Dagiti Pangsabado a Leksion Manipud iti Biblia Nataengan a Benneg Dagiti Naipasimudaag manipud iti Libro ni Isaias (II) Vol. 92, No. 4 Oktobre - Diciembre, 2016 1
Dagiti Naipalaon 5 Ti Krisis Idiay Langit 10 Ti Timec Idiay Let-ang 15 Panangsabat iti Mesias 20 Ti Pangliwliwa ken Saluad ti Namarsua 25 Imutectecan iti Cordero 31 Panangibingay kadagiti Kaarruba 36 Dagiti Pannakigubal dagiti Natda 41 Pannakitinnulong iti Langit 46 Naayaban nga Agsacsi 52 Panangdanon kadagiti Kararua 57 Dagiti Napinget a Misyoneros 62 Ti Kaudian a Balligi 67 Dagiti Kaudian nga Al-aldaw ti Daga 72 Maysa a Taldiap iti Kinaagnanayon Dagiti Pangsabado a Leksion, inaldaw a programa ti panagadal, naibasar laeng iti Biblia ken Espiritu ti Padto nga awanan iti nainayon a komento. Dagiti naadaw a sasao ket naababa a mangipaay iti natarus a kapanunotan. Naipaay dagiti braket [ ] kadagiti sumagmamano a kaso tapno maipasigurado ti kinalawag, umiso a kaipapanan ken nalinis ken nalaka a mabasa. Mairekomenda ti naun-unday a panangadal kadagiti nairekomenda a pablaak. 2
Pauna a Sarita Dagiti Pangsabado a Leksion manipud Biblia para iti sumaruno a kuwarter igibusna ti maikadua a paset iti panangadal kadagiti Naipasimudaag Manipud iti Libro ni Isaias. Kas nakitatayo iti napalabas a kuwarter, naipalgac kenni propeta Isaias dagiti buya a kasapulantayo a maawatan ita. Kaaduanna daytoy ti direkta a mangitudo kadagiti maudi nga alaldaw iti pakasaritaan daytoy a planeta - ket sumagmamano ti nagtaud idi pay sacbay a naiparsua ti lubong ken kalpasanna a maaramid manen. Kasta a kalawa, kadackel ti kapanunotan a magun-odan babaen iti panangadal kadagiti sursurat dagiti kangrunaan a propeta. Kas ehemplo, "iti maika-41agingga iti 48 a capitulo ti Isaias, Naan-anay unay nga impalgac ti Dios ti panggepNa para iti iliNa, ket dagitoy a capitulo sipapasnec coma a maadal. Ditoy saan a binilin ti Dios ti iliNa nga umadayoda manipud iti siribNa ket kumita iti tao para iti sirib." - TM, p. 480. "Nabilinnac a mangiturong iti panpanunot ti ilitayo iti maika-56 a capitulo ti Isaias. Daytoy a capitulo naglaon iti napapateg a leksion para kadagiti makidangadang iti sibay ni Jehova iti susic iti nagbaetan ti naimbag ken dakes." - RH, June 23, 1904. "[Naadaw iti Isaias 59:13-17.] Ti kasasaad ti lubong kasacbayan ti umuna a panagparang ni Cristo ket ladawan ti kasasaad ti lubong kasacbayan ti maikadua a yaayNa. Isu met la a salungasing ti adda, iparangarang ni Satanas ti isu met la a bileg a pangallilaw kadagiti panpanunot dagiti tattao. Pinagtrabahona dagiti nasanay a trabahadorna, ken pagtignayenna ida a sipapasnec. Pappapigsaenna ti armadana babaen kadagiti nataoan nga ahencia a makirupac iti maudi a susic maibusor ti Prinsipe ti Biag, tapno mapadisi ti linteg ti Dios, isu a pundasyon ti tronoNa. Agtrabaho ni Satanas kadagiti nakakaskasdaaw a parang tapno panecnecanna kadagiti tattao a pudno ti tontontonenna - nga isuna ti prinsipe daytoy lubong, ken kasta met a kukuana ti balligi. Iturongno ti puwersana maibusor kadagiti napudno iti Dios, ngem nupay gubuayenna ti panagsagaba, leddaang ken nataoan a sanaang, saanna a madadael ti kararua. Mapataudna ti panagsagaba ti ili ti Dios kas ti inaramidna ken Cristo ngem saanna magubuay ti pannakadadael ti maysa kadagiti kabassitan a pasurot ni Cristo. Ti ili ti Dios kadagitoy maudi nga al-aldaw kasapulan a namnamaenda ti sumrec iti napuskol a susic." - 4BC, pp. 1153. Gapu iti pateg ti biagna a situtured ni Isaias a nangisayangkat iti trabahona kas propeta. Maibilang isuna kadagiti namatalec a repormador "naragadida. . . . Ket isu-amin dagitoy, idi nalpasda nga inawat ti pammanecnec gapu iti pammatida, saanda pay nga inawat ti naicari; Idinto a ti Dios insaganaNa ti nasaysayaat a banag a maipaay cadatayo; tapno saanda coma a mapalaing a naan-anay nga awantayo" (Hebreo 11:37- 40). "Alaenyo cacabsat a pagulidanan ti panagsagaba iti dakes ken iti kinaanus, dagiti mammadto a nagsaoda babaen ti nagan ti Apo (Santiago 5:10). Utoben ti naindaclan a sacrificio a naaramid tapno mapreserbar dagitoy a padto para iti pannakaisalacantayo iti daytoy naladaw nga oras, bigbigentayo a sipupudno ti pategda ken ipapuso ida a nalaing! Ti Departamento ti Eskuwela Sabatina ti Conferencia Heneral 3
SABADO, OKTOBRE 1, 2016 Umuna a Pangsabado a Daton para iti Vancouver, Canada Ti Canada ket pagilian iti amianan a paset ti North America. Ti 35milyon a tattaona ket naiwarasda kadagiti 10 a provincial ken 3 a teritorio. Dagiti beddeng ti Canada ket manipud iti Atlantico agingga iti Pacifico ken agpatuloy agingga iti Taaw Arctico, a mangsakup iti 9.8 milyon sq km (3.83 milyon sq miles), mamagbalin daytoy a maikadua a kadackelan a pagilian iti dagup ti kalawa ti dagana ken maikapat a kalawaan a pagilian babaen iti daga a nasakupanna. Ti British Columbia ket provincial a masaracan iti akinlaud nga igid ti baybay. Ti kadackelan a ciudad ket Vancouver, ti maikatlo a kalawaan a daga ti Canada. Kas ti dadduma a British Columbia, ti Vancouver ket addaan iti nababa a bilang ti agatendar iti simbaan no icompara iti dadduma a continente. Ti kaaduanna kadagiti tattaona ket awanan relihion. Basar ti narelihionan a kasasaadna 48.8% awanan relihion; 36.2% ti Cristiano a nagbibingayan ti Pentecostal, Protestante, Romano Catolico; 5.7% ti Buddhist, 2.8% Sikh, 2.2% Muslim, 1.8% Jewish, ken 1.4% Hindu. Ti narelihionan a wayawaya nga idiaya ti pagilian ti mangipaay cadatayo iti naindaclan a gundaway tapno mairakurac ti mensahetayo. Agyamantayo iti Dios ta ti iglesiatayo ket bigbigen ti gobierno ken opisyalen a nairehistro. Kalikagummi a pagtalinaeden a naraniag ti lawag ti agdama a kinapudno iti daytoy a lugar. Simmaruno ti proyekto a nag-evangelio ditoy Vancouver idi 2012, nariing ti interes ti adu a kararua ket adu a bisita ti dimmar-ay kadagiti programa ken gimoongtayo. Sipud di 2013, up-upaanmin ti simbaan ti Lutheran para iti Sinabado a servicio kasta met a pakaangayan iti panagadal iti Biblia, mangipaaykami pay kadagit lectura maipapan ti salun-at, agisuro maipapan iti nasalun-at a panagluto ken agiwaraskami kadagiti polieto. Ti naindaclana a kasapulanmi ita ket maysa balay a pagdaydayawan ken opisina. ti panagiwaras kadagiti literaturatayo. Ti pagabang ket nangina unay ken saan nga umdas ti kuwartami. Napasnec a kararagmi a tignayen ti Dios ti pusoyo maipapan ti Dios. iti kasapulanmi ditoy Vancouver kas paset Pangngaasiyo ti ta sibubuslonkayo a mangted naisangsangayan a daton para iti misyon tapno agtacder ti maysa a capilia para iti dayag ti Dios iti daytoy a paset ti Canada. Agyamankami ket sapay ta bendisyonan ti Apo ti tunggal sagotyo! Daytoyto pay ti centro ti uvasan inton makolecta Dagiti Kakabsatyo manipud Vancouver 4
Leksion 1 Sabado, Oktobre 1, 2016 Ti Krisis idiay Langit "Ket pasardengec ti kinapusong ti natangsit, ket ipababacto ti kinapalangguad ti nacabutbuteng" (Isaias 13:11). "Ti sarikedked ni Satanas pulos a dinto agballigi. Ti agballigi isu ti mensahe ti maikatlo nga angel. Kas ti panangrebba ti Capitan dagiti buyot ni Jehova kadagiti bacod ti Jerico, kasta met nga agballigi dagiti ili ti Dios a mangsalsalimetmet kadagiti bilbilinNa, ket maparmec amin a mangsuppiat nga elemento." - Testimonies to Ministers, p. 410. Maisingasing a Basbasaen: Patriachs and Prophets, pp. 33-43. Domingo Setiembre 25 1. SINO NI JESUS, PUDNO? a. Ania ti kasapulan a maamiristayo maipapan iti papel ni Jesu- Cristo iti pannakaiparsua ti universo ken kadagiti agnaedna? Juan 1:1-3; Colosas 1:16; Hebreo 1:1, 2. "Insangbay ti Ama babaen iti AnacNa ti pannakaiparsua ti amin a nainlangitan a parsua." - PP, p. 34. b. Ania a pagdumaan ti adda iti nagbaetan ti amin a naparsua ken Cristo, a babaen iti bilin, agbalin a Mannubbottayo? Hebreo 1:6-8, 13, 14; Lucas 1:30-35. "Manipud ken Jesus a nagtaud ti biagtayo. Kencuana ket biag nga orihinal - saan a binulod, saan a napataud a biag. Ta Kencuana nga agubbog ti biag." - RH, Aug. 6, 1914. "No saoen ti pannakapaaddaNa, itunda ni Cristo ti panunot iti awanan petsa a panawen. IpatalgedNa kadatayo nga awan ti tiempo a saan a nadecket a naikadua iti awan patinggana a Dios." - St, Aug. 29, 1900. 5
Lunes Setiembre 26 2. TI NAINLANGITAN A GOBIERNO a. Ania dagiti sumagmamano a saguday ti gobierno nga isu ti kankanayon a pagannurotan ti Namarsua iti universo? Salmo 89:14; Roma 7:12. "Ti linteg ti Dios addan sacbay pay a naparsua ti tao. Naibagay iti kasasaad dagiti nasantoan a parsua; uray kadagiti angeles daytoy ti mangituray kadacuada." - ST, April 15, 1886. "Ti linteg ni ayat nga isu ti pundasyon ti gobierno ti Dios, ti ragsac dagiti amin a nasisirib a parsua agsanggir ti naan-anay nga itutunosda kadagiti naindaclan a prinsipio ti kinalinteg. Tarigagayan ti Dios ti servicio ni ayat kadagiti amin a parsuaNa - servicio nga agubbog gapu iti panangbigbig iti kababalinNa. Awan ti ragsacNa iti mapilpilit a panagtulnog; ket kadagiti amin ipaayNa ti nawaya a pagayatan, tapno ipaayda ti voluntario a servicio. "Agingga nga amin a parsua bigbigenda ti panangituray ti ayat, adda perpecto a tunos iti intero nga universo ti Dios. Isu ti pakaragsacan dagiti nainlangitan a buyot ti mangipatungpal iti panggep ti Namarsuada. Pakaragsakanda ti mangiyanninaw iti dayagNa ken ti panangipakita iti pakaidayawanNa. Ket bayat a ti panagayat iti Dios ti kangatoan, ti ayat para iti maysa ken maysa ket natalec ken saan a managimbubukod. Awan ti nota ni suppiat a mangrugit iti nainlangitan a panagkaykaysa." - PP, pp. 34, 35. b. Ania ti kankanayon nga ayo dagiti saan a natnag, nasantoan nga angeles mainaig ken Cristo? Apocalipsis 5:11, 12. Ania met ti ipacdaar ti Ama, kas Ari ti Universo, maipapan ken Cristo? Hebreo 1:3-6. "Ti Anac ti God nakibingay iti trono ti Ama, ken ti dayag ti agnanayon, Maysa a nangpaadda iti Bagina ti nanglicmut kadacuada nga agpada . . .Iti sangoanan ti naummong nga agnaed iti langit impacdaar ti Ari nga awan no di laeng a ni Cristo, ti Bugbugtong nga Anac ti Dios, ti naan-anay a makastrec kadagiti amin a panggepNa, ken Kencuana a ti naitalec pagayatanNa. Ti anac ti Dios ti nangaramid iti pagayatan ti Ama iti pannakaparsua ti amin a buybuyot ti langit; ket Kencuana, kasta met iti Dios, a maitutop ti panagraem ken panagtulnogda. Ni Cristo ti mangiwatwat iti nadiosan a bileg, iti pannakaiparsua ti daga ken kadagiti agnaed ditoy. Ngem kadagitoy amin, saanNa a sapulen ti bileg wenno pannakaitag-ay ti Bagina a maibusor iti plano ti Dios, no di ket ti mangitag-ay iti dayag ti Ama ken mangipatungpal kadagiti panggep nga agaramid iti imbag ken ayat." - Ibid, p. 36. ti pannakaipatungpal kadagiti nabileg a balbalakad 6
Martes Setiembre 27 3. TI PINILI TI NAPULOTAN A KERUBIN a. Iti babaen ti ari ti Tiro, ania ti maadaltayo maipapan ken Lucifer, ti napulotan a kerubin, a nagbalinen a Satanas, isu a kabusor? Ezequiel 28:11-15. "Ni Satanas ket maysa met idi a naidaydayaw nga angel sadi langit, sumaruno kenni Jesu-Cristo. Ti langa ti rupana ket naalumanay, iyanninawna ti ragsac kas kadagiti sabali nga angeles. Ti mugingna ket nangato ken nalawa, ipakpakitana ti naindaclan a kinasirib. Ti pormana ket perpecto. Addaan iti natan-oc, nadaeg a tactader." - 1SG, p. 17. "Indauloan idi ni Satanas ti nainlangitan a bunggoy ti kumakanta. Itonona ti umuna a nota ket amin a buyot dagiti angel makikaysada kencuana, ket nadadaeg a kankanta ti agallangogan idiay langit a pagdaydayaw iti Dios ken iti napateg nga AnacNa." - 1SP, p. 28. b. Ania ti nangiturong iti pannakatnag ni Lucifer? Ezequiel 28:17 (umuna a paset). "Inut-inut a simmangbay ni Lucifer a nangpalpalugod iti tarigagayna a mangitag-ay iti bagina. . . Nupay amin a dayagna ket nagtaud iti Dios, daytoy maingel nga angel imbilangna a mainugot kencuana. Saan a kontento iti saadna, nupay naidayaw a nangatngato ngem iti nainlangitan a buyot, nakigasanggasat a mangagum iti panagraem a para alaeng iti Namarsua. Imbes nga ikagumaanna ti mamagbalin iti Dios a kangatoan iti amin a rikna ken panagtulnog dagiti amin a parsua, inkagumaannan a gun-oden ti servicio ken panagtalecda a maipaay iti bagina. Ken agumanna ti gloria nga inkawwes ti awan patinggana nga Ama iti AnacNa, daytoy a prinsipe dagiti angels kalikagumanna ti bileg a karbengan laeng ni Cristo." - PP, p. 35. k. Kasano ti saan a pannakatengngel ti espiritu ni apal ken imon? Proverbio 27:4; 6:34. Ania ti napasamac idi a nakirinnason ti Ama, Anac ken dagiti angeles kenni Lucifer? "Ti disposisyon ni Lucifer a mangserbi iti bagina imbes a ti Namarsuana ti nangriing iti rikna a matiliw no mapaliiw dagiti mangibilang a kangatoan ti gloria ti Dios. . . Ngem ti ballaag, a naited iti awan patinggana nga ayat ken asi, nangriing laeng iti espiritu nga agkedked. Pinalubosan ni Lucifer nga agturay ti imonna ken Cristo, ket nagbalin a nakarkaro ti pingetna." - Ibid., pp. 35, 36. 7
Mierkules Setiembre 28 4. NASIKAP NGA ALLILAW a. Ania ti naipakita kenni Isaias maipapan iti ayo a karkarna nga inadaptar ni Lucifer? Isaias 14:12-14. "Siraragsak a bigbigen dagiti angeles ti kinangato ni Cristo, ket iruknoyda dagiti bagbagida iti sangoananNa, ibocbocda ti ayat ken panagraemda. Makipagrucnoy ni Lucifer kadacuada, ngem iti pusona adda karkarna, narungsot a susic. Kinapudno, husticia ken talec ti makigubgubal a maibusor iti apal ken imon. . . . Dagiti nangato a dayaw a naisagut kenni Lucifer ket saan a nabigbig kas naisangsangayan a sagot ti Dios, gapuna nga awan iti panagyamanna iti Namarsuana. iti pannakaitag-ayna ket iti kinaranyagna ken kinalikagumanna ti makipada iti Dios." - PP, pp. 36, 37. Nagdayag b. Kasano a ti tabas ni Lucifer nasingana ti langit? Santiago 3:16. "Ti pannakaitag-ay ti Anac ti Dios kas maipada iti Ama ket naiparang kas maysa nga inhusticia kenni Lucifer, isu, a mangtontonton a maikari met a maraem ken maidayaw. No daytoy a prinsipe dagiti angeles maamirisna ti pudno, naitag-ay a saadna, naindaclan nga imbag ti maibanag iti intero a buyot ti langit; ta panggepna ti manggun-od iti wayawaya para iti amin. Ngem ita uray ti wayawaya a sagsagrapenda ket nagpatingga; ta Maysa nga awan patinggana nga Agturay ti nangdutoc kadacuada, ket iti turayNa amin ket kasapulan nga agkurnoda. Kasta dagiti nasikap nga allilaw a babaen kadagiti sikap ni Lucifer napaspas ti pannakaisacnapna kadagiti nainlangitan a korte. "Awan ti pagbaliwan iti saad wenno turay ni Cristo. . . . Adu kadagiti angeles ti nabulsekan, babaen kadagiti allilaw ni Lucifer. "Ginundawayanna ti ayat, napudno a panagtalec dagiti nasantoan a parsua nga adda iti babaenna, sisisikap ti panangimalditna kadagiti panpanunotda iti bukodna a di panagtalec ken di pannakapnec a saan a nailasin ti ahenciana. Imparang ni Lucifer dagiti panggep ti Dios iti palso a lawag - palso ti panangipaawatna ken binallikogna ida tapno matignay ti saan nga umanamong ken di pannakapnec. Sisisikap ti panangawisna kadagiti dumngeg kencuana tapno iyebkasna dagiti riknada; ket dagitoy a naiyebkas ti ulit-ulitenna no kasta nga umayon iti panggepna, kas pammanecnec a dagiti angeles saan a naan-anay ti pannakitunosda iti gobierno ti Dios. . . . Kabayatan a sililimed ti pananggubuayna iti suppiat ken yaalsa, isuna a buyogan ti siglatna pinagparangna a ti laeng panggepna isu ti mangitag-ay iti kinapudno, ken ti mamagtalinaed iti tunos ken cappia. "[Kasta a nagangtan ti espiritu ti di pannakapnec." - Ibid., pp. 37, 38. 8
Hueves Setiembre 29 5. TI PAGBANAGAN TI KINASUKIR a. Idin a ti kangrunaan a manangallilaw insugsognan ti layang a panagsukir idiay langit, ania ti banagna? Apocalipsis 12:7-9. Anianto ti pagpatinggaanna? Isaias 14:15-17. b. Ania ti pudno a panggep a nakapusta iti gubat sadi langit? Salmo 119:126. "[Insingasing ni Lucifer] ti duadua maipapan kadagiti linlinteg a mangituray kadagiti nainlangitan a parsua, numan pay nasisita dagiti linlinteg para kadagiti agnaed kadagiti lublubong, dagiti angeles, bilang nangatngato, saandan a kasapulan ti kasta a pawil, ta ti bukodda a sirib makaanayen a bagnosda." - PP, p. 37. k. Ania ti mangipalgac iti naan-anay a sirib ti Dios a nangtaming iti daytoy a krisis? Judas 6; 1 Corinto 6:3 (umuna a paset); Filipos 2:10, 11. "No insegida a napukaw ni Satanas, sumagmamano ti agserbi iti Dios gapu iti buteng a saan a gapu iti ayat. Ti inpluensia ti manangallilaw ket saan coma a naan-anay ti pannakadadaelna, saan met a naan-anay ti pannakaikkat ti espiritu ti panagsukir. Para iti pagimbagan ti intero nga universo iti unos ti awan patinggana a panawen, kasapulan a naan-anay ti pannakasukog dagiti prinsipiona, tapno dagiti pammabasolna maibusor iti nadiaosan a gobierno ket makitanto iti pudno a lawag babaen kadagiti amin a naiparsua, iti kasta ti husticia ken asi ti Dios ken ti saan a mabaliwan a lintegNa ket agnanayonton a maisaad iti labes ti amin a duadua." - Ibid., p. 42. Viernes Setiembre 30 PERSONAL A PANGREPASO A SALSALUDSOD 1. Kasano a sumgbatantayo ti sumagmamano a kadawyan a saan a pudno a panangipaawat maipapan iti kinasiasino ni Cristo? 2. Apay a maibagatayo a ti gobierno ti Dios ket balanse ken nalinteg? 3. Ania ti ramut ti problema ni Lucifer? 4. Suroten dagiti addang nga innalana a nangdadael iti nasam-it a tunos ti langit? 5. Apay a ti Dios saanNa a pinukaw nga insegida ni Satanas? 9
Leksion 2 Sabado, Octobre 8, 2016 Ti Timec idiay Let-ang "Ti timec ti maysa nga agpucpuccaw, isaganayo iti let-ang ti dalan ni Jehova, palanasenyo iti tay-ac ti maysa a dalan a maipaay iti Diostayo" (Isaias 40:3). "Ti trabahotayo a mangiwaragawag iti maikadua a yaay ni Cristo ket maipada iti dayta ken Juan Bautista, ti nagiwaragawag iti umuna a yaay ni Cristo. Ipacdaartayo iti lubong ti mensahe, 'Asidegen ti naindaclan nga aldaw ti Apo.' 'Agsagana a sumabat iti Diosmo.' Ad-adu nga amang ti aramidentayo ngem iti naaramidtayon." - RC, p. 201. Maisingasing a Basbasaen: Testimonies, vol. 8, pp. 9-13. Domingo Oktobre 2 1. NAMNAMA PARA KADAGITI MAAW-AWANAN TI NAMNAMA a. Ania ti maysa kadagiti kapatgan a mensahe nga insurat ni Isaias? Isaias 40:1. 2. "Ti naasi a tulag ti Dios ti nangiturong Kencuana a bumallaet maigapu man iti iliNa nga Israel kalpasan ti nakana a pannakadusada iti sangoanan dagiti kabusorda. Pinili ti Israel ti nagna iti bukodna a sirib ken kinalinteg imbes nga iti sirib ken kinalinteg ti Dios, ket kas resultana nadadael ti nacionna. Pinalubosan ida ti Dios nga agsagaba iti doble a sangol, tapno maibabainda ket agbabawida. Ngem iti pannakaiwaras ken pannakacayawda, dagiti Judio saan a nabati iti kasasaad nga awanan namnama. Naipaay kadacuada ti pammapigsa ta babaen iti daytoy a pannakaibabain maisangbayda a mangsapul ken Jehova. Inted ti Dios kenni Isaias ti mensahe para iti daytoy nga ili: [Naadaw iti Isaias 40:1, 2]. "Idi naiwaras dagiti Judio manipud Jerusalem, adda kadacuada dagiti agtutubo a lalllaki ken babbai a natibker iti prinsipio a kas maysa a bato. Lallaki ken babbai a saan a nagaramid iti banag a mabain ti Dios a mangawag kadacuada nga iliNa. Naimpusoan ti ladingitda iti panaglikod a saanda a malapdan. Dagitoy inosente nga agtutubo kasapulan a makipagsagabada kadagiti nagbasol; ngem impaayan ida ti Dios iti pigsa a makaanay iti aldawda. Kadacuada a naipatulod ti pammapigsa a mensahe. Ti namnama ti nacion agsanggir kadagidiay a lallaki ken babbai a namagtalinaed iti integridadda." - 4 BC, p. 1144. 10
Lunes Oktobre 3 2. TI NAIPADTO A MENSAHERO a. Iti ania a panangiladawan nga impadto ni Isaias ti maipapan ken Juan Bautista? Isaias 40:3; Lucas 3:2-4. Iti ania a kapanunotan a ni Juan isu ti "timec idiay let-ang"? "Adda naindaclan a trabaho a naituding para kenni propeta Juan, ngem awan ti pagadalan iti rabaw ti daga a pakaikonectaranna. Ti adalna kasapulan a magun-odan iti adayo kadagiti ciudad, idiay let-ang." - 5 BC, p. 1115. b. Ania ti namagbael ken Juan kas kada Isaias ken Elias nga immun-una kencuana, nga agtacder a situtured iti sangoanan ti ili bayat ti panangipatungpalna iti trabahona? Isaias 33:17; 6:5. "Saan a narikna ni Juan a napigsa unay isuna a mangdaer iti naindaclan a luyos ti sulisog a masarakanna iti sociodad. Mabuteng a masukog ti kababalinna a maiyalubog iti agraraira a kannawidan dagiti Judio, ket pinilina ti let-ang kas pagadalanna, isu a pakaadalan ti panunotna ken madisiplinaan manipud iti naindaclan a libro ti Dios - ti nakaparsuaan. Idiay let-ang nalaclaca ni Juan nga ilacsid ti bagina ken matengngelna ti ramanna, ken agkawes a maitutop iti kadawyan a kinasimple. Ken awan iti aniaman idiay let-ang ti mabalin a mangsinga iti panunotna iti panagut-utob ken panagkararagna. Adda sumrecan ni Satanas a mapan ken Juan, uray idi kalpasan a naserraanna babaen iti bukodna a pigsa ti amin a dalan a mabalinna a sumrekan. Ngem ti ugali ti biagna ket nadalus unay ken gagangay ta mailasinna ti kabusor, ken addaan iti pigsa ti espiritu ken panggeddeng ti kababalin a mangkedked kencuana." - Ibid. "Iti babaen ti panangibagnos ti nadiosan nga Espiritu, inadal ni Juan dagiti nalucot a libro dagiti propeta. Iti aldaw ken iti rabii, ni Cristo ti adalenna, ti ut-utobenna, agingga a ti panunot ken puso ken kararuana napnoda iti nagloriaan a sirmata. "Kumita isuna iti Ari iti pintasNa, ket ti bagina napukaw iti imatangna. Naimutectekanna ti kinangayed ti kinasanto, ket ammona ti bagina a saan a makabael ken saan a maikari. Ti mensahe ti Dios ti ipacdaarna. Gapu iti bileg ti Dios ken iti kinalintegNa nga agtacder isuna. Nakasagana isuna a mapan kas mensahero ti Langit, saan a mabuteng iti Nadiosan. Makapagtacder nga awanan buteng iti presencia ti naindagaan nga ari, agsipud ta sipipigerger nga agkurno iti sango ti Ari dagiti ar-ari." - GW, p. 54. iti tao, agsipud ta kumitkita isuna 11
Martes Oktobre 4 3. PANANGARAMID ITI NALINTEG NALAWA A DALAN a. Kasano a dinagdagup ti nasirib a tao iti pakasaritaan ti natnag a nataoan a kasasaadtayo? Ecclesiastes 1:15. Iti lacsid daytoy, ania ti mensahe a napno iti namnama ti isangbay ni Juan Bautista, a maitunos iti padto ni Isaias? Isaias 40:4; Lucas 3:5. "Amin a banag a mabalin nga aramiden ti Dios ket naaramiden maigapu iti tao. Tunggal kasapulan ket napadaanan; tunggal parikot, tunggal emerhencia, ket naipaay. Ti nakillo a lugar ket naaramid a nalinteg, dagiti narusanger a disso napalamuyotda, gapuna nga awan ti pambar inton aldaw ti ocom, no impategna ti saan a panamati ken nagkedkedanna ti panagtrabaho ti Espiritu Santo." - FCE, p. 251. b. Kadagiti maudi nga al-aldaw, kasano ti panangpalubostayo iti Espiritu Santo nga agtrabaho babaen kadatayo kadagiti wagas a pulos a saantayo a napanunot? Isaias 40:5; Lucas 3:6. "Inted ti Dios kenni Juan Bautista ti mensahena. Napan kadi kadagiti papadi ken agtuturay ket kiniddawna no mabalinna nga ipacdaar daytoy a mensahe? - Saan, inyadayo ti Dios isuna kadacuada tapno saan isuna a mainpluensian babaen iti espiritu ken panursuroda. Isuna ti timec nga agpucpuccaw idiay let-ang [naadaw iti Isaias 40:3-5]. Daytoy ti mensahe a kasapulan nga ited iti ilitayo, asidegtayon iti kanibusanan ti tiempo, ket ti mensahe; dalusan ti pagdalanan ti Ari; ummongen dagiti batbato, itag- ay ti pagibasaran para iti ili. Kasapulan a mariing ti ili. Awan ita ti kanito nga ipuccaw ti kappia ken talged." - 1 SM, p. 410. "Palubosan dagiti addaan nasayod a pannakaawat nga agtrabaho kadagiti saan a mamati kadagiti nangato a disso kasta met kadagiti nababa a disso ti biag. Siaanep a sapulen dagiti mapukpukaw a kararua. "Palubosan lawagyo nga agraniag a silalawag ken di agkudrekudrep a raya tapno awan ti tao a makapagtacder inton ocom ket kunaenna, 'Apay a saanyo nga imbaga kaniac daytoy a kinapudno? Apay a saanyo nga inaywanan ti kararuac?' "Ngarud aggagettayo nga agiwaras kadagiti literatura a siaannad a naisagana nga usaren dagiti saantayo a kapammatian. Aramatentayo ti amin a gundaway a mangawis iti imatang dagiti saan a mamati. Ikabiltayo dagiti polieto iti tunggal ima a mabalin nga umawat itoy. Iconsagrartayo dagiti bagbagitayo para iti pannakaipacdaar ti mensahe, 'Isagana ti dalan ni Jehova, palanasenyo iti tay-ac ti maysa a dalan a maipaay iti Diostayo' (Isaias 40:30)! . . . Itan ti aldaw ti pagrebbengantayo." - CS, pp. 189, 190. ti 12
Mierkules Oktobre 5 4. KINAPAKUMBABA SAAN A MATAGIBASSIT a. Ania ti di agbaliw a prinsipio ti mangipakita no kasano a pagballigien ti Dios uray dagiti kabassitan a peksa dagiti sipapasnec a mangikagumaan a mangitag-ay iti panggepNa? Zacarias 4:9, 10. "Ti dalan ti lubong ket marugian iti kinangayed ken kinapangas. Ti dalan ti Dios isu ti mangaramid iti aldaw kadagiti babassit a banbanag a pangrugian iti nagloriaan a balligi ti kinapudno ken kinalinteg. No dadduma sanayenNa dagiti trabahadorNa babaen iti panangisangbay kadacuada iti pakauppapayan ken pannakapaay. PanggepNa a masur- suroda ti maisanay iti rigat. . . . "No petpetanda ti pangrugian ti talecda a sititibker agingga iti patinggana, aramiden ti Dios a nalawag ti dalan. Sumangbay ti balligi kadacuada bayat ti pannakigubalda kadagiti parikut. Sacbay ti natured nga espiritu ken natibker a pammati ni Zorobabel, nagdadackel a banbantay ti rigat ti napalanas; ket dagiti im-ima a nangisaad ti pamuon, 'isu met la dagiti im- ima ti mangleppasto kencuana.' 'Isu yegnanto ti akinngato a bato a buyogen dagiti ariwawa ti Parabur, parabur, kencuana' (Zacarias 4:9, 7)." - PK, p. 595. b. Babaen iti ania a wagas a makitinnulongtayo iti Dios a mangisuro kadagiti agnaed iti daytoy nasipnget a planeta? Zacarias 4:6. "Ni Jehova agtrabaho iti daytoy maudi a trabaho iti wagas nga awan iti kadawyan nga urnos dagiti banbanag, ken iti wagas a maisupadi iti aniaman a nataoan a plano. Addanto dagiti tattao kadatayo ti kankanayon nga agtarigagay a mangkontrol iti trabaho ti Dios, a mangdiktar uray iti ania a tignay ti maaramid no ti trabaho ket maisayangkat iti babaen ti pammilin ti angel a nakitipon iti menshae a maited iti lubong. Usaren ti Dios dagiti wagas ken pamuspusan a pakakitaan a ti imaNa a mismo ti nangala iti rienda. Masdaawto dagiti trabahador gapu kadagiti simple a wagas nga usarenNa a mangisangbay ken mangan-anay iti trabaho ti kinalintegNa ." - TM, p. 300. k. Kasano a ti mensahe a naipabaclay kadatayo iyanninawna ti umuna a paset ti mensahe ni Juan Bautista? Mateo 3:2; Lucas 3:8-14. "[Naadaw iti Mateo 3:2.] Ti isu met la a mensahe, babaen kadagiti publicasyon manipud iti pagimprentaantayo, isu ti maited iti lubong ita." - 7 T, p. 139. 13
Hueves Oktobre 6 5. AWAN TI NAIN-INDACLAN NGEM NI JUAN BAUTISTA a. Ilawlawag ti panggep ti panursuro ni Juan? Mateo 3:4-12. "Awit ni Cristo ti isu met la a mensahe nga awit ni Juan. [Mateo 4:17 naadaw.] Ngem bayat a nangasaba ni Juan idiay let-ang, ti trabaho ni Cristo ket naaramid kadagiti Tapno madanonNa dagiti tattao. managbasol iti ayanda, pinalicmutanNa ti puli iti atiddog a nataoan a takkiagNa, bayat a ti nadiosan a takkiagNa petpetanNa ti trono ti Awan patinggana, pagkaykaysaenNa ti tao iti awan patinggana a Dios, ket pagsilpoenNa ti langit ken daga." - RH, Aug. 15, 1899. b. Ania a bilin ti imparang ni Juan iti sango ni Herodes, ken ania ti resultana? Marcos 6:17-29. Ania ti imbaga ni Jesus maipapan ken Juan? Lucas 7:28. "Natignay ni Herodes bayat ti idedengngegna iti nabileg, nalawag a testimonia ni Juan, ket buyogan iti nauneg nga interes nagsaludsod no ania ti aramidenna tapno agbalin a disipulona. Ammon ni Juan ti kinapudno maipapan iti panangasawananto iti asawa ni kabsatna, idinto a sibibiag pay ni kabsatna, ket sipupudno a nangibaga kenni Herodes a saan a nainkalintegan dayta. Saan nga umannugot ni Herodes nga agsacrificio. Inasawana ti asawa ni kabsatna, ket babaen iti inpluensiana, tiniliwna ni Juan ken imbaludna, nupay planona a wayawayaan met laeng. . . Pagam-ammoan napugotan ni Juan, babaen iti inpluensia ti asawa ni Herodes. Nakitac ti kapakumbabaan a disipulo a simmurot ken Jesus, nakasacsi kadagiti milagroNa, ken nakangngeg kadagiti mangliwliwa a sasao a nagtaud kadagiti bibigNa, nain-indaclan ngem ni Juan Bautista; dayta ket ad-adda a naitag-ay ken naidayaw, ken ad-adu iti nam-ay iti biagda." - EW, pp. 154, 155. Viernes Oktobre 7 PERSONAL A PANGREPASO A SALSALUDSOD 1. Ania a namnama ti idiaya ti Dios kadagiti amin a sumuko iti mangdusa a bautNa? 2. Ania ti maadaltayo manipud iti panangigaga ni Juan iti aglawlawna? 3. Kasano a dagiti basbasaentayo ket makatulong unay iti tiempo a pagbibiagantayo? 4. Apay a surpresaennatayo ti Dios iti wagasNa a manglawlawag iti lubong? 5. Ania dagiti sumagmamano a banag a masursurotayo iti biag ken panagserbi ni Juan Bautista? 14
Leksion 3 Sabado, Oktobre 15, 2016 Panangsabat iti Mesias "Pagarabennanto ti arbanna a cas la maysa nga agpaspastor, urnongennanto dagiti cordero iti barucongna, ket idalannanto a nainayad dagiti adda urbonda" (Isaias 40:11). iti tackiagna, ken awitenna ida "Ni Jesus ti Naimbag a Pastor. SaluadanNa dagiti nakapoy, masacsakit, naiwawa a carneroNa. AmmoNa amin ida kadagiti nag-naganda. Ti rigat ti tunggal carnero ken cordero iti arbanNa tignayenda ti naayat a pusoNa ken ti pukkaw a gumawawa iti tulong dumanon iti lapayagNa." - PP, p. 170. Maisingasing a Basbasaen: Testimonies, vol. 5, pp. 629-635. Domingo Oktobre 9 1. BILEG TI DIOS KEN TI NATAOAN A KINARASITAYO a. Bayat ti panangutobtayo kadagiti plano para iti masacbayan, ania ti laglagipentayo? Isaias 40:6-8. Ania ti sabali pay a panangiladawan ti mangipakita iti kinaindaclan ti Dios ken kasta met a mangisarita iti paset ti sientifico nga impormasyon? Versiculo 22 (umuna a paset) "Iti daytoy a tiempo, sacbay ti naindaclan a kaudian a krisis, kas idi sacbay di damo a pannakadadael ti lubong, dagiti tattao ket maay-ayo kadagiti ragragsac ken ar-aramid iti biag. Makumikkomda kadagiti makita ken aglabas, napukaw iti imatangda dagiti saan a makita ken agnanayon. Kadagiti banbanag a madadael no maaramatda, isacrificioda dagiti saan a madadael a kinabacnang. Dagiti isipda kasapulan a maitag-ay, mapalawa coma dagiti kapanunotanda iti biag. Kasapulanda iti mariing manipud iti pannakailibayda iti nailubongan a panagtagtagainep. "Manipud kadagiti itatanor ken pannakarba dagiti nacion kas nailawlawag kadagiti panid ti Nasantoan a Surat, kasapulan nga adalen ida no kasano ti kinaawan maay ti akinruar ken nainlubongan a dayag. Ti Babilonia iti amin a bilegna ken kinangayedna, ti kapadana ditoy lubong pulos a saan pay a naimatangan - bileg ken kinangayed nga ipagarup dagidi tattao iti dayta a tiempo kasla natibker ken makaandor - kasano kaan-anay ti pannakapukawna! Kas ti 'sabong ti ruot' madadael. Kasta a madadael amin a saan a naipundasyon iti Dios. Dayta laeng naikappeng iti panggepNa ken mangipeksa iti kababalinNa ti makaandor. Dagiti prinsipioNa laeng ti natibker a banag nga ammo ti lubong." - Ed., p. 183. 15
Lunes Oktobre 10 2. TI LAENG PUDNO A DIOS a. Kas ti panangipadto ni Isaias iti naballigi nga iseserrec ni Cristo idiay Jerusalem ania ti impalgacna maipapan iti trabaho ti Mesias? Isaias 40:9-11. "Dagiti kinapudno ti mensahe ti maikatlo nga angel ket naiparang babaen kadagiti sumagmamano kas maysa a namaga a teoria; ngem iti daytoy a mensahe ket maiparangto ni Cristo a Maysa a sibibiag. Maipalgacto kas umuna ken maudi, kas di SIAC, ti Ramot ken Kaputotan ni David, ken ti naraniag ken Baggac ti agsapa. Babaen iti daytoy a mensahe ti kababalin ti Dios ken Cristo maiparangarang iti lubong." - 6 T, p. 20. "Ken ni Cristo isu ti kinaanus ti pastor, ti ayat ti nagannac ken ti awan kapadana a parabor ti naasi a Mannubbot. Dagiti bendisyonNa iparangNa kadagiti makaay-ayo unay a wagas. Saan a kontento a mangipacdaar laeng kadagitoy a bendisyon, iparangNa ida iti makaawis unay a wagas, tapno matignay ti tarigagay a tagikuaen ida. Ngarud dagiti adipenNa iparangda ti kinabacnang ti dayag ti saan a maipeksa a Sagot. Ti nakakaskasdaaw nga ayat ni Cristo ti mangrunaw ken mangpasuko iti puso, no ti pannakaulit-ulit kadagiti doctrina ket awan maibanagna. . . Ibaga kadagiti tattao ti maipapan Kencuana, Isu a 'Kangrunaan a pangulo iti linacsa,' ken ti Maysa 'a macaay-ayo unay' (Canta ni Solomon 5:10, 16). Dagiti sao laeng saanda a maibaga. Bay-an a maiyanninawda iti kababalin ken maiparangarangda iti biag. . . Iti tunggal maysa ti nabayag nga agsagaba nga ayat ni Cristo, ti kinasantoNa, kinaemma, kinaasi ken kinapudnoNa ket maiparangarang coma iti lubong." - DA, pp. 826, 827. b. Sadino ti kumitaantayo iti pannakaisalacan ken apay? Isaias 45:21, 22. "Umasideg kenni Jesus iti amin a puso. Agbabawi kadagiti basbasolyo, agconfesar iti Dios, ilacsid amin a salungasing ket gun-odem ita bagim amin a karkariNa." -5 T, p. 634. "Saan kadi a pagtalinaeden dagiti kameng ti iglesiatayo dagiti matada a nakaturong iti nailansa ken nagungar a Mannubbot, a nakaisentroan ti amin a namnamada iti biag nga agnanayon? Daytoy ti mensahetayo, ti pammabilegtayo kadagiti agladladingit, namnama para iti tunggal mamati. No mariingtayo ti interes ti panunot ti tao a manggubbuay kadacuada a mangimuntar iti matada ken Cristo, mabalintayon ida nga agtultuloyda a ti agpaigid ket kiddawen mangiturong iti matada iti Cordero ti Dios. Kasta nga awatenda ti leksionda." - 6 BC, p. 1113. 16
Martes Oktobre 11 3. MAYSA A MAKAANDOR A PANAGKAYKAYSA a. Kasano nga inladawan ni Jehova ti naayat a saluadNa para kadagiti annacNa? Isaias 49:15, 16; Mateo 12:50; Galacia 3:29. Kasano a misigurotayo a mairamantayo kadagidiay nga annac? "Dagidiay makibingay ita, makibingayto iti dayagNa kalpasan itoy. 'Saan a mabain Isuna a mangawag iti cacabsat kadacuada' (Hebreo 2:11). Dagiti angelesNa ti agserbi kadacuada. Ti maikadua a panagparangNa ket kasto iti Anac ti tao, gapuna nga uray iti gloriaNa ikaysaNa ti Bagina iti sangkataoan. Kadagidiay a nangikaysa kadagiti bagbagida Kencuana, ipacdaarNa: 'Nupay ti maysa a babai lipatenna ti anacna, "ngem saanac a macalipat kenca. Adtoy imburicca iti daculap dagiti im-imac; (Isaias 49:15, 16). Addaca nga agnanayon iti sangoanac. . . . . "Ti pannakikaysa ken Cristo babaen iti nabiag a pammati ket makaandor; tunggal sabali a panagkaykaysa madadaelda. Ni Cristo immuna a nangpili cadatayo, nagbayad iti awan patinggana a gatad para iti pannakasubbottayo; ket ti pudno a mamati pilienNa ni Cristo kas umuna ken maudi ken kaimbagan iti amin a banag. Ngem daytoy a panagkaysa pagbayadennatayo iti maysa a banag. Maysa a panagkaysa daytoy ti naan-anay a panagsanggir, a sumrekan ti natangsit a tao. Amin a mangporma iti daytoy a panagkaysa kasapulan a mariknada ti panagkasapulanda iti mangabbong a dara ni Cristo. Kasapulan a maaddaanda iti nabaliwan a puso. Kasapulan nga isukoda ti bukodda a pagayatan iti pagayatan ti Dios. Addanto ti pannakigubal iti akinruar ken akin- uneg a bangen. Adda nasakit a trabaho ti isisina kasta met iti trabaho nga idedecket. Kinatangsit, kinamanagimbubukod, kinaubbaw, kinainlubongan - basol iti amin a porma - kasapulan a mapagballigian no kayattayo ti makikaysa ken Cristo. Ti rason no apay nga adu ti mangibaga iti Nacristianoan a biag a narigat unay, no apay nga agbaliw-baliw, gapu ta padasenda nga idecket daguti bagbagida ken Cristo a saanda pay nga insina dagiti bagbagida kadagiti ipatpategda a didiosen." - 5 T, pp. 230, 231. iti panagsagaba ni Cristo ken maumsi b. Iti panangisukotayo iti amin a kinataotayo iti panangibagnus ti Naimbag a Pastor, ania a talged ti sumangbay cadatayo? Salmo 36:7; 34:22. "Isuna a nangala iti Bagina ti kinatao, ammoNa no kasano ti makipagrikna kadagiti agsagsagaba a sangkataoan. Saan laeng nga ammo ni Cristo ti tunggal kararua, ken ti naiduma a kasapulan ken suot dayta a kararua, ammoNa pay amin a paspasamac a mangririboc ken mangkumikom iti espiritu. Ti imaNa naiyunnat a siaasi iti tunggal agsagsagaba nga anac. Dagiti kakaroan iti panagsagabana aglablabonan met ti ayat ken asiNa. MaricnaNa ti kinalap-ittayo ket tarigagayNa nga isangbaytayo dagiti pakakumikoman ken pakariribokan iti sakaananNa ket ibati ida sadiay." - MH, p. 249. 17
Mierkules Oktobre 12 4. PANANGDACKEL ITI LINTEG a. Ania a trabaho ti kayat ni Jesus nga aramidentayo para kadagiti kararua iti kasipngetan? Isaias 42:5-7. "Kas maysa nga ili kasapulan a maconvertirtayo manen, mapasanto ti biagtayo tapno maipacdaar ti kinapudno nga adda ken Jesus. Iti trabaho a mangiwara kadagiti publicasyontayo, maisaotayo ti ayat ti Mannubbot manipud iti nabara ken agkebbakebba a puso. Ti laeng Dios iti addaan pannakabalin a mamakawan kadagiti basbasol; no saantayo nga isao daytoy a mensahe kadagiti saan a naconvertir, Dagiti bendito, makaisalacan iti kararua a kinapudno ti Biblia ket naiwarnacda kadagiti papeltayo. Adu dagiti makatulong iti trabaho a mangilaco kadagiti babasaen. Awagannatayo amin ni Jehova a sapulen dagiti mapukpukaw a kararua. Agtrabtrabaho ni Satanas a mangallilaw uray kadagiti napili, ket itan ti Dagiti libro ken polieto ket panawentayo nga agtrabaho a siriridam. maisangbayda coma kadagiti tattao; ti evangelio ti agdama a kinapudno ti maited kadagiti ciudad nga awan tactac. Saantayo cadi a mariing iti pagrebbengantayo? "No aramidentayo ti biag ken panursuro ni Cristo nga adaltayo, amin nga aglabas a pasamac ket maikkan iti texto para iti makatignay a panagsao. Kasta idi nga incasaba ti Mannubbot ti evangelio kadagiti nalalawa ken nakikipet a kalkalsada; ket bayat iti panagsaoNa, ti bassit a bunggoy a dimngeg Kencuana bimmung-or a nagbalin a dackel a tallaong." - 9 T, p. 63. ti liwaytayo ti pakapukawanda. b. Kasano ti panangibilang ti Dios iti lintegNa? Isaias 42:21. Ania ti maadaltayo manipud iti daytoy? "Ikagumaantayo ti mangriing kadagiti kameng ti iglesia, ken kadagidiay a saan nga agibunannag, tapno makita ken matungpal dagiti tontontonen ti linteg ti Langit. Padackelentayo ti linteg ken padayawen." - 2 SM, p. 403. "Ti Maysa nga adda idi ti nangisao iti linteg manipud Bantay Sinai, ita immay a mangpadackel iti daytoy ken padayawenNa. Iti SermonNa idiay Bantay, inlawlawagNa ti linteg, impakitaNa no ania ti ipaawat ti pagan- nurotanNa. ImpakitaNa a ti kinaagum ket maysa a didiosen, derrep - pannakiabig, ken gura - panagpatay. ImpaduyacyacNa ti espiritualidad ti linteg, ken itudoNa a danonenna ti tunggal tukad ti biag. "Iti sango ti universo ti langit, iti sango dagiti natnag nga angeles ken iti sango dagiti immayNa isalacan, nagbiagan ni Cristo ti linteg ti Dios. Babaen iti naan-anay a panangtungpalNa kadagiti gutogutenna, intag-ay ken inpatungpalNa daytoy. . . "Bayat a nagbiagan ni Cristo ti linteg iti kinataoNa, kasta met ti aramidentayo no umiggemtayo iti napigsa para iti pigsa." - ST, Mar 4, 1897. 18
Hueves Oktobre 13 5. PANANGBANTAY KADAGITI MATA KEN LAPAYAGTAYO a. Ania ti kayat ti Dios nga aramidentayo kadagiti mata ken lapayagtayo? Isaias 42:19, 20. Apay? "Saan a kalikaguman ti Dios a mangngegtayo amin a mabalin a denggen, wenno kitaen ti amin a mabalin a makita. Naindaclan a bendisyon no serraan dagiti lapayag, tapno saantayo a mangngeg, ken ti mata tapno saantayo a makita. Ti kaindaclan a gagar ket ti maaddaan iti nalawag a pagkita tapno mailasin dagiti bukodtayo a pagkurangan, ken ti nasiglat a lapayag tapno matiliw amin a kasapulan a tubngar ken panursuro, di la ketdi a babaen iti panagpaliwaweng ken kinadarasudos- tayo mapalubosantayo ida a lumias ken agbalin a managlilipat a dumngeg ket saan a para aramid iti trabaho." - 1T, pp. 707, 708. "Nagduduma itaraontayo kadagiti panpanunot ken kararuatayo. Mabalintayo a palubosan ti panunottayo nga agtaeng iti romansa ken panagibangon iti kastilio, ket ania ti maaramidna para kadatayo? Dadaelennatayo, kararua ken bagi. . . . Kalikagumantayo dayta bileg a mamagbael kadatayo a mangikidem kadagiti matatayo kadagiti parang a saan a makaitag-ay, a saan a makaitan-oc, a saan a mangdalus ken manglinis kadatayo; ket agtalinaed a nakaserra dagiti lapayagtayo kadagiti amin a banbanag nga iparit ti Sao ti Dios. PawilanNatayo nga agarapaap iti dakes, agsao iti dakes ken uray agpanunot iti dakes." - OHC, p. 334. ti ibanag ti aniaman nga b. Ania ti kayat ti Dios nga imutectekantayo? Hebreo 12:1, 2. "Kitaentayo ni Jesus ket utoben ti kinaayat ti kababalinNa, ket babaen iti panangimutectec mabaliwantayo a maiparis Kencuana." - Ibid. Viernes Oktobre 14 PERSONAL A PANGREPASO A SALSALUDSOD 1. Kasano a ti kapanunotan iti bukodtayo a matay a kinatao mangipaay kadatayo iti naim-imbag a patta-patta iti biag? 2. Kadagiti ania a wagas nga ibagatayo iti sabali ti maipapan ken Jesus ken ti ayatNa? 3. Ilawlawag ti kinauneg ti pudno a pannakikaysa ken Cristo? 4. Iti ania a kapanunotan a pinadackel ni Cristo ti linteg iti panaursuro ken ehemploNa? 5. Kadagiti ania a banag a serraan dagiti mata ken lapayagtayo? 19
Leksiyon 4 Sabado, Oktobre 22, 2016 Ti Pangliwliwa ken Saluad ti Namarsua "[Dagiti adipen ti Dios] saanto a cumapuy ket di met maupay agingga iti maisaadna ti kinajusticia iti daga; ken dagiti purpuro urayendanto ti lintegna" (Isaias 42:4). "Babaen iti panangadal iti sao ti Dios makitatayo a saantayo a nabati iti kinacapuytayo, iti duaduatayo ken kasta met nga awan ti okasyon a lumned iti babaen ni uppapay. Saoen ti pammati; itignay ti pammati. Pasantaken ti pammati nga agtrabaho babaen iti ayat ken mangpasudi iti kararua." - RH, May 19, 1896. Maisingasing a Basbasaen: The Ministry of Healing, pp. 29-43. Domingo Oktobre 16 1. MAYSA A PAGWADAN PARA KADATAYO a. Sadino ti iyunay-unay ti Dios Ama cadatayo amin a kitaentayo - ken apay? Isaias 42:1. "Ni Jesus ti pagubbogan ti makaagas nga asi para iti lubong; ken iti unos dagidiay naisina a tawtawen idiay Nasaret, ti biagNa agayus iti layus ni simpatia ken kinaasi. Dagiti nataengan, agladladingit ken madagdagsenan gapu iti basol, dagiti ubbing nga agaayam iti inosente a ragsacda, dagiti babassit a parsua kadagiti kakaykayoan, dagiti naanus a pagtrabaho nga ayop - amin naragsacda iti presenciaNa. Isu a ti saoNa bileg a nangtapaya kadagiti lubong mabalinNa ti agrukob a mangpabang-ar iti nasugatan a billit. Awan ti saanNa a madlaw, awan ti saanNa a maserbian. "Ket bayat ti idadackelNa iti sirib ken tayag, dimmackel ni Jesus iti pabor iti Dios ken tao. . . . Ti law-ang ni namnama ken tured a nanglikmot Kencuana ti namagbalin Kencuana a bendisyon iti tunggal pagtaengan. . . . "Nagbiag a nangparagsac, nangidayaw ken nangigloria iti Amana kadagiti kadawyan a banbanag ti biag. Ti trabahoNa marugian iti panangiconsagrar iti nababa a trabaho iti karpintero nga agtrabaho para iti inaldaw a taraon. Ar- aramidenNa ti servicio ti Dios a kas iti panagtrabahona iti bangko ti karpintero ken iti panagaramidNa kadagiti milagro para kadagiti umariwecwec. Ket tunggal agtutubo a sumurot iti ehemplo ti kinamatalec ken kinatulnog ni Cristo iti nababa a pagtaenganNa mabalinda a tontonen dagiti sao nga insaoNa . . . . 'adtoy ti adipenco, isu a salacnibac; ti pinilic, a pagayayatan toy cararuac' (Isaias 42:1)." - DA, p. 74. 20
Lunes Oktobre 17 2. TI NAIDUMDUMA NGA APO MANURSURO a. Ania ti kaipapanan ti padto ni Isaias maipapan iti timec ni Jesus? Isaias 42:2 "Ti timec ni Cristo ket saan a mangngeg iti kalsada, iti naariwawa a pannakisubang kadagiti sumuppiat iti doctrinaNa. Saan met a mangngeg ti timecNa iti kalsada nga agkararag iti Amana, tapno manggeg dagiti tattao. Saan a manggeg ti timecNa kadagiti pagraragsakan. Saan a mangngeg ti timecNa a mangitag-ay iti Bagina tapno magun-od ti palacpac ken pasablog dagiti tattao. No kasta nga agisuro, iyadayoNa dagiti disipulosNa manipud iti naariwawa ken nagulo a ciudad ket mapanda iti naulimec a lugar nga ad-adda a maitunos kadagiti leksion ti kinapakumbaba, kinasanto ken kinasingpet, a kayatNa nga imaldit kadagiti panpanunotda. LiniklikanNa ti nataoan a pammadayaw ket ad- adda a piniliNa ti putputong ken natalna a paginanaan ngem iti naariwawa ken nakiro a nataoan a biag...Ti timecNa ket masansan a mangngeg iti napasnec a panangibabaetna iti AmaNa; ket gapu kadagitoy a pilienNa ti naulimec a bantay, ket masansan a bosbosenNa ti agpatnag nga agkarkararag para iti pigsa tapno madaeranNa dagiti sulisog a mangdupar Kencuana ken tapno maipatungpalNa ti napateg a trabaho nga immayNa aramiden para iti pannakaisalacan dagiti tattao. Dagiti dawdawatNa ket napasnec ken nagameran iti sangsangit ken lulua. Iti lacsid ti bannog ti kararua bayat ti rabii, saan nga agsardeng nga agtrabaho iti agmalem. Iti bigat siuulimecNa nga ituloy ti naasi a trabahoNa ken naayat panagtulongNa." - 2 SP, pp. 30, 31. "Madlaw unay ti pannakaigidiatNa kadagiti manursuro idi aldawNa iti pannakilangenNa kadagiti tattao. Iti biagNa, pulos nga awan ti masacsian a naariwawa a suppiat, awan ti pammarang a panagdaydayaw, awan ti tignay a manggun-od iti palacpac. Ti Mesias ket mailemmeng iti Dios, ket ti Dios ti maipaduyacyac iti kababalin ti AnacNa." - PK, p. 693. b. Ania ti maibaga dagiti nakangngeg kadagiti sasao ni Jesus maipapan iti wagasNa nga agsao? Juan 7:46. "Ni Jesus ti pagwadantayo. Ti timecNa ket saniweng, pulos a saan a maingato iti napilit a nota bayat ti pannakisaoNa kadagiti tattao. Saan a napaspas ti panagsaoNa iti wagas a narigat a maawatan. Silalawag ti panangiyebkasNa ti tunggal sao."- RH, March 5, 1895. "[Dagiti disipilos iti nangatngato a kuwarto] nakitada dagiti ima ken saka a nagdalanan dagiti nadawel a lansa. Nabigbigda ti timecNa, awan sabali no di ti kankanayon a mangmangngegda idi."- DA, p. 803. 21
Martes Oktobre 18 3. PANANGDANON ITI SABALI a. Ania pay ti impadto ni Isaias maipapan ken Jesus? Isaias 42:3. Ania ti mairaman ti trabaho ti Apo? Juan 10:16; Mateo 12:20, 21. "Ti iglesia ket saan nga umiso ti pannakaisurona nga agtrabaho iti ruar ti bukodna nga ili. Adu a kararua iti ruar ti gilesia ti mabalin a malawlawagan, ket naindaclan ken ad-adu a lawag ti maisangbay iti iglesia, no tunggal kameng ti iglesia iti tunggal pagilian, a mangtonton nga addaan iti ad-adu a lawag ti kinapudno, ket nagtrabaho a sipupuso a mangisangbay kadagiti kararua iti kinapudno. Nagbassit unay ti trabaho nga inaramid dagiti kameng ti iglesia para kadacuada nga agkasapulan iti lawag, isuda nga adda iti ruar ti iglesia ti Sabatista Adventista. . . Intudo ni Jehova ti pagrebbengan ti tunggal kararua. Inton ocom awanto ti maaddaan iti pambar iti saanna a panangaramid iti pagrebbenganna." - TM, pp. 127, 128. "Iti puso ni Cristo ti tunggal presencia ti ririboc ket awag para iti tulong. Ti napanglaw, ti masakit, ti naladingit, ti napagtalaw, ti napaay, ti nauppapay, makasarac Kencuana iti naasi a Mannubbot, Nabileg a Mangngagas. . . . Ikaysa ni Cristo ti interesNa kadagiti agsagsagaba a sangkataoan, ket ibagaNa kadatayo nga aniaman nga aramidentayo a mangpabang-ar iti agsagsagaba, inaramidtayo Kencuana." - TM, p. 121. b. Para iti ania a panggep nga immay ni Jesus ditoy lubong? Juan 3:17. Ania ti mangipakita iti anusNa kadagiti managbasol? "Idi timmipon ni Judas kadagiti disipulos, nakitana ti pintas ti kababalin ni Cristo. Nariknana ti inpluensia dayta nadiosan a bileg a mangawis kadagiti kararua nga umasideg iti Mannubbot. Isu a saan nga immay a mangbungtol iti maysa a runo a naparpar, ket ti maysa a micha a sumsumged a silulubed dinanto iddepen, saanna nga abugen daytoy a kararua nga uray maysa a tarigagay gumawgaw-at iti lawag. Mabasa ti Mannubbot ti puso ni Judas; ammoNa ti kauneg ti basolna, a no saan mailasacan babaen iti parabor ti Dios, lumned ni Judas. Iti panangisilpo daytoy a tao iti Bagina, insaadNa daytoy iti mabalinna a pakadennaan iti aglupluppias nga ayat. No ilucatna ti pusona ken Cristo, nadiosan a parabur ti mangikkat iti demonio ni kinamanagimbubukod, ket uray ni Judas agbalin nga iturayan ti pagarian ti Dios." - DA, p. 294. "Mawaw ni Jesus iti kararua ni Judas. NariknaNa para kencuana ti kasta a dadagsen para iti Jerusalem idi nagsangit gapu iti madadael a ciudad. Agsangsangit ti pusoNa, Kasano ti panangisukok kenca? Narikna ni Judas ti mangpilit a bileg dayta nga ayat." - Ibid., p. 645. 22
Mierkules Oktobre 19 4. MAYSA A MAPAGTALKAN A KATULONGAN a. Ania ti ayo ni Jesus kadagiti narikut a situasyon, ken kasano a makatulong daytoy nga ehemplo kadatayo? Isaias 42:4. "Dinanon ni Jesus iti kaunggan ti nataoan a kinaay-ay ken leddaang, tapno alawenNa ti tao apaman a masarakanNa, a namantsaan iti kinarugit ken natulawan iti bisio, napaalas gapu iti basol, ken naikaysa ken Satanas nga agapostasia, tapno itag-ayNa isuna nga agtugaw iti tronoNa. Ngem naisurat a 'saanto a cumapuy ket di met maupay,' Ket nagna iti dana a mangilacsid iti bagi ken mangisacrificio tapno iti bagi, mangipaay kadatayo sumurottayo kadagiti tugotNa. Agtrabahotayo kas ti panagtrabaho ni Jesus, sumina iti bukodtayo a ragsac, umadayo kadagiti pasuksok ni Satanas, umsien ti nam-ay ken guraen ti kinamanagimbubukod, tapno mabirokan ken maisalacan ti napukaw, alawen dagiti kararua nga adda iti kasipngetan ket ipan ida iti lawag, iti ayat ti Dios. Nabilintayo ti mapan mangicasaba iti evangelio iti tunggal parsua. Isangbaytayo kadagiti napukaw ti damag a mamakawan ni Cristo, a pabaroenNa ti kinalintegNa, isangbay ti managbasol iti umisu a panunot ket isuro isuna ken itutop isuna nga agbalin a makipagtrabaho a kadua ti Dios." - FCE, p. 199. iti pagwadan ti galad, ken cawwesanNa ti kararua kadagiti cawwes b. Ania a talged ti sumangbay kadagiti amin nga agtarigagay nga agtrabaho para iti Dios iti bukodda nga aglawlaw? Isaias 40:30, 31. "Nakakaskasdaaw dagiti posibilidad iti sangoanan dagiti agtutubo a manggammat kadagiti talged ti Sao ti Dios. Manmano a maawatan ti nataoan a panunot dagiti naespirituan a magun-odan a mabalin a madanonda bayat ti panagbalinda a makipaset iti nadiosan a galad. Inaldaw a maator dagiti biddut ke magun-od dagiti balligi, dumackelda a nasirib, napigsa a lallaki ken babbai ken Cristo. . . . "Ti tao nga aguray ken Jehova ket napigsa iti pigsana, napigsa a makaanay a mangpetpet a sititibker nupay napigsa ti puwersa. Ngem nalaca a pagdawatan iti sibay ni asi ken simpatia, nga isu ti sibay ni Cristo. Ti kararua a sirurucma iti Dios ket nakasagana a mangaramid iti pagayatan ti Dios; siaanep ken sipapakumbaba a mangikagumaan a mangammo iti dayta a pagayatan. Awatenna ti disiplina ken mabuteng a magna iti bukodna a pangusig. Makisao isuna ti Dios ket ti pagsasaona adda idiay langit. "Naisilpo iti Maysa nga Awan Patinggana, ti tao naaramid a makipaset iti nadiosan a galad. Kencuana awan ti epektona dagiti gayang ti diablo; ta nakawwesan isuna iti kalasag ti kinalinteg ni Cristo." - MLT, p. 277. 23
Hueves Oktobre 20 5. KASANO KADACKEL TI DIOS A SERVIANTAYO! a. Ania ti ibaga ni Isaias kadatayo maipapan iti pannacabalin ti Dios? Isaias 40:26-29. "Iti kanta ti billit, iti anges dagiti kaykayo, ken ti musica ti baybay, mangngegtayo pay laeng ti timecNa a nagsao kada Adan idiay Eden iti nalamiis nga aldaw. Bayat ti panangimutectectayo iti pannacabalinNa iti nakaparsuaan makasaractayo iti liwliwa, ta ti sao a namarsua kadagiti amin a banbanag isu dayta mangisao iti biag iti kararua. Isuna ti 'nangibilin a tumpuarto ti silaw iti casipngetan, isu a naglawag cadagiti puspusotayo, a maipaay iti pannacalawag ti pannacaammo iti dayag ti Dios, iti langa ni Jesu-Cristo' (2 Corinto 4:6)." - DA, pp. 281, 282. "Dagiti bituen addaan met iti mensahe a mangliwliwa iti tunggal tao. Kadagidiay nga oras a sumangbay iti amin, no ti puso agkapoy, ken ti sulisog dumarup, no dagiti bangen kasla saan a malasat, dagiti panggep ti biag kasla saan a matun-oyan, dagiti karkarina kasla mansanas ti Sodoma; sadino, ngarud, ti pakasarakan iti kasta a kinatured ken kinatibker, adda kadi iti dayta a leksion nga imbilin ti Dios nga adalentayo manipud kadagiti bituen iti nakiro a tignayda?" - Ed, p. 115. b. Bayat ti panangutobtayo iti kinaindaclan ti Dios, ania ti iturong daytoy nga aramidentayo? 1 Samuel 12:24; Marcos 5:19; Salmo 31:19. "Ti kayo idiay disierto ket maysa a tanda no ania ti ipaawat ti Dios a biagto dagiti annacNa ditoy lubong. Ibagnusda dagiti nabannog a kararua, napno iti ririboc ken nakasagana a mapukaw iti disierto ni basol, ket ipan ida iti nabiag a danum." - Ibid., p. 116. Viernes Octobre 21 PERSONAL A PANGREPASO A SALSALUDSOD 1. Kasano a dagiti Cristiano - mairaman dagiti agtutubo - maipatungpalda ti Isaias 42:1 iti inaldaw a biagda? 2. Ania ti mangaramid iti estilo ti panagisuro ni Cristo a naiduma ditoy lubong? 3. Kasano a masurotantayo ti ehemplo ni Cristo a mangtulong kadagiti adda iti ruar ti iglesia? 4. Bayat ti idadackeltayo iti kinasirib, ania ti aramidentayo iti inaldaw? 5. Ania a leksion ti maadaltayo kadagiti bitbituen? 24
Leksion 5 Sabado, Octobre 29, 2016 Imutectecan ti Cordero "Isu nasugsugat a gapu cadagiti labsingtayo, isu napalitem a gapu cadagiti kinadangkestayo; ti dusa ti pacaicappiaantayo naipatay kencuana, ket gapu cadagiti saplitna maagasantayo" (Isaias 53:5). "Kumita, o kumita iti cruz ti Calvario, imutectecan ti biktima nga ari agsagsagaba maigapu kenca." - IMKH, p. 65. Maisingasing a Basbasaen: Testimonies, vol. 2, pp. 200-215. Domingo Oktobre 23 1. TI DILA TI MANURSURO a. Kasano ti panagsaotayo iti sabali kas ti pinagsao ni Cristo? Isaias 50:4, 5. "Kadawyan nga ipangpangruna ti bagi ken naringat a baliwan ti patpatien. Ngem no masursurotayo dagiti leksion a tarigagay ni Cristo nga isuro cadatayo, agbalintayo a makipaset iti galadNa; iti kasta pagbiagantayo ti biagNa. Ti nakakaskasdaaw nga ehemplo ni Cristo, ti awan kapadana a kinamanangngaasina nga isu ti nakastrecanNa kadagiti rikna ti sabali, makipagsangit kadagiti agsangsangit, makipagragsac kadacuada nga agragragsac, addaan iti nauneg nga inpluensia iti kababalin ti amin a sipupudno a sumurot Kencuana. . . . "Amin nga aglawlawtayo ket agsagsagaba a kararua. Ditoy ken sadiay, sadinoman, masarakantayo ida. Sapulentayo dagitoy nga agsagsagaba ket isao ti maikanatad a sao a mangliwliwa iti pusoda. Agbalintayo a kalasugan a pagayusan ti makabang-ar a danum ni asi. "Kadagiti amin a pannakitipontayo malaglagip coma nga iti kapadasan ti sabali, adda capitulo a naselyoan manipud iti mata ti tao. Kadagiti panid ni lagip ket naliday a pakasaritaan, a sisasagrado a nabantayan manipud kadagiti nausisa a mata. Adda sadiay a nabayagen a nakasurat, naririgat a pannakigubat kadagiti mangsusuot a paspasamac, nalabit ririboc iti biag iti pagtaengan, nga iti inaldaw- aldaw mangpakapoy iti tured, talec ken pammati. Dagiti makigubgubat iti gubat ti biag ket mapapigsa ken mapabileg babaen iti bassit nga imatang a bayadan laeng ti naayat a peksa. Iti kasta, ti napigsa, managtulong nga ima ti napudno a gayyem ket napatpateg ngem iti balitoc wenno pirac. Dagiti naayat a sasao ket mapasangbay kas isem dagiti angeles." - MH, pp. 157, 158. 25
Lunes Oktobre 24 2. MAYSA A PARANG NGA UT-UTOBEN a. Ania dagiti sumagmamano a banbanag a nagsagabaan ni Cristo para kadatayo? Apay nga inaramidNa daytoy? Isaias 50:6; 52:13-15. "Ti nadaeg nga Anac ti Dios. . . . nagandor iti insulto, umsi ken nakababain a pannakaabuso, agingga a ti 'langaNa napalaad unay adadda pay ngem iti asinoman a tao, ken ti tabasna ad-adda pay ngem cadagiti annac a lallaki dagiti tattao' (Isaias 52:14). "Sino ti makatukod iti ayat a naiparang ditoy! Dagiti buyot dagiti angel naimatanganda a buyogan ti sidaaw ken leddaang Isuna nga Ari ti langit, ken nagbalangat iti korona ni dayag, ita nagbalangat iti korona a sisiit, agdardara a biktima ti pungtot dagiti naranggas a taripnong, kasla simged a siuuyong gapu iti pungtot ni Satanas. Adtoy ti naanus nga Agsagaba! Kadagiti uloNa ket sisiit a korona. Ti daraNa agay-ayus manipud kadagiti nasugat nga ur-uratNa. Amin dagitoy gapu iti basol! Awan ti makauyot kenni Cristo a mangpanaw iti dayawNa iti kinatan-ocNa sadi langit, ket immay ditoy managbasol a lubong, tapno baybay-an, laisen, ken umsien dagiti tattao nga immayNa isalacan, iti udina agsagaba iti cruz, ngem ti agnanayon, mangsubbot nga ayat, agtalinaed a misterio." - 2 T, p. 207. "Ti kinatangsit ken panagdayaw iti bagi saan nga agsantac iti kararua a mamagtalinaed iti lagipna dagiti parang idiay Calavavio." - DA, p. 661. b. Iladawan ti langa ni Jesus kas impadto ni propeta Isaias. Isaias 53:2. Apay nga adu dagiti saan a naay-ayo iti simple a langaNa? "Dagiti nainlubongan a taripnong guyoguyen ken purarenda dagiti kapanunotan tapno ti kinasingpet ken panagbuteng iti Dios, kinamatalec ken kinapudno awanan bileg a mamagtibker iti tao. Ti napakumbaba, naemma a biag ni Cristo kasla pulos a saan a makaay-ayo. Kadagiti amin a mangtonton nga annac ida ti Dios a lallaki ken babbai, ni Jesus ti Dayag ti langit, Isu ti 'maysa a ramut nga agtaud iti namaga a daga; Isu awan ti buyaNa wenno sayaatNa.'" - AH, p. 461. "Impadles ti padto nga agparang ni Cristo kas 'maysa a ramut nga agtaud iti namaga a daga. [Isaias 53:2, 3 naadaw.] Daytoy a capitulo rumbeng a maadal. IparangNa ni Cristo kas Cordero ti Dios. Dagiti naitag-ay gapu iti kinatangsit, addaan kararua a napno iti kinaubbaw, rumbeng a kumita iti daytoy a ladawan ti Mannubbotda, ket ipakumbaba ti bagida iti tapoc. Ti intero a capitulo agtalinaed iti memoria. Ti inpluensiana ti mangparukma ken mangpakumbaba iti kararua a narugitan gapu iti basol ken naitag-ay babaen iti bukod a bagi." - YI, Dec. 20, 1900. 26
Martes Octobre 25 3. NAUY-UYAW KEN NABAYBAY-AN a. Kasano kaadu ti simmungbat iti ayat ni Jesus? Isaaias 53:3. Ania ti inandoranNa para kadatayo? Versiculo 4, 5. "Gapu iti awan patinggana a sacrificio ken saan a maiyebkas a panagsagaba nga insaad ti Mannubbottayo ti subbot iti magaw-attayo. Iti lubongtayo saan a naidayaw ken saan nga am-ammo, tapno, babaen iti nakakaskasdaaw a panangibabaNa iti Bagina ken pannakaibabainNa, maitag-ayNa ti tao nga umawat iti agnanayon a dayaw ken immortal a rag-o iti nainlangitan a korte. Bayat di tallopulo a tawtawen ti biagNa iti rabaw ti daga, ti pusoNa mapespes gapu iti saan a mapanunot a sanaang. Ti dana manipud kulloong agingga iti Calvario ket nalangeban iti leddaang ken ladingit. Maysa a tao ti ladladingit, ken nacaamammo iti liday, inanduranNa ti sanaang nga awan ti makailadawan a pagsasao ti tao. MabalinNa nga isao ti kinapudno, 'Adtoy ket kitaem no adda aniaman a ladingit a maiyasping iti ladingitco (Un-unnoy 1:12). Kagura ti basol iti naan-anay a gura, ngem inukkonNa iti kararuaNa dagiti basbasol ti sibubukel a lubong, Awanan basol, inanduranNa ti dusa ti nakabasol, Inosente, ngem indiayaNa ti Bagina kas suno dagiti nagsalungasing. Ti biddut ti tunggal basol immamegna ti dagsenna iti nadiosan a kararua ti Mannubbot ti lubong. Dagiti dakes a kapanunotan, dakes a sasao, dakes nga ar-aramid ti tunggal lalaki ken babai nga anac ni Adan, umawag iti supapac Kencuana; ta nagbalin Isuna a suno ti tao. Nupay awan ti basolNa, ti espirituNa napisang ken napalitem gapu cadagiti kinadangkes dagiti tattao, ket Isu a saanNa nga ammo ti basol, nagbalin a basol para kadatayo, tapno maaramidtayo a kinalinteg ti Dios Kencuana."- 1 SM, p. 322. "Kasano kabattaway ti addaan iti aniaman a kapanunotan iti sanaang a nagpisang iti puso ti Anac ti Dios kabayatan ti tallopulo a tawtawen ti biagNa iti rabaw ti daga?." - MKH, p. 66. "Ti anac ti Dios, naumsi ken binaybay-an para iti pakasecnantayo. Kabaelam kadi, iti naan-anay a buya ti cruz, nga imutectecan babaen iti mata ni pammati dagiti panagsagaba ni Cristo, isao dagiti sarsarita ti leddaangmo, dagiti suotmo? Taracnem kadi dita pusom ti agibales kadagiti kabusormo idinto a ti kararag ni Cristo manipud iti napusyaw ken agpigpigerger a bibig para kadagiti mangum- umsi, mamapatay Kencuana - 'Ama, pakawanem ida; ta dida nga ammo ti aramidenda' (Lucas 23:34)? . . . "Saantayo a lumned iti kaunggan ti pannakaibabain a nagdalanan ti Anac ti Dios tapno maitag-ayNatayo manipud iti kasta unay a pannakaibabain ken panangbalud ni basol tapno agtugaw iti makanawanNa. . . . tiemponan nga isangrat ti sumagmamano a nabatbati a napateg nga oras ti probasyontayo a mangdalus iti cawwes ti kababalin ket aramiden ida a puraw iti dara ti Cordero, tapno maibilangtayo iti dayta bunggoy a nagcawwes iti puraw nga agtacder iti aglawlaw ti naindaclan a puraw a trono." - Ibid., p. 65. 27
Mierkules Oktobre 26 4. TI SAAN NGA AGREKLAMO A BIKTIMA a. Ania ti maadaltayo manipud iti wagas a panangandor ni Jesus iti abuso a naibonton Kencuana iti tiempo ti pannakailansa? Isaias 53:6-9; 1 Pedro 2:19-24. "Alaentayo ti maitutop a saadtayo iti napakumbaba a panagbabawi iti sakaanan ti cruz. Mabalintayo a sursuroen dagiti leksion ti kinaemma ken napakumbaba a panunot bayat ti yuulitayo iti Bantay ti Calvario, ket kumita iti cruz, kitaen ti agnguynguy-a a Mannubbottayo, ti matmatay nga Anac ti Dios, ti Nalinteg para kadagiti dakes. Imutectecan Isuna a mangayab kadagiti reprep nga angeles a mangasibay Kencuana iti laeng maysa a sao, ita tampoc ti ang- angaw ken pagkakatawaan, tabbaaw ken gura. IntedNa ti Bagina a sacrificio para iti basol. Idi narabrabngis, saan a simmungbat iti dakes, idi nagsagaba, saan a nagam-ames, saanNa nga inlucat ti ngiwatNa. Nagkararag idiay cruz Matmatay Isuna para kadacuada. para kadagiti mamapatay Kencuana. IbayadNa ti awan patinggana a gatad para iti tunggal maysa kadacuada. SaanNa a mapukaw ti maysa kadagiti ginatangNa iti nagpateg unay a bayad. IntedNa ti Bagina tapno macabcabil ken masapsaplit nga awan reklamo. Ket daytoy saan nga agreklamo a biktima isu Anac ti Dios. Ti tronoNa ket manipud iti agnanayon, ket ti pagarianNa awan patinggana." - MKH, p. 65. "Iti kinatao ni Cristo nasuot iti adayo a nain-indaclan a sulisog, iti ad-adu unay a napinget a pigsa ngem iti panangsuot ti diablo iti tao, kas ti galadNa a nain-indaclan ngem iti galad ti tao. Maysa daytoy a nauneg a misterio ti kinapudno, ta nagtagitao ni Cristo babaen iti kasensitiboan a pannakipagrikna. Dagiti dakes nga ar-aramid, dakes a kapanpanunotan, dakes a sasao ti tunggal anak ni Adan a lalaki ken babai naimamegda iti nadiosan a kararuaNa. Dagiti basbasol dagiti tattao agdawat iti supapac Kencuana, ta nagbalin Isuna a suno ti tao, ket innalaNa iti bagina dagiti basbasol ti lubong." - Ibid., p. 66. b. Ania ti panggep ti langit iti panagtagitao ni Cirsto? Isaias 53:10. "Ti Natan-oc ti langit saanNa a pinaragsac ti Bagbagina. Aniaman nga inaramidNa ket maipaay iti pannakaisalacan ti tao. Ti amin a kita ti kinamanagimbubukod matubngar iti presenciaNa. InnalaNa ti galadtayo tapno agsagaba para cadatayo, impaayNa ti kararuaNa a daton para iti basol. Dinusa ken kinabil ti Dios tapno maisalacan ti tao manipud iti dusa a kaikarianna gapu iti panangsalungasingna iti linteg ti Dios. Ti nataoan a pusoNa sumga para iti puli. Dagiti tackiagNa nakalucat nga umawat kadacuada, ket awisenNa amin nga umasideg Kencuana. Ti biagNa ditoy daga ket agtultuloy a tignay ti panangilacsid iti bagi ken panangibaba iti bagi." - 4 T, p. 418. 28
Hueves Oktobre 27 5. TARAON A PAGPANPANUNOTAN a. Ania ti nangpabileg ken Cristo nga agsagaba iti kasta a nakababain unay nga ipapatay? Isaias 53:11, 12. "Ti madaydayaw a Mannubbot. . . . saan a natay kas banuar kadagiti mata ti lubong, napno iti dayaw, kas kadagiti tattao iti gubat. Natay kas naocom a criminal, naibitin iti tengnga ti langit ken daga - natay iti napaut a panagandor, nakababain nga ipapatay a tampoc dagiti umsi ken pagsaosaoan dagiti mangbabain, kriminal ken awanan moral a tattao! . . . "Amin dagitoy a pannakaibabain ti Natan-oc ti langit ket para iti nagbasol, naocom a tao. Nagpababa a nagpababa iti pannakaibabainNa, agingga nga awanen ti nababbaba pay a kaunggan a mabalinNa a danonen, tapno maitag-ay ti tao manipud iti pannakatulawna. Amin dagitoy ket para kenca." - MKH, p. 68. b. Daytoy nakakaskasdaaw a panangibaba iti bagi ania ti gubuayenna kadatayo nga utobentayo? Hebreo 2:3, 14, 15. "Uray pay managbasol, uray kasano kadagsen ti basolmo, naayabanda, napilika. 'Umadanicayo iti Dios, ket Isu umasidegto cadacayo' (Santiago 4:8). Awan uray maysa ti mapilit nga umasideg ken Jesu-Cristo no maibusor iti pagayatanna. Ti Natan-oc ti langit, ti Bugbugtong nga Anac ti pudno ken sibibiag a Dios, inlukatNa ti dalan para kenca nga umasideg Kencuana, babaen iti panangipaayNa iti biagNa kas maysa a sacrificio iti cruz ti Calvario. Ngem bayat a sinagabaNa amin dagitoy para kenca, nadalus unay Isuna, Nalinteg unay Isuna, a mangimutectec iti basol. Ngem uray daytoy saan nga isu ti mangiyadayo kenca Kencuana; ta kinunaNa, 'saanac nga immay nga agayab cadagiti nalinteg, no di cadagiti managbasol' (Marcos 2:17)." - FCE, pp. 251, 252. Viernes Oktobre 28 PERSONAL A PANGREPASO A SALSALUDSOD 1. Ania ti kasapulan a maadaltayo tapno agbalin nga ad-adda a makabendisyon iti sabali? 2. Anianto ti epektona kadatayo no pagtalinaedentayo ti Isaias 53 iti memoriatayo? 3. Bayat ti panangutobtayo iti panagsaba ni Jesus iti cruz, ania ti saantayo a mabaelan nga aramiden? 4. Apay a nagtalinaed ni Jesus a naulimec idiay cruz, malacsid idi nagkararag para iti kabusorNa? 5. Kasano nga ipakitatayo ti panangapresiartayo iti inaramid ni Jesus para kadatayo? 29
Sabado, Noviembre 5, 2016 Umuna a Pangsabado a Daton para iti Literatura kadagiti Misyon Iti maika21 a siglo, bayat a ti internet, e-books, ken sabali pay a moderno a wagas ti media a mangisacnap iti evangleio, adda pay la naidumduma a wagas ti panangiparang a saan a masukatan ti media: ti naimprenta a pahina ket maysa kadagiti kabisaan a wagas para iti evangelio a dumanon iti kasulinecan a paset ti daga - nga awanan iti koriente. Babaen iti daytoy a wagas ti naimbag a damdamag a nangsarut kadagiti dati a kumunista, ateista, ken pagpagilian dagiti Muslim ket mabalin a maibingayan babaen iti maysa-maysa a wagas. Kinuna ti adipen ti Apo: "Maiwara coma dagiti publikasyon a naglaon iti kinapudno ti Biblia kas bulbulong ti otonyo" (HP, p. 323). "Dagiti publicasyontayo coma ket adda iti amin a disso. Naipaulogda kadagiti nadumaduma a pagsasao. Maipaay coma ti mensahe ti maikatlo nga angel babaen iti daytoy a wagas ken babaen kadagiti nabiag a manursuro. Sika a mamati iti kinapudno para iti daytoy a tiempo, agriingca. Pagrebbengam ita ti mangisangbay iti amin a wagas tapno matulongan dagiti nakaawat iti kinapudno tapno maipacdaar daytoy" (9T, p. 62). "Agibunannagcayo, agdaydayawcayo, ket cunayo, O Jehova, ispalem ti ilim, ti matda iti Israel' (Jeremias 31:7). Ti ili ti Dios, ti matda ti Israel, ibunannagda ti naimbag a damag ti pannakaisalacan. Bayat nga adda nawadwad a Biblia, liblibro ken polieto para iti panagevangelio iti adu a pagilian, adu pay laeng dagiti umariwecwec iti pumada a gundaway. Pagrebbengantayo ken pakaidayawantayo ti mangsuporta iti pannakaiwaras dagiti literatura iti nagduduma a rehion ti lubong. Naipaulog ti Biblia iti nagduduma a pagsasao, ket dagiti nasisita a libro kas ti Steps to Christ ken Great Controversy ket saan a naipaima kadagiti minilyon. No ngay met ta ibingaytayo dagiti Pangsabado a Leksion kadagiti agsapsapul iti agdama a kinapudno ita? Utobenyo dagiti isla ti Pacifico ken dagiti pagilian ti Africa a saan pay a nastrec ti mensahe ti reporma. Laglagipentayo ti kari iti Ecclesiastes 11:1, "Ipalladawmo ta tinapaymo iti rabaw dagiti dandanum; ta isu masaracamto iti calpasan dagiti adu nga al-aldaw." Kasapulan nga iwarastayo ti Sao ti Dios sacbay a naladaw ti amin. Mabalin a saantayo nga insegida a makita ti banagna, ngem saan nga agbayag makitatayonton ti naindaclan nga apit inton sumangbay a naan-anay ti maudi a tudo. Agbalintayo a masirib a mangimaton nga agidulin iti kinabacnang sadi langit - saan nga iti daga. Agyamancami unay kadagiti amin a kakabasat ken gagayyem iti inaramidyo iti napalabas - ngem nain-indaclan ti panagkasapulan ita ngem idi. Agbalintayo coma a managipaay iti daytoy a trabaho! iti lubong ti awanan Departamento ti Warnakan iti Conferencia Heneral 30
Leksiyon 6 Sabado, Noviembre 5, 2016 Panangibingay Kadagiti Karruba "Dicayo agbuteng, ket dicayo met umamac; diac aya impablaac kenca iti unana, ken impakita? Ket dacayo dagiti sacsic? Adda aya sabali a Dios a saan a siac? Wen, awan ti ammoc" (Isaias 44:8). "Tunggal maysa kadatayo rumbeng nga ammotayo ken kabaelantayo nga ibaga iti sabali a pudno ti amin a kari ti Dios. Babaen iti panangipaay iti directa a testimonia iti sao ken aramid, a maibilangtayo a napudno, namatalec a sacsi para ken Cristo." - RH, July 7, 1903. Maisingasing a Basbasaen: Prophets and Kings, pp. 367-378. Domingo Octobre 30 1. PANANGDANON KADAGITI SAAN A MADANAON a. Iladawan ti plano ni Jehova para iti carneroNa nga adda iti ruar ti arbanNa. Ezequiel 34:12-14. Ania ti naibilin nga ibaga dagiti agdama a mensahero ti Dios maipapan iti daytoy a kasapulan? "Bayat ti panagbiahec nga agpabagatan, iti dalanko nga agturong iti Conferencia, nakitac dagiti ciudad a saan pay a natrabaho. Ania ti napasamac? Agpadpadaan kadi lattan dagiti ministro kadagiti iglesia a makaammon iti kinapudno, idinto a rinibu ti mapukpukaw a saan a nakaammo ken Cristo. No naited ti umiso a bilin, no dagiti maikanatad a wagas ti nasurot, tunggal kameng ti iglesia aramidenna ti trabahona kas maysa a kameng ti bagi. Agtrabaho kas misyonero a Cristiano. Ngem dagiti iglesia matmatayda, ket kayatda dagiti ministro a mangasaba Masuroanda coma a mangisangbay iti namatalec a kadacuada. pagkapullo ida. iti Dios, Maisangbayda coma ti pagtrabahoan, tapno maisangbay kadacuada ti anges ti Dios. Masuroanda coma a malacsid a makapagtacderda a solsolo, nga awan ti ministro, kasapulanda ti mapabaro a maconvertir, ken mabautisaran manen. Kasapulanda ti maiyanac manen." - E.G.W. 1888 Materials, p. 1750. "Ti lubong maballaagan coma. Agtrabaho coma dagiti ministro a sipapasnec ken sipipinget, manglucat kadagiti baro a tay-ac ken ipaayna ti personal a panagtrabaho para kadagiti kararua, imbes nga aggigian kadagiti iglesia nga addaanen iti naindaclan a lawag ken adun a gundaway." - 7 T, p. 255. tapno papigsaen ken bendisyonanNa 31
Lunes Octobre 31 2. NAPAPIGSA BABAEN ITI SERVICIO a. Ania a mangisalacan a lawag ti kasapulan a maited iti tunggal tao iti rabaw ti daga? Isaias 42:6; Marcos 16:15. Kasanotayo kas indibidual a mamati, a masansan a mangbaybay-a iti daytoy a pagrebbengan - kangrunaanna no aguummong iti dacdackel a kongregasyon? "Ti pakumit ni Cristo ket maisangbay coma a naan-anay. Ti ili ti Dios kasapulan nga inconsagrarda Kencuana dagiti adda kadacuada ken dagiti kabaelanda. Dagiti namatalec a soldado ti cruz ni Cristo ket mapanda iti ruar ti campo, awitenda ti umsi ken surotenda ti dana a mangilacsid iti bagi a nagdalanan ti Mannubbot. "Dagiti ministro nga aggigian kadagiti iglesia, mangascasaba kadagiti macaammo iti kinapudno, naim-imbag a mapanda kadagiti lugar nga adda pay iti kasipngetan. Malacsid no aramidenda daytoy, isuda a mismo ken dagiti kongregasyonda ket agbalin nga ansisit. Ti iglesia agbalin a nakapsut ken masacsakit agsipud ta dagiti kameng ti iglesia pinanawanda ti umuna nga ayatda. Agbalinda coma a napigsa a lallaki ken babbai ken Cristo no tungpalenda dagiti ibilbilin ni Jehova. . . . "Ti lubong mapukpukaw iti basol. Kasano pay kabayag a lapdanyo dagiti bagbagiyo a mapan iti naglawa, agkasapulan nga uvasan, ket agserranton iti mabiit ti pakasaritaan daytoy a lubong?" - RH, Feb. 9, 1905. "Adu dagiti miembro ti dadackel nga iglesiatayo ti awan ar-aramidenna, a mabalin coma a makaaramid imbes nga aguummongda lattan, agwawarada kadagiti luglugar a saan pay a nastrec ti kinapudno." - Ibid., Nov. 26, 1914. iti naimbag a trabaho, no, b. Ania ti kasapulan a laglagipen ti tunggal ministro ken kadawyan a tao? Isaias 43:11. "Ti ili ti Dios nga addaan iti lawag ken pannacaammo saanda a naisayangkat dagiti nangato ken nasantoan a panggep ti Dios. Saanda a nagdur-as manipud iti maysa a balligi aginga iti sabali, agnaynayon iti baro a teritorio, mangitagtag-ay iti wagayway kadagiti ciudad ken kadagiti kabangibangna. Naindaclan a naespirituan a sipnget ti impakita dagiti addaan iti naindaclan a lawag a naggilap kadacuada babaen ken Jehova, ngem saanda nga insayangkat ti lawag iti nain- indaclan ken nain-indaclan pay a lawag. Dagiti kameng ti iglesia saan a napabileg a mangusar iti naespsirituan a nervio ken piskel a mangidur-as iti trabaho . . . "Iti tunggal iglesia mapili coma dagiti agtutubo a lallaki ken babbai a mangawit iti pagrebbengan. Aramidenda coma ti tunggal peksa a mamagbalin kadagiti bagbagida a makatulong kadagiti saan pay a makaammo iti kinapudno. Aw-awagan ti Dios dagiti napasnec, napinget a trabahador. Makasursuro dagiti napakumbaba ken sibabawi babaen iti personal a kapadasan nga iti sibayNa awan ti mangisalacan." - P9T, p. 139. 32
Martes Noviembre 1 3. BANG-AR PARA ITI MAWAW a. Ania ti inkari ti Dios nga aramiden para kadagiti mangikagumaan a mangisayangkat iti pagayatanNa a sipupuso? Isaias 44:3, 4. "Insuronatayo ti sao ti Dios nga iti daytoyen a tiempo, iti ngatoen ti amin, a mabalintayon ti kumita iti lawag manipud langit. Itan a namnamaentayo ti bang-ar manipud iti presencia ni Jehova. Bantayantayo ti panagtignay ti providencia ti Dios kas ti soldado ti Israel a nangbantay iti 'aweng ti pannagna iti rabaw dagiti moras'(2 Samuel 5:24) - ti naituding a tanda nga agtrabaho ti langit para kadacuada. "Saan a maidayag ti Dios ti naganNa babaen kadagiti iliNa no kasta nga agsanggirda iti tao ken aramidenna ti lasag a kalasagda. Ti agdama a kasasaad ti kinalupoyda agtultuloy agingga a ni laeng Cristo ti maitag-ay; agingga, a maikadua ken Juan Bautista, a maibaga manipud iti napakumbaba ken naraem a puso: 'Isu masapul a dumackel, ngem siac masapul a bumassitac' (Juan 3:30). Naited kaniac dagiti sao nga ibaga iti ili ti Dios; 'Itag-ay Isuna, a Tao ti Calvario. Adsanod kuma ti sangkataoan, tapno amin maimutectecanda Isuna a nakaisentroan ti namnamada iti biag nga agnanayon'. . . . "Iti mawaw a kararua a nailukat ti ubbog ti nabiag a danum. . . [naadaw iti Isaias 43:3.] Kadagiti kararua a sipapasnec a mangsapsapul iti lawag ken umawat a siraragsac iti tungal raya ti nadiosan a silnag manipud iti nasantoan a saoNa, kadagiti kakasta a maipaay ti lawag. Babaen kadagitoy a kararua nga ipalgac ti Dios dayta lawag ken bileg a manglawag iti sibubukel a daga babaen iti daygNa." - 5 T, pp. 728, 729. b. Iladawan ti kinaubbaw ti lubong nga agtalec kadagiti didiosenda. Isaias 44:9, 14-17; 46:5-8. Ania ti makapabang-ar a damag ti kasapulan a mangngeg dagitoy nga agdaydayaw kadagiti didiosen? Isaias 44:22; Salmo 103:11-13. "Il-iliwen ti Dios nga iyanges ti anges ti biag iti napaksoyan a sangkataoan. Ket saanNa a palubosan ti aniaman a kararua a mauppapay iti kinasinserona nga agtarigagay iti banag a nangatngato ken natantan-oc ngem iti aniaman a banag nga idiaya ti lubong. Kankanayon nga ibabaonNa dagiti angelesNa kadacuada, bayat a napalawlawanda kadagiti paspasamac a makauppapay unay, agkararag a sipapammati para iti sumagmamano a bileg a nangatngato ngem iti bagida a mangtagikua kadacuada ken mangisangbay iti pannakawayawaya ken cappia. Kadagiti nagduduma a wagas ipalgac ti Dios ti Bagina kadacuada a mangisaad kadacuada a maidenna iti providencia tapno maipasdec ti talecda iti Maysa a nangipaay iti Bagina kas subbot para iti amin, 'tapno maisaadda coma ti iti Dios, ken dida malipatan dagiti aramid ti Dios, ngem inanamada salimetmetanda ketdi dagiti bilbilinNa' (Salmo 78:7)." - PK, pp. 377, 378. 33
Mierkules Noviembre 2 4. PANANGPALAWA KADAGITI BEDDENGTAYO a. Ania ti kayat ti Dios nga aramiden dagiti naumsi ken nailacsid a natda? Salmo 5:11; Isaias 54:1. "Amin a maika-limapulo ket uppat a capitulo ti Isaias ket maipakat iti ili ti Dios, ken tunggal detalye ti padto maipatungpalto." - 4 BC p. 1148. b. Ilawlawag ti talged a maipaay kadacuada a mangilukat iti pusoda ken pagtaenganda iti sabali. Isaias 54:2, 3; Hebreo 13:1, 2. "Inted ti Dios ti mensahe para iti iliNa. Kasapulan a mariingda, iwarasda dagiti toldada, ket palawaenda dagiti beddengda. Kakabsatco a lallaki ken babbai, nagatangcayo iti napateg a gatad, ket amin nga adda kadacayo ket maaramatda iti Gloria para iti pagimbagan ti padayo a tattao. Natay ni Cristo iti cruz tapno maisalacan ti lubong iti pannakapukawna iti basol. KiddawenNa ti tulongyo iti daytoy a trabaho. Dacayo coma ti katulonganNa. Buyogan iti napasnec, napinget a peksa sapulen ken isalacan dagiti napukaw. Laglagipen a gapu kadagiti basbasolyo a magbalin iti cruz a nasisita. No inawatyo ni Cristo kas Mannubbotyo insapatam ita bagim a makikaysaka Kencuana a mangawit iti cruz. Para iti biag wenno iti patay naigalutka Kencuana, a paset ti naindaclan a plano ti pannakasubbot. "Ti mangbalbaliw a bileg ti parabur ni Cristo ti mangsukog ti tao a mangipaay iti bagina iti servicio ti Dios. Napno iti Espiritu ti mannubbot, nakasagana isuna a mangilacsid iti bagina, nakasagana a mangawit iti cruz, nakasagana a mangaramid iti aniaman a sacrificio para iti Apo. Saan isunan a di mangikankano kadagiti kararua a mapukpukaw iti aglawlawna. Naitag-ay isunan iti ngatoen ti panangserbi iti bagi. Naiparsuan a baro ken Cristo, ket awan ti saad iti biagna ti mangserbi iti bagina." - 7 T, pp. 9, 10. k. Ania dagiti nakakaskasdaaw a kari ti naikadua iti daytoy a kita ti trabaho misyonero? Isaias 54: 4, 5, 10, 17. "Ti awan patinggana a tackiag ti Dios ti mangarup iti kararua nga agsubli Kencuana para iti tulong, nupay kasano kakapoy dayta a kararua. Dagiti napapateg a banbanag kadagiti turturod ket mapukawda; ngem ti kararua nga agbiag para iti Dios, saan a matignay babaen iti umsi, saan a matiritir babaen kadagiti palacpac, makipagnaed ketdin Kencuana iti agnanayon." - Ibid., vol 4. P. 328. 34
Hueves Noviembre 3 5. DAGITI INANAMAEN ITI MASANGOANAN a. Ania ti kayat ti Dios nga aramidentayo kadagiti adda iti aglawlawtayo, ken ania dagiti talged nga adda para kadagiti mangaramid iti daytoy a trabaho? 2 Cronicas 16:9; Isaias 11:10-13; 57:13, 14. "Dagiti grupo dagiti misyonero nga adda kadagiti daga dagiti pagano ket impada ti propeta iti agaw-awit iti bandera a maisaad para iti bagnus dagiti tattao nga agsapsapul iti lawag ti kinapudno. . . . "Ti aldaw ti pannakawayawaya ket asidegen. . . . Kadagiti amin a nacion, tribu ken pagsasao, makitaNa dagiti lallaki ken babbai a kumarkararag iti lawag ken pannakaammo. Saan a mapnec dagiti kararuada; nabayagen a nagtaraon kadagiti dapu. Kitaen ti Isaias 44:20. Ti kabusor dagiti amin a kinalinteg impaigidna ida, ket nagar-arikapdan kas bulsec a tattao. Ngem napudnoda iti puso ken tarigagayda a mangammo iti naim-imbag a dana. Nupay iti kaunggan ti kinapagano, awanan iti pannakaammo iti naisurat a linteg ti Dios, saanda nga amammo ti AnacNa a ni Jesus, impalgacda iti nadumaduma a wagas ti panagtrabaho ti nadiosan a bileg iti panunot ken kababalin. "Iti tiempo a dagiti awanan iti pannakaaamo iti Dios malacsid iti dayta naawatda iti babaen ti panagaramid ti nadiosan a parabur, nagbalin a naasi kadagiti adipenNa, salsalacnibanNa ida iti risgo ti bukodda a biag. Imulmula ti Espiritu Santo ti parabur ni Cristo iti puso dagiti adu a natan-oc a mangsapsapul iti kinapudno, mangpabpabileg iti simpatiana a maiduma iti galadna, maisupadi iti sigud nga adalna." - PK, pp. 375-377. "Impatulod ni Jehova ti mensahe, 'Iccatenyo ti pakaitibcolan iti dalan ti ilic.' Napasnec a peksa ti maipakat tapno makontra dagiti inpluensia a nangpasanud iti mensahe para iti daytoy a tiempo. Maysa a solemne a trabaho ti maaramid iti bassit a tiempo." - 4 BC, p. 1148. Viernes Noviembre 4 PERSONAL A PANGREPASO A SALSALUDSOD 1. No pudno a nabaliwantayo, ania ti naannugot nga aramidentayo kada- giti iglesiatayo? 2. Ilawlawag ti saan a pagsayaatan dagiti dadackel a kongregasyon. 3. Sino laeng ti pakaitedan ti lawag, ken ania ti aramidenda iti daytoy a lawag? 4. Kadagiti ania a wagas a "mapalawac" ti "toldac" para iti Apo? 5. Ania dagiti addang a maipakattayo tapno matulongan dagiti sibubulsec nga agar-arikap para iti lawag? 35
Leksion 7 Sabado, Noviembre 12, 2016 Dagiti Pannakigubal dagiti Natda "Dumngegcayo kaniac dacayo a macaammo iti kinalinteg, dagiti tattao a ti pusoda adda ti lintegco; dicayo agbuteng iti panangumsi dagiti tattao, ket dicayo met agcullayaw cadagiti panaguyawda" (Isaias 51:7). "Ti linteg ti Dios agtacder a naan-anay iti pannakapasingkedna. Naipakita nga amin a pannakilangen ti Dios ket para iti agnanayon a pagimbagan lubong a pinarsuaNa."- PP, pp. 338, 339. ti iliNa, ken pagimbagan dagiti amin a Maisingasing a Basbasaen: Thoughts from the Mount of Blessings, pp.117-119. Selected Messages, bk. 1, pp. 121-143. Domingo Noviembre 6 1. MAKAPATOOC A PANPANAWEN PARA KADAGITI NALINTEG a. Idi panawen ni Isaias, ania a pannakapasayaat ti napasamac iti Juda bayat ti panagturay ni Ari Manases? 2 Ar-ari 21:16; 2 Cronicas 33:9- 11. "Ti pagtarian ti Juda. . . . naibaba manen bayat ti nabayag a panagturay ni Manases ti nadangkes nga ari, idin a nabiag manen ti kinapagano, ket adu kadagiti tattao ti naiturong nga agdidiosen. . . . Ti nadaeg a lawag di immuna a henerasyon ket sinaruno ti nasipnget a panagpammati kadagiti anting-anting ken biddut. Timmanor ti adu a kinadakes ken nagsantac - panangidadanes, panangilupit, pananggura iti naimbag. Nabarusngi ti husticia; ket nangatiw ti kinaranggas "Ngem kadagidiay dakes a tiempo adda latta agsacsi para iti Dios ken iti linteg. Dagiti makapatooc a kapadasan a sitatalged a nalasat ti Juda bayat ti panagturay ni Ezekias, nasukogda iti puso ti adu a tattao, natibker a kababalin ita ti nagserbi a sarikedked maibusor iti aggundaway a kinatiri. Ti testimoniada maigapu iti kinapudno ken kinalinteg riingenna ti pungtot da Manases ken kadagiti kakaduana iti turay, a nangikagumaan a nangipasdec kadagiti bagbagida nga agaramid iti dakes babaen iti panangpaulimecda iti timec ti sumuppiat. [Naadaw iti 2 Ar-ari 21:16.] "Ni Isaias ti maysa kadagiti umuna a matumba, isu nga iti nasuroc a gudua a siglo nagtacder iti sango ti Juda kas nadutokan a mensahero ni Jehova." - PK, pp. 381, 382. 36
Lunes Noviembre 7 2. NI JEHOVA MAINGEL A MANGISALACAN a. Ania ti maadaltayo manipud iti panagbabawi ni Manases? 2 Cronicas 33:12, 13; 2 Pedro 3:9. "Iti kaso ni Manases nangipaay ni Jehova kadatayo iti pasamac iti dalan a pagtrabahoanNa. [naadaw iti 2 Cronicas 33:9-13.] "Ni Jehova masansan nga agsao iti iliNa kadagiti ballaag ken tubngar. IpalgacNa ti Bagina iti asi, ayat ken imbag. SaanNa a panawan ti naglikud nga iliNa iti pagayatan ti kabusor, no di ket nabayag ti panagibtorNa kadacuada, uray iti bayat ti nakana nga apostasia. Ngem kalpasan a di maipangag dagiti dawat, isaganaNa ti pang-or a pangdusa. Anian nga ayat ti naipaay iti ili ti Dios! Ni Jehova mabalinNa ida a patayen iti basbasolda isuda nga agar-aramid iti maibusor Kencuana, ngem saanNa nga inaramid ti kasta. Ti imaNa nakaunnat latta. Adda rasontayo a mangidaton iti panagyaman iti Dios ta saanNa nga innala ti EspirituNa kadacuada nga agkedked a magna iti dalanNa." - 3 BC, p. 1132. b. Kalapasan nga inusar ti Dios ti Babilonia a nangdusa iti nagapostasia nga Israel ken inusarNa ti Medo-Persia a nagadael iti Babilonia, kasano ti panangikariNa nga isalacanNa ti nacionNa kalpasan ti panawen ti pannakadusa? Isaias 44:24, 28; 45:1-6, 13. "Nasuroc a maysa a siglo sacbay ti pannakaiyanac ni Ciro, dinakamat ti Inspirasyon ti naganna, ken nangaramid iti surat maipapan iti pudno a trabaho nga aramidenna iti panangsakopna iti Babilonia a saan a napupuotan, ken iti pannakawayawaya dagiti annac a nakayawan. Babaen ken Isaias a naisao ti sao: [naadaw iti Isaias 45:1-3.]." - PK, p. 551. iti panangisagana iti dalan para k. Kasano a natungpal daytoy a padto? Ezra 1:1-4; 6:3-5. Ania a prinsipio daytoy a kinapudno ti ipalagipna kadatayo? Numeros 11:23. "Ni Jehova addaan kadagiti pamataudan. Ti imaNa adda iti makina. No sumangbay temploNa, tinignayNa ni Ciro kas ahenteNa a mangilasin kadagiti padto maipapan Kencuana; ken tapno patganna ti wayawaya dagiti Judio." - 4 BC, p. 1175. ti tiempo para iti pannakaibangon ti 37
Martes Noviembre 8 3. PUDNO A REPORMASYON NGA AGBAYAG a. Ania ti naespirituan a panagisubli ti naipadto a mapasamac iti aldawtayo kas insimbolo ti panagisubli idi aldaw ni Nehemias? Isaias 61:4; 58:12, 13. "Ti Naespirituan a panagisubli a naisayangkat idi aldaw ni Nehemias ket maysa a tanda, a naibinsabinsa kadagiti sasao ni Isaias: [naadaw iti Isaias 61:4; 58:12]. "Inladawan ditoy ti propeta ti maysa nga ili nga, iti panawen ti sapasap nga isisina iti kinapudno ken kinalinteg, ikagkagumaanda ti mangisubli kadagiti prinsipio a pamuon ti pagarian ti Dios. Managtarimaanda iti gutbaw a naaramid iti linteg ti Dios - ti bacud nga insaadNa iti lawlaw ti piniliNa para iti salacnibda, ket ti panagtulnog kadagiti allagaden ti justicia, kinapudno ken kinadalus isuda ti agnanayon a talgedda. "Kadagiti sasao a nalawag ti kaipapananna, intudo ti propeta ti trabaho dagiti natda a mangibangon iti bacud. "No ibaw-ingmo ta sacam iti aldaw a panaginana, iti panagaramid iti ragsacmo iti aldawco a nasantoan; ket naganem ti aldawco a panaginana a maysa a rag-o, ken nasantoan ni Jehova a nadayag, ken isunto ti dayawem, dica aramiden dagiti daldalanmo met laeng, dica sapulen ti ragsacmo met laeng, dica saoen dagiti saom met laeng; Iti catsa agrag-ocanto ken ni Jehova; ket pasacayencanto cadagiti nangato a disdisso ti daga; ken taraonancanto iti tawid ni Jecob nga amam; ta insao ti ngiwat ni Jehova' (Versiculo 13, 14). "Iti tiempo ti kanibusanan tunggal nadiosan nga institusyon maisubli. Ti gutbaw a naaramid iti linteg iti tiempo a ti Aldaw a Panaginana a sinukatan ti tao matarimaanto." - PK, pp. 677, 678. b. Apay nga importante unay ti maaddaan iti naimbag a pundasyon iti trabaho ti repormasyon? Salmo 11:3. Kasano a maipakat daytoy iti trabahotayo ita iti panagsagana para iti panagsubli ti Dios? Mateo 3:9, 10; 17:11 "Ti natda nga ili ti Dios, agtactacder iti sango ti lubong kas repormador, ipakitada a ti linteg ti Dios isu ti pundasyon ti amin a makaandor a reporma ket ti Aldaw a Panaginana iti maikapat a bilin agtacderto kas mangipalagip iti panagparsua, agtultuloy a mangipalagip iti pannakabalin ti Dios. Kadagiti nalawag a linya, iparangda ti kinasisita ti panagtulnog kadagiti amin nga allagadenNa. Napilit babaen iti ayat ni Cristo, makitinnulongda Kencuana a mangibangon kadagiti langalang a disso. Managtarimaanda iti gutbaw, mangpabaro cadagiti daldalan tapno pagnaedan." - Ibid., p. 678. 38
Mierkules Noviembre 9 4. NAPINGET NGA AGPASANGO a. Kasano ti kinapakumbabatayo coma iti panagtrabahotayo para iti sabali? Lucas 17:10; Galacia 6:1; Isaias 51:1. "Kasapulan nga idauloantayo ti ili a siaanus ken inut-inut, laglagipen ti abut ti dariwangwang a resulta ti panagkalitayo." - 3 T, p. 21. b. Ania dagiti naikari kadagiti naespirituan nga annac ni Abraham ti para kadatayo ita? Isaias 51:2, 3; Galacia 3:28, 29. "Ti ili ti Dios addaan iti nabileg a trabaho iti sangoda, trabaho a kasapulan nga agtultuloy a maitag-ay iti nain-indaclan a pateg. Dagiti peksatayo iti linya ti misyonero agbalin a nalawlawa. . . . "Ti uvasan iramanna ti sibubukel a lubong ken tunggal paset daytoy kasapulan a trabahoen. Adun dagiti luglugar nga adda itan iti moral a let-ang, ket agbalinto a hardin ni Jehova. Dagiti langalang a disso ti daga - maaradoda tapno agbusel ken agukrad kas rosas. Baro a teritorio ti trabahoen dagti tattao a pinaganetget ti Espiritu Santo. Baro nga iglesia ti maibangon, baro a kongregasyon ti maorganaisar. Iti daytoy a tiempo adda dagiti mangibagi iti agdama a kinapudno iti tunggal ciudad ken iti kasulinecan a paset ti daga. Ti sibubukel a daga ti malawagan iti dayag ti kinapudno ti Dios. Ti lawag agranyag kadagiti amin a daga ken tattao. Ket manipud kadagiti immawat iti lawag nga agraniag. Ti baggac ti aldaw ti lumgag kadatayo, ket igilaptayo ti lawag iti dana dagiti adda iti sipnget. "Ti krisis ket addan kadatayo. Ipacdaartayon, babaen iti bileg ti Espiritu Santo dagiti naindaclan a kinapudno para kadagitoy maudi nga al-aldaw. Saanen a mabayag a mangngeg ti tunggal maysa ti ballaag ket ket ipaayna ti desisyonna. Iti kasta umayton ti panungpalan. "Ti kaipapanan ti amin a nalinteg a pammati ti agaramid iti umno a banag iti umno a tiempo. Ti Dios ti naindaclan a Mamangaramid, ket babaen iti providenciaNa, isaganaNa ti dalan para iti pannakaipatungpal ti trabahoNa. IpaayNa dagiti gundaway, luktanNa dagiti linya ti inpluensia ken kalasugan a pakaitrabahoanna. No ti ilina bantayanda ti ipaawat ti providenciaNa ket agtacder a nacasagana a makitinnulong Kencuana, makitada a maipatungpal ti naindaclan a trabaho. . . Ti trabahotayo ket mabangon pay, ket panggep ti Dios a ti pagsayaatan ti trabaho iti amin a linia isu ti kangrunaan a leksion ti ili." - Ibid.,vol. 6, pp. 23-25. 39
Hueves Noviembre 10 5. SAAN COMA A MAIYAW-AWAN a. Ania ti mapasamac no ti ili rejectarenna ti Sao ti Dios tapno maitag-ayna ti bukodna nga adyenda? Isaias 50:11; Juan 12:48; 2 Tesalonica 2:11. "Imparang ni Jehova iti sangoc a dagidiay nga iti aniaman a rukod binulsecan ti kabusor, ket saanda a naan-anay a napasubli dagiti bagbagida manipud iti palab-og ni Satanas, agpeggadda agsipud ta saanda a mailasin ti lawag manipud langit, ket agduyosda nga umawat iti biddut. Daytoy ti mangapectar iti sibubukel a tenor ti kapanpanunotanda, pangngeddengda, singsingasingda, balbalacadda. Dagiti evidencia nga inted ti Dios ket saan nga evidencia kadacuada, gapu ta binulsecda dagiti bukodda a mata babaen iti panangpilida iti sipnget imbes a lawag. Ket pataudenda ti banag nga awaganda iti lawag, nga awagan ni Jehova a dalipato ti bukodda a kita, nga isu ti pangituronganda iti addangda. . . . "Dagiti sao nga ipatulod ni Jehova ket marejectar ket dagiti sao nga insao ti tao maawatda kas lawag ken kinapudno. Ti nataoan a sirib ti mangiyadayo manipud iti panangilacsid iti bagi, manipud iti pannaka- iconsagrar ket mapartuat dagiti adu a banbanag a mangpaawan iti bileg dagiti mensahe ti Dios. Awan talgedtayo no agsanggirtayo kadagiti tattao a saan a naisilpo iti Dios." - 4 BC, pp. 1146, 1147. b. Ania ti kangrunaan a punto ti pagtalinaeden iti panunot iti daytoy a trabaho? 1 Corinto 14:8. "Bumangon coma ti iglesia ket agbabawi iti panaglikudna iti Dios. Agriing coma ti parabantay ket ipaayna ti masinunuo nga aweng ti trumpeta." - 1 SM, p. 126. Viernes Noviembre 11 PERSONAL A PANGREPASO A SALSALUDSOD 1. Kasano kauneg ti nakairemreman ni Ari Manases iti kaunggan ti kinadangkes? 2. Inaganan dagiti ehemplo a mangipalgac iti nakapalpalalo a kabayag ti panagsagaba ti Mannubbottayo? 3. Adu dagiti agkuna a repormadorda - ngem ania ti batayan ti Dios para iti pudno a reporma? 4. Ania ti kapatgan a pagrebbengan a siaaktibo nga aramidentayo ita? 5. Inaganan dagiti problema a mangiyaw-awan kadagiti tattao manipud iti kinapudno? 40
Leksion 8 Sabado, Noviembre 19, 2016 Pannakitinnulong iti Langit "Ta siac, Jehova a Diosmo, a mangtengngelto iti akinkanawan nga imam, a cunac kenca, dica agbuteng; badangancanto" (Isaias 41:13). "Ti makipagtaeng a Mangisalacan inaramidNa ti pannakabalinNa a kukuatayo. Ti kinapudno nagbalin a penpentayo iti negosio. Awan ti kinatiri a makita iti biag. Kabaelantayo nga isao dagiti sao iti tiempona kadacuada a saan a makaammo iti kinapudno. Ti presencia ni Cristo iti puso isu ti makabiag a bileg, mangpapigsa iti sibubukel a kinatao." - 7 T, p. 71. Maisingasing a Basbasaen: Education, pp. 169-184. Domingo Noviembre 13 1. DAGITI SASAO A MANGLIWLIWA KEN MAKAAGAS a. Ania a mangliwliwa a mensahe iti naiyaw-awan a Juda ti agallangogan kadatayo ita iti tarigagaytayo nga agbiag para iti Dios ken mangidur-as ti calinteganNa? Isaias 41:10-14. "Inkari ni Jehova ti Bagina nga aramidenna ti naganNa a mausar a dayaw iti daga. Ania a bileg ti inkariNa kadagiti amin nga agtarabaho a makitinnulong iti langit? Dagiti tallo a kangatoan a bileg iti universo ti nangisapata a makipagtrabaho kadacuada a mangikagumaan a mangisalacan iti napukaw. Kalikaguman ti Dios iti iliNa a tontonenda ti inkariNa a tulong para iti pannakaipatungpal iti trabahoNa iti lubong."- RH, Aug. 12, 1909. "Agbalintayo coma a manangnamnama ken natured. Ti panagkapoy iti servicio ti Dios ket naimbasolan ken saan a nainkalintegan. AmmoNa ti amin a kasapulan. Isu ti amin a bileg. MabalinNa nga isagot kadagiti adipenNa ti sirib a kiddaw ti panagkasapulan. Dinto mabannog ti awan patinggana nga ayat ken asiNa. Ti Kinatan-oc ti Mannakabalin-amin ikaysaNa ti kinaasi ken salluad ti naayat a pastor. Saantayo nga agbuteng di la ketdi ta saanNa a tungpalen dagiti kariNa. Isu ti agnanayon a kinapudno. Pulos a saanNa a sukatan ti tulag nga intulagNa kadacuada nga agayat Kencuana. Dagiti karkariNa iti iglesiaNa agtacder nga agnanayon. AramidenNa daytoy nga agnanayon a mangnibinibi a rag-o ti adu a kaputotan. "Adalen ti maikauppat ket maysa a capitulo ti Isaias ket ikagumaan nga awaten ti amin a kaipapananna."- 8 T, pp. 38, 39. 41
Lunes Noviembre 14 2. PAMMAPIGSA ITI MISYONTAYO a. Ania dagiti talged a matagikuatayo iti ayat ken panalacnib ti Dios iti pannangipatungpal iti misyontayo, uray iti baet ti suot? Isaias 43:1-6. "Dagiti apuy ti orno saan a mangdadael no di ket mangdalus, mangitan-oc, mangpasanto. No awan ti suot saantayo a marikna unay ti panagkasapulantayo iti Dios ken iti tulongNa; ket agbalintayo a natangsit ken makaanay iti bagi. Kadagiti suot a sumangbay kenca nakitac ti pammanecnec a nakaturong ti mata ni Jehova kenca ket ikagumaanNa a paasitgennaca Kencuana. Saan a ti nasalun- at no di ket ti nasugat ti agkasapulan iti mangngagas; dagiti naimameg iti labes ti andor ti agkasapulan iti tumulong. Agsubli iti sarikedked. Adalen ti napateg a leksion: 'Umaycayo Kaniac dacayo amin nga agrigrigat ken madagdagsenan, ta paginanaencayo. Alaenyo ti sangolco cadacayo ket agsursurocayo caniac, ta siac naemmaac ken napacumbaba iti panagpuspusoc; ket macasaraccayto ti inana a maipaay cadagiti cararuayo, ta ti sangolco nalaca ken nalag-an ti awitco' (Mateo 11:28-30)." - Ibid., pp. 123, 124. b. Ania a leksion ti panagtitinnulong ken pammapigsa uray kadagiti agdidiosen ti maipakattayo ita iti trabahotayo para iti Dios? Isaias 41:6, 7. "Makatulong unay kadagiti agtutubo ken kasta met kadagiti nagannac ken manursuro ti mangadal iti leksion ti panagtitinnulong a naisuro iti Nasantoan a Surat. Kadagiti adu nga ilustrayonna, kitaen ti pannakaibangon ti tabernaculo - ti kangrunaan a leksion iti panangibangon iti kababalin - nga isu ti nagkaykaysaan ti ili, 'isuda immayda, tunggal maysa a natignay ti pusona ken siaannugot ti nakemna, (Exodo 35:21). Basaen no kasano a naibangon manen ti bacud ti Jerusalem babaen iti panagsubli dagiti nakayawan, iti baet ti kinapanglaw, rikrikot ken peggad, sibaballigi a naipatungpal ti naindaclan a trabaho gapu ta 'ti umili addaan iti maysa a nakem' (Nehemias 4:6). Utoben ti paset nga inakem dagiti disipulos iti milagro ti Mannubbot a nangpakan iti umariwecwec. Immadu ti taraon kadagiti ima ni Cristo, ngem inawat dagiti disipulos dagiti tinapay ket inbunongda kadagiti agur-uray a tallaong. "'Datayo agkikinnamengtayo ti maysa ken maysa.' 'kas iti sagut nga inawatna tumulong coma cadagiti sabali, cas naimbag a mapagtalcan cadagiti adu a kita ti parabur ti Dios' (Efeso 4:25; 1 Pedro 4:10). "Dagiti sasao coma nga insurat dagiti agibangbangon iti didiosen idi, buyogan iti nabilbileg a panggep, maadaptarda kas pagsasao dagiti agibangbangon iti kababalin para ita: [Isaias 41:6]." - Educ p. 286. 42
Martes Noviembre 15 3. MAITONO ITI NANGARAMID KADATAYO a. Kasano nga impacdaar ti salmista ken ni Isaias ti pannakaidumduma ti Namarsuatauo? Salmo 72:18; Isaias 44:6-8; 45:11, 12. Ania ti gubuayenna daytoy nga utobentayo? "Umad-adda coma ti panagtalectayo iti Mannubbottayo. Saan nga umadayo iti dandanum ti Lebanon tapno agsapul iti bang-ar kadagiti nabuong a karamba, a saan a makakarga iti danum. Agpammati iti Dios. Ti natalec a panagsanggir ken Jesus aramidenna ti balligi a saan laeng a mabalin no di ket sigurado. iti biddut a dalan, nupay kasla Nupay umariwecwec makapauppapay, ngem addaantayo iti naan-anay a talged iti Pangulotayo; ta 'Siac ti Diosyo,' impacdaarna, 'awanen ti sabalin' (Isaias 45:22). Awan patinggana ti pannakabalinNa, ket kabaelanNa nga isalacan amin nga umasideg Kencuana. Awanen ti sabali a mapagtalcantayo." - RH, June 9, 1910. ti agbalangan b. Imbes a makitinnulong iti Namarsuatayo iti panggepNa para kadatayo ania ti masansan nga aramidentayo? Isaias 45:9, 10. Kasano a ni pagano nga ari Ciro, simmungbat iti panggep ti Dios kencuana? Versiculo 13. "Mamatitayo iti sapasap a wagas; ngem adu unay ti napukawtayo agsipud ta saantayo nga agtalec a naan-anay iti Dios a Namarsuatayo. No kabaelantayo, iti lacsid dagiti saan a maitunos a paspasamac, agsanggir a sitatalec iti ayatNa, ti kapanunotan iti presenciaNa ti mangipaay iti nauneg ken natalna a rag-o. Daytoy a kapadasan ti manggun-od kadatayo iti pammati a mamagbael kadatayo a saan nga agsidunget, saan nga agdanag, no di ket agsanggir iti Pannakabalin nga Awan Patinggana." - 9 MR, p. 289. "Iti pannakakita ni ari Ciro cadagiti sao a naipadto, nasuroc a sangagasut a tawtawen sacbay ti pannakaiyanacna, ti wagas ti pannakaparmec ti Babilonia; bayat ti panangbasana iti mensahe a naiturong kencuana babaen iti Agturay iti universo [Isaias 45:5b, 6a naadaw], iti pannakakita dagiti dua a matana ti pacdaar iti agnanayon a Dios, "Gapu ken ni Jacob nga adipenco, ken ti Israel inayabanca nga innaganan: siac ginaladanca, nupay no dinac amammo idi," bayat ti panangsurotna iti nakasurat, 'Isu binangonco iti kinalinteg, ket aramidecto a nalinteg amin dagiti dalanna; isu bangonennanto ti ilic ket isu palubosannanto nga agawid dagiti kinayawac saan a gapu iti gun-guna," ti pusona ket natignay, ket inkeddengna nga ipatungpal ti nadiosan a misyonna (Versiculo 4, 13). Wayawayaanna dagiti nakayawan ti Juda. Tulonganna ida a mangibangon manen iti templo ni Jehova." - PK, pp. 557, 558. 43
Mierkules Noviembre 16 4. TI KINASIGURADO TI SAO TI DIOS a. No masulisog a pagduaduaan ti kinasigurado iti Sao ti Dios, ania ti laglagipentayo maipapan iti Dios? Isaias 46:8-10. "Imposible para iti limitado a panunot dagiti tattao ti mangawat a naan-anay iti kababalin wenno ar-aramid ti Maysa nga Awan Patinggana. . . . "Adayo a maawatantayo ti pannakilangenNa kadatayo, ken kadagiti motibo a nakatignayanNa, tapno mailasintayo ti awan patinggana nga asi ken asi a naikaysa iti awan patinggana a pannakabalin. Maawatantayo dagiti adu a panggepNa ta para iti pagimbagantayo nga ammoen; ket iti labes daytoy, kasapulan nga agtalectayo iti pannakabalinNa, iti ayat ken sirib ti Ama ken Mangituray iti amin. . . Ngem inted ti Dios kadatayo iti Nasantoan a Surat ti nadiosan a kababalinDa, ket saantayo a pagduaduaan ti saoNa gapu ta saantayo a maawatan amin a misterio ti providenciaNa. . . . Amin a makita ti Dios a maitutop nga iyammo awatentayo iti turay ti saoNa. Dagiti laeng nalatac a pannakaisao ti kinapudno ti mabalin a maipaay, nga awanan iti pannakailawlawag no apay wenno kasano; ngem nupay saantayo a maawatan rumbeng a makontentotayo a pudno daytoy agsipud ta insao ti Dios. Amin a rikrikut agsadag iti kinakapoy ken kinakipet ti utec ti tao." - 5 T, pp. 698-700. "Kadagiti nakasurat a nataoan a pakasaritaan ti idadackel dagiti nacion, ti itatanor ken pannakatnag dagiti imperio, agparang nga agsanggirda iti pagayatan ken bileg ti tao, sukogenda dagiti paspasamac, iti dackel a rukod, tapno ikeddeng ti bilegna, ambisyon ken apagkanito a tignay. Ngem iti sao ti Dios ti curtina ket naipaigid, ket makitatayo, iti likudan, ngato ken iti amin nga ay-ayam ken kaay-ayam ti nataoan nga interes ken bileg ke rikna, dagiti ahencia ti Maysa a naasi iti amin, siuulimec, siaanus a mangipatpatungpal kadagiti balacad ti bukodNa a pagayatan." - Educ., p. 173. ti makaanay a pammanecnec b. Iti panggepNa a mangusar ken Ciro a mangwayawaya iti Juda manipud Babilonia, ania a naindaclan a pannakawayawaya spiritual ti impasigurado ti Dios ken babaen iti sinno a sumangbay daytoy? Isaias 46:11-13 "Iti sao ken aramid, ti Mesias, bayat ti naindagan a panagserbiNa, ipalgacNa iti tao ti dayag ti Dios, nga Ama. Tunggal tignay ti biagNa, tunggal sao a naisao, tunggal milagrao, iyammo dagiti natnag a tattao ti awan patinggana nga ayat ti Dios ." - PK, p. 696. 44
Hueves Noviembre 17 5. DAGITI KATULONGAN TI DIOS a. Ania ti nasisita a kapadasan ti kasapulan a mapadasantayo tapno tumulong iti bendito a trabaho a mangisalacan iti kararua? Salmo 51:10-13; 2 Corinto 4:1-7. Apay? "Tunggal pudno a disipulo ket naiyanac iti pagarian ti Dios kas maysa a misyonero. Isuna nga uminum iti nabiag a danum agbalin nga ubbog ti biag. Ti umawat agbalin nga agipaay. Ti parabur ni Cristo iti kararua ket kasla maysa nga ubbog idiay disierto, agayus a mangpabang-ar iti amin, mamagbalin kadacuada a nakasagana a mapukaw nga aggagar nga uminum iti danum ti biag." - DA, p. 195. "Isuna nga agblin nga anac ti Dios kitaenna ti bagina kas maysa a silpo ti kawar a naipababa a mangisalacan iti lubong, naikaysa ken Cristo iti naasi a planoNa, makikuyog Kencuana a mangasapul ken mangisalacan iti napukaw." - MH, p. 105. "Addaanca kadi iti nauneg a panangbigbig iti sacrificio a naaramid idiay Calvario tapno naannugotca a mamagbalin iti amin nga interesmo a nababbaba ngem iti trabaho a mangisalacan iti kararua? Isu met la a bara ti tarigagay a mangisalacan kadagiti managbasol ti nangmarka iti biag ti Mannubbot ti mangmarka iti pudno a pasurotNa. Ti Cristiano awanan iti tarigagay nga agbiag para iti bagina. Pakaragsacanna nga ikonsagrar ti amin nga adda kencuana ken iti serviciona iti Apo. Natignay isuna babaen iti saan a maipeksa a tarigagay a mangisangbay kadagiti kararua ken Cristo. Dagiti awanan iti kastoy a tarigagay naim-imbag a maseknanda iti bukodda a pannakaisalacan. Agkararagda coma para iti naespirituan a servicio." - 7 T, p. 10. "Ti trabahotayo ket intuding kadatayo ti nainlangitan nga Amatayo. Alaentayo dagiti Bibliatayo ket mapantayo ballaagan ti lubong. Agbalintayo a katulongan ti Dios a mangisalacan kadagiti kararua -kalasugan nga inaldaw a pagayusan ti ayatNa para kadagiti mapukpukaw." - Ibid., vol. 9, p. 150. Viernes Noviembre 18 PERSONAL A PANGREPASO A SALSALUDSOD 1. Inaganan ti sumagmamano a wagas a magun-gunaan ti calintegan ti Dios babaen iti panagtitinnulongtayo? 2. Ania ti laglagipentayo no maipasango iti nakana a suot ken rikrikut? 3. No agsanggirtayo iti ayat ti Dios ken italec dagiti bagbagitayo a naan- anay Kencuana, ania ti magun-gunatayo? 4. Apay a naserbi unay ti padto iti pannakailatag ti pundasyon ti pammati iti Dios? 5. Apay a ti regta ti panagevangelio ket nalawag a pangrukod iti pudno a pannakabalbaliw? 45
Leksion 9 Sabado, Noviembre 26, 2016 Naayaban nga Agsacsi "Naglibnosen cadagidiay banbantay dagiti sacsaca ti mangyeg cadagiti naimbag a damdamag, a mangiwarnac iti talna, a mangyeg cadagiti naimbag a damdamag ti kinaimbag, a mangiwaragawag iti pannacaisalacan a cunana iti Sion, ti Diosmo agari" (Isaias 52:7). "Babaen iti panangisao iti sabali iti parabur a naawattayo, maaramid- tayo a makipaset iti nabacnang a bendisyon ti Dios." - RH Feb. 25, 1909. Maisingasing a Babsasaen: Testimonies, vol. 7 pp. 9-24. Domingo Noviembre 20 1. PANANGBIAG ITI AYATTAYO PARA ITI KINAPUDNO a. No masulisog a mangsayang iti tiempotayo iti naimbukodan a panggep wenno saan a napateg a banag, ania ti utobentayo? Isaias 55:6, 7; Hebreo 3:12, 13. "Kakabsatco a lallaki ken babbai, sapulenyon ni Jehova ita ta masapulan pay. Sumangbayto ti tiempo a dagiti nangsayang iti tiempo ken gundawayda kalikagumanda a sinapulda coma Isuna." - 9 T, pp. 106, 107. b. Apay nga importante nga adalentayo ti Sao ti Dios itan? Amos 8:11, 12. Ania ti epektona kadatayo ti personal a panangadal iti Biblia? Juan 8:31, 32; Juan 17:17. "Dagiti agadal iti Biblia, makibinnalacad iti Dios ken agsanggir kenni Cristo, mabaelandanto ti agtignay a sisisirib iti amin a tiempo, iti amin a pasamac. Dagiti naimbag a prinsipio ti maiparang iti pudno a biag. Bay-an laeng ti kinapudno iti daytoy a tiempo a nabara ti pannakaawatna ket pagbalinen daytoy a pagibasaran iti kababalin, iti kasta mangpataud iti natibker a panggep, a pakaawanan ti bileg a manginpluensia dagiti mangguyogoy a ragragsac, agbaliw-baliw a custombre, gura iti panagayat iti lubong ken riaw ti bukod a puso para iti panangpalugod iti bagi. Kasapulan a malawagan nga umuna ti konsiensia, ti pagayatan maisangbay a paiturayan. Ti panagayat iti kinapudno ken kinalinteg ti agari iti kararua ket agparang ti kababalin nga anamongan ti langit." - Ibid., vol. 5, p. 43. 46
Lunes Noviembre 21 2. PANANGBIAG ITI AYATTAYO PARA KEN CRISTO KEN ITI SABALI a. Ania ti pangiturongan ti mangpilit nga ayat ti Dios cadatayo nga aramiden? 2 Corinto 5:14, 15. "No ti ayat ti Dios adda iti puso, sigurado a maiparangarang iti naasi nga ayat para iti sabali. Maidayaw ni Jehova babaen iti naasi a tignaytayo, babaen iti panangwatwat iti sipapanunot a panangigaga kadagiti awanan gasat ken kakaasi. Dagiti balo ken ul-ulila ti ad-adda nga agkasapulan iti ayattayo. Kasapulanda ti simpatia ken pannarabay, mangliwliwa a sasao ken tulong a mangisaad kadacuada iti lugar a mabalinda a tulongan dagiti bagbagida. Amin a naaramid para kadagiti agkasapulan ket inaramidda ken ni Cristo. Iti panangadaltayo no kasano a tulongan dagiti awanan gasat, adalentayo ti wagas a panagtrabaho ni Cristo. Saan a nagkedked Isuna a nagtrabaho para kadagiti nagaramid iti biddut; ti naasi a trabahoNa ket naaramidda para iti tunggal klase ti tao, kadagiti nalinteg ken natiri. Padapadada nga inagasanNa kadagiti sakitda ken impaayNa dagiti leksion ti panursuroNa." - ST, July 14, 1909. b. No awan daytoy a motibo, ania nga awis ti panagbabawi ti kasapulan nga awatentayo - ken apay? Apocalipsis 2:4, 5. "Kabsatco a lalaki ken babai, ania ti ar-aramidenyo para ken Ciristo? Ikagkagumaanyo kadi ti agbalin a bendisyon iti sabali? Dagiti bibigyo kadi agiyeb-ebkas kadagiti sasao ti kinaimbag, simpatia ken ayat? Ipakpakatmo kadi ti kapasnekan a peksam tapno maisangbaymo dagiti dadduma iti Mannubbot? "Maysa a misterio nga awan ti ginasot nga agtrabaho iti lugar nga adda laeng iti maysa. Nasdaaw ti nainlangitan nga universo iti kinaawan ti interes, kinalamiis, kinasadot, dagiti agibunbunannag nga annac ida ti Dios a lallaki ken babbai. Adun a tawen a nagtalinaed ti trabaho iti sangotayo, ngem adu dagiti nakaturog." - RH, Aug. 7, 1913. k. Kasano a ti panangaramid "kadagiti umuna a trabahotayo" iti linya ti misyonero pasayaatenna ti espiritualidadtayo iti iglesia? tunggal "Tunggal yaadayo manipud pannakapaay a mangipateg iti espiritu ti misyonero, adda ibanagna iti iglesia, ket addanto panagbaba ti espiritualidad. Ngem tunggal peksa a naaramid iti linya ti misyonario, isangbayna ti naespirituan a salun-at iti iglesia, ket saanna laeng a paadduen ti bilang dagiti miembro ti iglesia, no di ket paadduenna ti nasantoan a regta ken rag-o." - TM, pp. 205, 206. iti pudno a peksa misyonero, 47
Martes Noviembre 22 3. DAGITI MAKAGUN-GUNA A RESULTA a. Ania dagiti makapabileg a sasao ti mangiladawan iti kinamangyaman dagiti dimngeg iti mensahe para kadagidiay a nangisangbay iti mensahe? Isaias 52:7. "Kalikaguman ti Dios nga ibuangaymo dagiti gimong para kadagiti adda iti ruar ti iglesia, tapno masursuro dagiti tattao ti kinapudno daytoy maudi a mensahe ti ballaag. Adda dagiti lugar a siraragsac nga umawat kenca, a dagiti kararua pagyamanandaca iti yaaymo nga itutulong kadacuada. Tulongannaka coma ni Jehova a petpetam daytoy a trabaho a kas ti dimo pay inaramid idi. "Rugiantayo ti agtrabaho para kadagiti awanan iti lawag. . . . Ti kasapulantayo ket nabiag a pammati, pammati a mangiwaragawag iti nadadael a tanem ni Jose, nga addaantayo iti sibibiag a Mangisalacan, Isu a mapan iti sangotayo ken makipagtrabaho cadatayo. Aramiden ti Dios ti trabaho no ipaaytayo Kencuana dagiti instrumento. Adda coma kadatayo ti nain-indaclan ken ad-adda a panagkarkarag ken bassit unay a saan a panamati. Kasapulan nga itag-aytayo ti wagayway a nangatngato ken nangatngato pay iti sango dagiti tattao. Laglagipentayo nga adda a kanayon ni Cristo iti sibaytayo bayat ti panagiwaragawag ti wayawaya dagiti nakayawan kern panangipaay iti tinapay ti biag kadagiti mabisin a kararua. No pagtalinaedentayo iti panpanunottayo ti kinaganat ken kinapateg ti trabahotayo, ti panangisalacan ti Dios ket maipaduyacyac iti nakakaskasdaaw a wagas. "Tulongannatayo ti Dios a mangikawes ti kalasag ket agtignay a sireregta, a dagiti kararua dagiti lallaki ken babbai ket maikari nga isalacan. Sapulentayo ti baro a pannakisasao." - 9 T, p. 107. b. Ania ti mapasamac bayat ti ititipontayo iti daytoy naindaclan a ganuat? Isaias 52:8, 15. "Umaw-awag ni Jehova iti iliNa nga alaenda ti sabali a linya ti trabaho misyonero. Dagiti adda kadagiti nalalawa a kalkalsada ken eskinita mangngegda coma ti mangisalacan a mensahe ti evangelio. Dagiti miembro ti iglesia ag-evangelioda coma kadagiti pagtaengan dagiti gagayyemda ken karrubada a saan pay nga immawat iti naan-anay a pammanecnec ti kinapudno." - RC, p. 202. "No isurotayo ti kinapudno nga adda ken Jesus, isurotayo iti espiritu ti pudno a Manursuro; ket awananto iti agduduma nga opinyon, ket agtalinaed iti bukodtayo a kapanunotan a sititibker, ket makitatayo iti mata iti mata." - 7 BC, p. 914. 48
Mierkules Noviembre 23 4. IPANGAG TI MANGRIING NGA AWAG a. Kasano nga inyallangogan ni apostol Pablo ti awag ni Isaias nga agserbi? Roma 10:13-15. "Ti biag ni Cristo ket maysa a saan a naimbubukodan a panagserbi, ket isunto ti libro a pagadalantayo. "Dagiti nataoan a parsua awanan iti karbengan a mangpanunot nga adda limit dagiti peksa nga aramidenda iti trababo a mangisalacan iti kararua. Nabannog kadi ni Cristo iti trabahoNa? Nagsanod kadi Isuna manipud iti sacrificio ken rigat? Ipakat coma dagiti miembro ti iglesia dagiti agtultuloy, napinget a peksa nga insaadNa." - RH, Aug. 7, 1913. b. Kasapulantayo kadi ti aguray iti bilin ti gobierno wenno pangngeddeng ti Conferencia Heneral tapno mariingtayo? No saan, apay a saan? Roma 13:11-14; 1 Tesalonica 5:4-8. "Ti sibubukel a daga ket malawaganto iti dayag ti kinapudno ti Dios. Saan nga iserra ni Jehova ti panawen ti probasyon agingga a ti mangballaag a mensahe ket nalawlawag ti pannakaiwaragawagna. Ti trumpeta kasapulan a mangipaay iti masinunuo nga aweng. Ti linteg ni Jehova kasapulan a mapadackel, dagiti allagadenna kasapulan a maiparangda iti pudno, sagrado a kababalinna, tapno dagiti tattao maisangbayda a mangikeddeng para wenno maibusor iti kinapudno. . . . "Nabayagmon a padpadaanan dagiti nakakaskasdaaw a paspasamac a mapasamacto sacbay ti yaay ti Anac ti tao kadagiti ulep ti langit a buyogan ti pannakabalin ken naindaclan a Gloria. Ita saludsodec, nakasaganaca kadin a mangipaay iti masinunuo nga aweng iti trumpeta? Ammom kadi a naisilpoca iti Dios ket agbibiag iti lawag ti langaNa? Sino ti makarikna iti inaldaw-aldaw a nairaman isuna iti naindaclan a bunggoy a mangidaydayaw ken Cristo babaen iti panangitrabaho iti plano ni Jehova para iti pannakasubbot dagiti tattao? Ti kasayaatan a wagas tapno mapagtalinaedmo ta kararuam nga agay-ayat iti Dios ket ti panagbalinmo a naanep a trabahador para iti pannakaisalacan ti sabali. . . . "Amin a langit, no usarek ti ekspresyon, ket matoocanen nga agur-uray kadagiti tattao a makitinnulong kadagiti nadiosan nga ahencia a mangitrabaho iti pannakaisalacan dagiti kararua. [Naadaw iti Isaias 52:7.] Sino ti tumacder ken agranyag gapu iti lawag nga umay, ket ti dayag ni Jehova lumgagto kadacuada? Sino ti nangikaysa kadagiti bagbagida ken Jehova iti santo a tulag nga agbalin a kalasugan para iti pannakaiyammo iti lawag ken parabur ti langit iti lubongatayo?" - GCDB, Jan. 28, 1893. 49
Hueves Noviembre 24 5. PANANGARAMID ITI NAIMBAG A PANAGCONFESAR a. Ania a panagconfesar ti kasapulan nga aramidentayo kabayatan nga adda pay iti probasyon? Isaias 45:23; Roma 14:11; 10:9, 10. "Awanen ti tiempo a pukawen; inconfesar ni Cristo nga awan tantan. Ti Espiritu Santo, ti Mangliwliwa, ti Espiritu ti kinapudno ti agsacsi para ken Cristo. Kinuna ni Jesus, 'umawatcayto iti pannacabalin, inton umay cadacayo ti Espiritu Santo, ket dacayto ti sacsic sadi Jerusalem, ken iti isuamin a Judea ken Samaria ken agingga iti ungto ti daga' (Aramid 1:8). Ti mangpaldaang iti Espiritu Santo a mamagbalin kenca a sacsi ni Cristo ket nakaam-amac a banag. Saanmo nga ammo no kaanom a mapaldaang ti Espiritu iti maudi a tiempo. Ti Espiritu Santo saan nga agtrabaho iti nataoan a puso tapno pilitennaca nga itedmo ta pusom ken Cristo, tapno pilitennaca a mangisuko ita konsiensiam; ngem ti Espiritu agranyag iti siled ti panunot iti wagas a mangconvictar iti basol, ken tapno guyoguyennaca nga agaramid iti nalinteg. No saanmo nga iconfesar ni Cristo ita, umayto ti tiempo a marimbawan iti kapanunotan kadagiti agkakaindaclan a banbanag a napukawmo, agconfesarcanton. Ngem apay a saan nga inconfesar ni Cristo itan kabayatan nga aw-awisennaca ti timec ni asi?" - YI, Aug. 7, 1895. b. No inconfesartayo ni Cristo nga isu ti pagtaudan ti pigsa ken kinalintegtayo, ania ti epektona daytoy kadagiti namisyoneroan a peksatayo? Isaias 45:24, 25. "Iti naisangsangayan a wagas ti kinapudno ket naibagay kadagiti kasapulan ti tunggal nataoan a puso. Bayat ti panangbigbig dagiti annac ti Dios ti abilidad ni Jehova a mangipaay iti kasapulanda, maidanonda met ti kasapulan dagiti kararua a mapukpukaw iti basol. Awaten ti Dios ti amin a mangiwatwat iti pammatina Kencuana ket agbalin a trabahador ti saoNa." - RH, Aug. 12, 1909. Viernes Noviembre 25 PERSONAL A PANGREPASO A SALSALUDSOD 1. Apay nga importante para kadatayo nga ammo no ania ti kinapudno? 2. Ania ti mapasamac iti espiritualidadtayo no saantayo nga agaramid iti namisyoneroan a trabaho? 3. No ikagumaan nga ibingay ni Cristo, sino ti pangirugian iti panggeptayo? 4. Ania nga ehemplo ti inted ni Cristo iti inaldaw a biag - ken kasano a surotentayo daytoy? 5. Kasano a ti personal a panangiconfesarko ken Cristo agbalin a nabungbunga a sacsi? 50
Sabado, Diembre 3, 2016 Umuna a Pangsabado a Daton para Central American Union Education Department Patienmi a ti kangatoan a trabaho iti rabaw ti daga isu ti mangporma iti kababalin a mainugot iti nadiosan a langa. Ti panangporma iti kababalin ket trabaho iti unos ti biag, ket ti pannakapasayaatna agtultuloy para iti kinaagnanayon. Ti kababalin a nasukog a maisurot iti nadiosan a langa ket isu laeng ti gameng a maitugottayo iti lubong a sumangbay. Daytoy coma ti panggep ti tunggal pudno a Cristiano. Ti trabaho ti iglesia a tumulong iti pannakasukog ti kababalin ket "mangisuro, mangisuro, mangisuro." Maysa kadagiti kapatgan a ganuat ti Central American Union isu ti mangisuro kadagiti ubbing ken agtutubotayo. Adu kadagiti ubbing ken agtutubotayo iti awanan ita iti gundaway nga agatendar kadagiti pagadalan iti iglesiatayo ket mailuyluyosdan iti lubong. Gapu iti daytoy naindaclan a kinapudno, ikagkagumaan dagiti kakabsat a lallaki ken babbai ti mangaramid iti wagas a mangipasdec kadagiti pagadalan para iti elementaria ken secondaria tapno matulongan dagiti annactayo a maaddaan iti adal a maitunos iti nadiosan a panggep ti Nacristianoan nga edukasyon. Babaen kadagitoy a programa, adu a pamilia ti magun- gunaan ken adu kadacuada ti umasideg iti sakaanan ni Jesus babaen iti daytoy a wagas. Dacsanggasat ta ti pamataudanmi ket saan a makaanay a mangituloy iti daytoy naindaclan a trabaho. Nupay kasta agtaleckami kadagiti karkari ni Jehova nga ipaayNa dagiti kasapulan tapno maituloy daytoy importante a trabaho, a silalagipkami iti pateg a 'ti trabaho ti edukasyon ken ti trabaho ti pannakasubbot ket maymaysa." Patgenmi a kakabsat a lallaki ken babbai, ken gagayyem iti intero a lubong; maigapu man kadagiti amin a mamati iti Central American Union, agdawatcami iti tunggal maysa kadacayo iti nabuslon a sagot ken donasyonyo para iti daytoy Umuna a Pangsabado a Daton, agbalincayo coma a naindaclan a bendisyon para iti educasyon dagiti ubbing ken agtutubo iti Central America. Pangngaasiyo ta mangtedcayo a sibubuslon, ket kararagmi a ti Dios ti mangsupapac kadacayo. Departamento ti Edukasyon iti Central American Union 51
Leksion 10 Sabado, Deciembre 3, 2016 Panangdanon kadagiti Kararua "Ket iti sumuno nga aldaw a pananginana naurnong ti nganngani isu-amin nga umili a nadengngeg iti sao ti Dios" (Aramid 13:44). "Ti maysa a naanus nga espiritu, naamo, makaay-ayo a langa, mabalin a mangisalacan iti agbidbiddut ken mangilemmeng kadagiti umariwecwec a basbasol." - TM, p. 166. Maisingasing a Basbasaen: Testimonies, vol. 7, pp. 25-41; Ibid., vol. 6, pp. 31-57. Domingo Noviembre 27 1. MAYSA A MENSAHE PARA ITA a. Ania a trabaho ita ti naipadles iti padto iti Isaias 56:? Versiculo 1, 2. "Ti trabaho ti reporma iti Aldaw a Panaginana a maipatungpal kadagiti maudi nga alaldaw ket naipadles iti padto ni Isaias. [Naadaw iti Isaias 56:1, 2, 6, 7.]" - GC, p. 451. b. Babaen kadagiti ania a wagas a makapagsacsitayo kadagiti nalalawa a ciudad? Lucas 14:23. "Trabahotayo ti mangipaay iti sibubukel a lubong - iti tunggal nacion, tribtribu, pagsasao ken tattao - kadagiti mangisalacan a kinapudno ti mensahe ti maikatlo nga angel. Ngem nagbalin a narikut a problema ti mangammo no kasano a danonen dagiti tattao kadagiti nalalawa a sentro ti popolasyon. Saantayo a mapalubosan a sumrec kadagiti simbaan. Kadagiti ciudad dagiti dadackel a paguummongan ket nangina, ken iti kaadduan a kaso bassit ti umay kadagiti kapintasan a paguummungan. Adu dagiti naisasao maibusor kadatayo babaen kadagiti tattao a saan a naikadua kadatayo. Ti rason ti pammatitayo ket saan a naawatan dagiti tattao, ket naibilangtayo a panatico a siignorante a mangsalsalimetmet iti Sabado imbes a Domingo. Iti trabahotayo naririboktayo a mangammo no kasano a madadael dagiti bangen ti kinainlubongan ken madi a panagipato, ket isangbay iti sango ti ili ti napateg a kinapudno a napateg unay para kadacuada. Binilinnatayo ni Jehova a ti camp miting ket maysa a kapatgan nga instrumento para iti pannakaisayangkat daytoy a trabaho." - 6 T, pp. 31, 32. 52
Lunes Noviembre 28 2. PANANGDANON ITI LABES TI UMMONGTAYO a. Ania ti impakita ni Isaias maipapan iti plano ti Dios para kadagiti napateg, sinsero a karkararua nga adda iti ruar ti arban ni Cristo? Isaias 56:3-5. Kasano a nakita daytoy iti panangascasaba dagiti apostoles? Aramid 13:44. "Simmangbay dagiti Judio iti ad-adda a panangibilangda kadagiti bagbagida a nangatngato babaen iti nadiosan a kalintegan ngem kadagiti sabali a tattao nga adda iti daga; ngem saanda a naannad a namagtalainaed iti naisina ken nasantoan a kababalin babaen iti panagtulnogda kadagiti amin a bilbilin ti Dios. Ita ipacdaar ti propeta a dagiti gan-gannaet a mangayat ken agtulnog iti Dios sagrapenda dagiti gundaway a para laeng iti napili nga ili. Agingga ita, ti panagkugit ken istrikto a panangsalimetmet kadagiti linteg seremoyal ti maipatpatungpal a kondisyon kadagiti Gentil tapno maawat ida iti gimong ti Israel; ngem dagitoy winaswasen ti evangelio." - ST, Feb. 28, 1884. b. Ania ti naimbukodan a nataoan a pagduyosan ti kasapulan a pagkedkedantayo ken ti pamiliatayo? Hageo 1:4. "Ti interesmo ken dagiti peksam ken nabileg a tarigagaymo ket para iti pamiliam ken kakabagiam. Ngem saanmo a sinangaili ti kapanunotan a danonem dagiti sabali nga adda iti aglawlawmo, pagballigiam ta panagked- kedmo a mangipakat iti inpluensia iti ruar ti naisangsangayan a sirkulo. Didiosem ta kuam, ket serraaam ta bagim iti uneg ta bagim. Ni Jehova ti mangisalacan kaniac ket adda kaniac ti naindaclan a dadagsen. Daytoy nga espiritu ti kasapulan a matay sacbay nga agrangpayaka ken Jehova ket makaaramid iti naespirituan a pagdur-asan, sacbay a dumackel ti iglesia ket dagiti kararua mainayonda kadacuada tapno maisalacanda." - 2 T, p. 77. k. Kasano a maliklikantayo ti didigra ti panagdudupodop iti maysa a lugar? Lucas 9:6. "Mano nga il-ili ken ciudad ti sapasap a nabaybay-an. Sacsactan dagiti tataotayo dagiti bagbagida babaen iti panagdudupodda iti maysa a lugar. No dagiti kayo iti nerseri ket sipupuskolda nga aglilinnetlet, saanda a makadackel a sisasalun-at ken sititibker. Iyalis dagiti kayo manipud nerseri. Saan a maidayag ti Dios iti panangipamaysa kadagiti adu a gundaway iti maymaysa a lugar. Mangted iti waya; iwaras dagiti mula iti adu a disso, a ti maysa saan nga agsanggir iti sabali. Ikkan ida iti lugar a dumackelanda. Daytoy ti kalikagum ni Jehova kenca." - Ibid., vol. 8, p. 147. 53
Martes Noviembre 29 3. TI SILPO DAGITI RAMAN KEN UGALITAYO a. Ania ti nakakaskasdaaw a kari ti naited kadagiti baro a mamati? Isaias 56:6, 7. Kasano nga akmentayo ti pasettayo a mangibingay iti kinapudno? "Tunggal iglesia ket agkasapulan iti mangkontrol a bileg ti Espiritu Santo, ket itan ti tiempo nga ikararag daytoy. Ngem kadagiti amin a trabaho ti Dios para iti tao, implanoNa a ti tao makitinnulong Kencuana. Gapu iti daytoy awagan ni Jehova ti iglesia a maaddaan iti nangatngato a debosyon, napaspasnec a kapanunotan iti pagrebbengan, nalawlawag a pannakaamiris iti obligasyonda iti Namarsuada. AwaganNa ida nga agbalin a nadalus, napasanto, agtrabtrabaho a tattao. Ket ti Nacristianoan nga itutulong iti trabaho ket maysa a wagas a mangipatungpal iti daytoy, ta ti Espiritu Santo makisao iti amin nga agar-aramid iti servicio ti Dios. . . . "Aramiden a naynay, naurnos a peksa ti mangitag-ay kadagiti kameng ti iglesia manipud iti natay a kasasaad nga isu ti ayanda iti adun a tawtawen. Ibaon manipud kagiti iglesia dagiti trabahador a pagbibiaganda dagiti prinsipio ti reporma ti salun-at. Bay-an a makita dagiti naibaon ti kinasisita ti panangilacsid iti raman, wenno agbalinda a palab-og iti iglesia. Kitaen no ti anges ti biag ket saan a sumangbay iti iglesiatayo." - 6 T, pp. 2166, 267. b. Ania ti saplit dagiti Fariseo, ken kasano a maliklikantayo daytoy? Mateo 23:1-3; 7:24-29. Kasano a ti personal a kaugaliantayo iti salun-at apektaranna ti Nacristianoan a panagsacsitayo? Isaias 56:10-12; 1 Corinto 9:26, 27. "Saan a maragsacan ni Jehova iti naglikud a kasasaad ti iliNa mainaig iti reporma ti salun-at. No saanda a mariing iti kinanasken ti panangipangagda iti lawag ti reporma ti salun-at, iti mabiit saandanton a makita ti kinapateg dagiti sabali a paset ti mensahe." - SMC, p. 418. "No dagiti iglesia inanamaenda ti pigsa, kasapulan a pagbiaganda ti kinapudno nga inted ti Dios kadacuada. No dagiti miembro ti iglesia dida ikankano ti lawag iti reporma ti salun-at, apitenda ti sigurado a bunga iti panagbaba ti salun-at ti bagi ken espiritu. Ket ti inpluensia dagitoy natataengan a kameng ti iglesia levaduraanda dagiti kabarbaro a naisangbay iti pammati. Ti Apo saan ita nga agtrabaho a mangisangbay iti adu a kararua iti kinapudno, gapu kadagiti kameng ti iglesia a pulos a saan a nabaliwan ket dagiti nabaliwan iti naminsan ngem naglikud met laeng. Ania ngarud ti inpluensia dagitoy saan a naiconsagrar a miembro kadagiti baro a naconvertir? Aramidenda kadi nga awan epektona ti mensahe nga inted ti Dios nga awiten ti iliNa." - 6 T, pp. 370, 371. 54
Mierkules Noviembre 30 4. KINADUNGNGO PARA KADAGITI NAPAGTALAW a. Iladawan ti naisangsangayan a saluad ti Dios para kadagiti agkasapulan unay iti daytoy? Isaias 56:8. "Tunggal maysa nga agayat iti Dios a sipapasnec ken sipupudno nga ayatenda dagiti kararua a nakatayan ni Cristo. No kalikagumantayo ti agaramid iti imbag kadagiti kararua, ti balligitayo kadagitoy a kararua ket maikanatad iti panamatida iti patientayo ken iti panangapresiartayo kadacuada. Ti respeto a naipakita iti makigubgubal a kararua ket sigurado a wagas iti pannakaisubli ti respeto iti bagi a napukaw iti tao. Dagiti agdurdur-as a kapanunotantayo iti mabalin a pagbalinanda ket tulong a saantayo a naan-anay a mabigbig. Kasapulantayo ti nabacnang a parabur ti Dios iti inoras, iti kasta maaddaantayo iti nabacnang, practical a kapadasan, ta ti Dios ayat. Isu nga agtaeng ken ayat, agtaeng iti Dios. Ipaay ti ayat kadacuada nga agkasapulan unay iti daytoy. Dagiti awanan unay iti gasat, dagiti addaan kadagiti saan a maitunos a karirikna agkasapulanda iti ayattayo, dungngotayo, pannakipagriknatayo. Dagiti mangsuot iti anustayo agkasapulanda unay iti ayat. Maminsantayo laeng a lumasat ditoy lubong, aniaman a maaramidtayo a naimbag, aramidentayo a sipapasnec unay, siaanep unay, iti isu met la nga espsiritu a dinakamat ni Cristo iti trabahoNa. Saan a mapaay wenno mauppapay. Ti nagubsang, nasukir, nasidunget a disposisyon, agkasapulan unay iti tulong. Kasano a matulongan ida? Babaen laeng iti dayta ayat nga impaduyacyac ni Cristo iti natnag a tao. Tamingen ida kas kaikarianda. Ania ngay no tratarenNatayo ni Cristo iti casta? Isu, nupay saan a maiparbeng Kencuana, natratar iti maiparbeng a pannakatratartayo, ngem tamingenNatayo pay laeng babaen iti parabur ken ayat a saantayo a kaikarian, no di iti kaikarianNa. Tamingen dagiti sumagmamano a kababalin, iti ipagarupmo a kaikarianda, ket maisinam kadacuada ti kaudian a panait ti namnama, madadaelmo ta inpluensiam ken mapukaw ti kararua. Maikanatad? Saan, kunac saan, ginasut a daras a saan. Ummungen dagitoy a kararua nga agkasapulan iti amin a tulong a mabalinmo nga ipaay kadacuada, idekket ida iti naayat, naasi, nadunggo a puso nga agluplupias iti kas ken Cristo nga ayat, ket maisalacanmo ti kararua manipud patay ket mailemmeng dagiti umariwecwec a basol." - FCE, pp. 281, 282. b. Kasano a makapagtrabahotayo kadagiti napagtalaw nga adda iti nagbabaetantayo? Santiago 5:19, 20. "Adu dagiti agbidbiddut a makarikna iti bain ken kinaubbawda. Kitkitaenda dagiti biddut ken kamalida agingga a maabogda iti kasasaad nga awanen iti namnama. Dagitoy a kararua saantayo a baybay-an. No ti maysa kasapulan nga aglangoy a mangsungat iti agus, adda pay laeng puwersa ti pegges a mangpasubli kencuana. Agtitinnulongtayo ngarud a mangalaw kencuana kas ti Inauna a Kabsat a nangalaw ken ni lumlumned a Pedro. Isao kencuana dagiti sasao ni namnama." - HP, p. 295. 55
Hueves Deciembre 1 5. PANANGSUROT ITI EHEMPLO NI APO a. Kasano a ti naayat a panagserbi ni Cristo kadagiti kararua nga agsakit gapu iti basol ket maiyanninaw ken natuladda iti biag dagiti pasurotNa? Isaias 61:1-3. "Ti misyon ni Cristo isu ti mangagas iti masakit, mangpabileg iti awanan namnama, mangliwliwa iti nadudog ti pusona. Daytoy a trabaho ti panagisubli ket maisayangkat kadagiti agkasapulan, agsagsagaba a sangkataoan. Awagan ti Dios saan laeng a ti kinamanagipaayyo, no di ti naragsac a langayo, dagiti mangted namnama a saoyo, ti manggammat nga imayo. Pabang-aren dagiti sumagmamano nga agsagsagaba. Sumagmamano ti masakit ket ti namnamana napukawen. Isubli kadacuada ti raniag ti init. Adda dagiti kararua a nakapukaw iti tured; agsao kadacuada, makipagkararag kadacuada. Adda dagiti agkasapulan iti tinapay ti biag. Ibasa kadacuada ti Sao ti Dios. Adda sakit ti kararua nga awan ti makaagas. Agkararag para kadagitoy ket isangbay ida ken Jesu-Cristo. Ket iti amin a trabahoyo, adda ni Cristo a mangaramid iti maldit iti nataoan a puso." - CMEHE, p. 23. "Saantayo a kasapulan ti mapan idiay Nazaret, Capernaum wenno Betania tapno magna kadagiti tugot ni Jesus. Masaracantayo dagiti tugotNa iti sibay ti masakit, iti kalapaw ti napanglaw, iti nailet nga eskinita dagiti ciudad ken iti tugngal disso nga ayan dagiti puso nga agkasapulan iti liwliwa. "Pakanentayo dagiti mabisin, kawwesan dagiti lamolamo, ken liwliwaen dagiti agsagsagaba. Agserbitayo kadagiti agladladingit ken pabilgen dagiti awanan namnama. "Ti ayat ni Cristo, a naiparangarang iti naayat a panagserbi, ad-adda nga epektibo a mangreporma iti agar-aramid iti dakes ngem iti espada wenno korte ti husticia. Nasisita dagitoy a mangibaut iti buteng kadagiti agsalungasing iti linteg; ngem ti naayat a misyonero ad-adu ti maaramidna ngem iti daytoy. Masansan a ti puso a napatangken babaen iti babalaw ket malunag babaen iti ayat ni Cristo." - MH, pp. 105, 106. Viernes Deciembre 2 PERSONAL A PANGREPASO A SALSALUDSOD 1. Para iti ania a maitudtudo a panggep a naigakat ti camp miting, ken apay? 2. Apay nga iparangarangtayo ti interes kadagiti baro a kararua nga awanan pamilia iti pammati? 3. Ania ti maaramidan ti personal nga ug-ugali iti salun-at iti naballigi a panagmisyon? 4. Ania ti mapasamac no tratatentayo dagiti tattao iti kaikarianda a pannakatratar? Kasano ti panangtratar ni Jesus kadatayo? 5. Sadino ti pakasarakan kadagiti gundaway tapno makapagserbi a personal kas ti inaramid ni Cristo? 56
Leksion 11 Sabado, Deciembre 10, 2016 Dagiti Napinget a Misyoneros "O tunggal mawaw, umaycayo cadagiti dandanum, ken dayta nga awanan pirac, umaycayo, gumatangcayo, ken mangancayo, wen, umaycayo, ken gumatangacayo nga awan ti pirac ken awan ti baybayad iti arac ken gatas" (Isaias 55:1). "Iti mabiit addanto ti ririboc iti amin a paset ti lubong. Agbalinto a ti tunggal maysa sapulenna ti mangammo iti Dios. Awanen ti tiempo nga itantan. Sipapasnec ken sibabara nga ipaay ti mensahe: [naadaw iti Isaias 55:1; 56:1]." - 9 T, p. 228. Maisingasing a Basbasaen: Testimonies, vol. 5, pp. 385-389; Ibid., vol. 6, pp. 14-29. Domingo Deciembre 4 1. KINAPINGET GAPU KADAGITI PARPARIKUT a. Ania a mensahe ti kasapulan a maipaay iti tunggal maysa ita, kalacsidan dagiti naririboc a paspasamac a mangkarit kadatayo? Isaias 55:1, 2. Apay a pinalubosan ti Dios dagiti suot a sumangbay iti iglesia? "Kadagiti amin a panawen ti iglesia dagiti dinutokan ti Dios a mensaheroNa imbaskagda dagiti bagbagida a maumsi ken maidadanes maigapu iti kinapudno. Ngem sadinoman ti pakapilitan ti ili ti Dios a papanan, nupay, kas kadagiti patpatgen a disipulos, mapukawda kadagiti isla, ammo ni Cristo no sadino ti ayanda ket papigsaen ken bendisyonanNa ida, punoenNa ida iti kappia ken ragsac. . . . "Ti ayat ti Dios iti iglesiaNa ket awan patinggana. Saan nga agressat ti saluadNa iti pagtawidenNa. SaanNa a palubosan ti panagsagaba a sumangbay iti iglesia ngem dayta ket nasisita para iti pannakadalusna iti agdama ken agnanayon a pagimbaganna. DalusanNa ti iglesiaNa kas ti panangdalusNa iti templo idi rugrugi ken panagserra ti panagserbiNa ditoy rabaw ti daga. Amin nga isangbayNa iti iglesia, suot ken subok ket tapno magun-od ti iliNa ti naun- uneg a debosyon ken napigpigsada a mangisangbay kadagiti balligi ti cruz iti amin a paset ti lubong. Addaan Isuna iti trabaho nga aramiden ti amin. Kasapulan nga adda naynay a panagpalawa ken progreso. Ti trabaho maidanon iti tunggal ciudad, tunggal away ken tunggal nacion, agtigtignay nga agpasango ken agpangato, naipasdec, napapigsa ken naisimpa." - 9 T, pp. 227, 228. 57
Lunes Deciembre 5 2. TUMACDERCA, AGRANIAGCA! a. Ania a lawag ti agraniag iti puso ti amin a makangngeg iti mensahe ti evangelio? 2 Corinto 4:6. Kadagiti siasino ken babaen kadagiti siasino nga agraniag ita daytoy lawag? Filipos 2:15. "Immay ni Cristo iti lubongtayo tapno ipaduyacyac ti Ama iti baet ti napuskol a sipnget ni biddut ken superstisyon nga isu ti mangat-atiw. Dagiti disipulos ni Cristo ti mangirepresentar Kencuana iti inaldaw a biagda; iti kasta ti pudno a lawag manipud langit agraniag iti nalawag, natalna a raya, iti kasta ti kababalin ket maiparangarang a naan-anay a naiduma iti dayta nakitadan kadagiti tattao a saan a namagbalin iti sao ti Dios a bagnusda ken pagibasaranda. Ti pannakaammo iti Dios kasapulan a mapagtalinaed iti baet ti sipnget a mangabbong iti daga ken iti napuskol a sipnget a manglangeb kadagiti tattao. Tawen-tawen a ti natarnaw a kababalin ni Cristo ket saan a pudno ti pannakaiparangna babaen kadagidiay a mangtontonton a mamati Kencuana ken iti sao ti Dios." - TM, p. 152. b. Kasano kaadayo ti madanon ti lawag ti pannakaammo ken Cristo ken ti dayagNa? Isaias 49:6. k. Kasano a maipaduyacyac ti dayag ti Dios kadagitoy maudi nga alaldaw? Isaias 60:1, 2; Mateo 5:16. "Ti sipnget ti palso a panangipagarup iti maipapan ti Dios ti nanglangeb iti lubong. Mapukpukaw dagiti tattao ti pannakaammoda iti kababalinNa. Saan nga umno ti pannakaawat ken pannakaipatarusda. Iti daytoy a tiempo ti mensahe manipud iti Dios ti maipacdaarto, maysa a mensahe nga agsilsilnag ti inpluensiana ken mangisalacan ti bilegna. Ti kababalinNa ti maiyammonto. Iti kasipngetan ti lubong a maisangbay ti lawag ti dayagNa, ti lawag ti kinaimbagNa, asiNa ken kinapudnoNa." - COL, p. 415. "Dagiti kadawyan a miembro dagiti iglesiatayo mabalinda ti mangisayangkat iti trabaho, nga uray ita, nabattaway a nairugida. . . Sadinoman nga ayan iti naituyang a pakagun-odan iti pagbiagan, sumrec coma dagiti pamilia a nagramuten iti kinapudno, maysa wenno dua a pamilia iti maysa a lugar nga agtrabaho kas misioneros. . . . Mabalinda ti agiwaras kadagiti polietos, mangbuangay iti gimong kadagiti pagtaenganda, makiam-ammo kadagiti karrubada ken awisen Iti kasta ida a dumar-ay kadagiti gimongda. mapagraniagda ti lawagda iti naimbag nga ar-aramid." - 8 T, p. 245. 58
Martes Deciembre 6 3. PUNOEN TI DAGA ITI DAYAGNA a. Kasano nga inladawan ti Dios ti naindaclan kaudian a puwersa misyonero? Apocalipsis 18:1-4. Apay a daytoy a trabaho saan a maaramid babaen iti suno? "Nangibaon ti Dios ti agsasaruno a mensahe tapno mariing ti ilitayo nga agaramid iti aniaman a banag, ken tapno aramidenna itan. Ngem iti awag, 'Sino ti ibaonco?' Sumagmamano laeng ti simmungbat, 'adtoyac, ibaonnac' (Isaias 6:8)." - 9 T, p. 46. "Adu kadagiti agibunbunannag iti relihion ti awan ar-aramidenna para ken Cristo babaen iti personal a peksa. Kontentodan nga aramiden ti sabali dayta rebbengda nga aramiden coma, ket babaen iti panangipaay iti nakapuy nga inpluensia para kadagiti trabahador, mariknada nga agar-aramidda iti imbag babaen iti suno. Dagiti kakasta a tattao awan iti pammati nga agtrabaho babaen iti ayat ken mangdalus iti kararua. Awananda iti pudno a relihion a simrec iti inaldaw nga aramidda ken mangtarimaan iti tigtignay ti biagda. Ti nabiag a pammati ken Cristo ket maiparang babaen iti naimbag nga ar-aramid kadagiti pamiliatayo ken karrubatayo, babaen iti sipapanunot ken practikal a panangigaga kadagiti napanglaw, babaen iti panangbisita ken panangliwliwa kadagiti balo ken ul-ulila iti panagsagabada, babaen iti panagtalinaed a saan a natulawan iti lubong ken babaen iti panangaramat iti sanikua ken unpluensia para iti pannakaidur-as ti kalintegan ti Dios. Saan nga aramiden daytoy a sigugura wenno agtantanabutob, no di ket siaayat ken siraragsac kas ti panangipaay ni Jesus iti amin para kadatayo." - ST, Aug. 22, 1878. b. Ania dagiti sumagmamano a wagas a makipagtrabahotayo iti Dios iti daytoy a trabaho? 1 Corinto 3:9, 10. iti napasnec, "Pulos nga awan panagtrabaho a mangisacrificio iti bagi, iti trabaho ni Cristo no saan nga ita, a dagiti oras ti probasyon ket napaspas nga agserra. . . Kakabsat a lallaki ken babbai, sungbatanyo kadi ti pukkaw ti Macedonia? Kunaen: Aramidenmi ti amin iti panangibaonmi kadagiti misyonerosmi ken kuartami. a kabaelanmi, Ilacsidmi dagiti bagbagimi a mangpapintas kadagiti babbalaymi, mangpapintas kadagiti bagbagimi, ken iti panangpennec iti ramanmi. Itedmi dagiti naitalec kadacami iti trabaho ti Dios, ket isangratmi dagiti bagbagimi met nga awan kurangna iti trabahoNa.'. . . "Iti kasta nabalinanda ti nangipaay iti kuwarta a mangipatulod kadagiti papel ken libro kadagiti tattao nga awanan iti lawag ti kinapudno; makatulongda nga agbayad iti gasto dagiti estudiante a maiparbeng nga agmisionero. Tunggal dolyar a mabalinmo nga ibingay maipanko iti bangko ti langit." - 5 T, pp. 732, 733. ti nain-indaclan a panagkasapulan 59
Mierkules Deciembre 7 4. PANANGLAWAG KADAGITI TATTAO a. Ania ti manamnama nga awis ti asi a nakaayabantayo a mangipaay kadagiti amin a nacion ken kasano ti panangipaaytayo iti daytoy? Isaias 55:3-5. "Agdawatanac iti ili ni Jehova nga isardengdan ti manguyaw iti maysa ken maysa ket ipaayda dagiti bagbagida iti pannakaipacdaar ti kinapudno para iti daytoy a tiempo. . . . Kasapulantayo itan ti agkurno iti sango ti Dios iti pudno a kinapakumbaba ti kararua; ta ti aldaw dagiti ulep ken napuskol nga ulep ti napaspas a sumangbay. "Ti maudi a naindaclan a susic ket addan iti sangotayo; ngem sumangbay ti tulong kadagiti amin nga agayat iti Dios ken agtulnog iti lintegNa, ket ti daga, ti sibubukel a daga, malawaganto iti dayag ti Dios." - RH, April 9, 1906. "Daytoy a trabaho ket naited kadagiti amin a nangisaad ken ni Cristo a nailanza iti nagbabaetanda. Babaen iti bautismo ti Espiritu Santo, ti ili ti Dios aramidenda ti trabaho nga inaramid ni Cristo. Iparangda ti kinamanagayat ti Dios iti lubongtayo. Makipaset iti nadiosan a galad, saanda laeng nga isalacan ti bukodda a kararua, babaen iti pammati ken Jesus, ngem saoen ni Cristo ti maipapan kadacuada, "nakipagtrabahocayo a kadua ti Dios. Kas sacsiNa, intedNa iti tunggal maysa ti trabahona. Kas mangibagi Kencuana, awitenda iti lubong ti mensahe ni awis ken asi. "Imbilin ni Cristo kadagiti disipulosNa nga itag-ayda ti mannubbot ti lubong. Maaddaanda iti kapanunotan iti obligasyonda a mangisangrat kadagiti naitalec a kapabilidadda iti trabaho tapno maisangbay dagiti kararua Kencuana a nangaramid iti naan-anay a sacrificio para iti pannakalawag ken pannakapasubli iti lubong." - Ibid., March 22, 1898. b. Ania ti laglagipen dagiti tattao a mangikagkagumaan a mangibingay iti sabali iti lawag ti agdama a kinapudno direkta manipud iti Sao ti Dios? Isaias 55:9-11. "Ti plano a mangiganuat iti panagbasa iti Biblia ket kapanunotan a naiyanac sadi langit. Adu dagiti, mabalin nga agtrabaho iti daytoy a sangay ti trabaho misionero, lalaki man wenno babai. Mabalin a sanayen dagiti trabahador nga agbalin a maingel a tattao ti Dios. Babaen iti daytoy a wagas, maipaay ti Sao ti Dios kadagiti rinib-ribo, ket maisangbay dagiti trabahador a personal a maidenna kadagiti tattao ken pagsasao. Maisangbay ti Biblia kadagiti pamilia, ket dagiti sagrado a kinapudno makaawidda kadagiti konsiensia. Maikiddaw kadagiti tattao a basaenda, amirisenda ken usigenda para kadagiti bagbagida, ket agtaengda iti pagrebbengan nga umawat ken mangrejectar iti nadiosan a lawag. Saan a palubosan ti Dios daytoy napateg a trabaho para Kencauna a saan a magun-gunaan. BalangatanNa iti balligi ti tunggal napakumbaba a peksa a naaramid iti naganNa." - CS, p. 141. 60
Hueves Deciembre 8 5. NAITAG-AY TI NADIOSAN A PAGIBASARAN a. Idi parmekennatayo ti kabusor iti sulisog nga isuko dagiti peksatayo a mangdanon kadagiti kararua, ania ti aramiden ti Dios para kadatayo? Isaias 59:19. b. Ania a tabas ti panunot ti mamagbael kadatayo nga agpatuloy iti sango dagiti narikot a paspasamac? Isaias 50:7. "Iti kinaagtutubok, immulac iti panunotko a no palubosac ti bagik a tenglen dagiti paspasamac, ti biagko awan maayna; mapannac ibilangko a pagrebbengan, nupay ti aglawlaw ket bumusor kaniac. Masansan nga ibaga ti amac kaniac 'Ellen, no pagrebbengam ti mapan iti kasta a lugar, maaramid a nalawag tapno saanca nga agduadua. Maigapu man iti kinaagtutubom ken kinakapoymo, ipaayannaca ti Dios iti nalawag nga ebidensia iti pagrebbengam; ken ikkanNaca iti pigsa a mangaramid iti dayta nga awan rigatna.' 'Ngem,' kinunac, 'No agparang dagiti rikrikut, ummongec ti nain-indaclan a pangsolbar kadacuada, ket iti panangaramid iti daytoy magun-odac ti napatpateg a kapadasan, a makatulong kaniac a sisisirib a mangaramid kadagiti abilidad a naitalec kaniac.' "Adtoy ti trabaho nga aramiden ti tunggal maysa kadatayo. Pulos a diak nakita ken napanunot ti pateg dagiti kararua kas iti agdama a tiempo. Kasano ti pannakaamiristayo ti kinapateg ti trabaho ti pannakaisalacan? No maidasig iti pateg ti kararua, amin a banag lumnedda iti kinaawan kaipapanan. Daytoy ti lubong ken kaimudinganna, no ikomparatayo ida iti rag-o ti uray maysa a kararua a maisalacan iti agnanayon. Agingga a maaddaantayo iti nalawag a kapanunotan no ania ti sagrapen ti kararua no maisalacan iti pagarian ti Gloria; agingga a naan-anay ti pannakaawat iti pateg dayta biag a katukad ti biag ti Dios; agingga a naan-anaytayo a maamiris ti kinabacnang ti gun-guna a naipaay para kadacuada nga agballigi - saantayo nga ammo ti saan a mapattapatta a pateg ti kararua." - RH, March 25, 1880. iti ti gamengna, daytoy biag ken ti ragsacna, ket bassit Viernes Deciembre 9 PERSONAL A PANGREPASO A SALSALUDSOD 1. Kasano nga agbalintayo a napinget ita iti trabahotayo nga agmisyonero? 2. Kasano a ti kadawyan a tattao makaaramid iti nakadacdackel a trabaho a mangiwaras iti kinapudno? 3. Kasano nga ipangagtayo ti pukkaw ti Macedonia? 4. Kasano nga agtrabaho ti pudno a relihion iti biag? 5. Kasano a ti lubong ken ti gamgamengna mapukawda ti kaipapananda kadatayo? 61
Leksion 12 Sabado, Deciembre 17, 2016 Ti Kaudian a Balligi "Ket dagidi apostol pinanecnecanda iti dackel a pannacabalin, ti panagungar ni Apo Jesus; ket adda dackel a parabur cadacuada amin" (Aramid 4:33). "Iti daytoy a kanito ti Espiritu ti Dios ken ti paraburNa ket para iti amin nga agkasapulan kadacuada, ken ti mangala Kencuana iti saoNa." - 8 T, p. 20. Maisingasing a Basbasaen: The Acts of the Apostles, pp. 47-56; Christ's Object Lessons, pp. 415-421. Domingo Deciembre 11 1. PANAGSACSI A SIBIBILEG a. Iladawan ti kapadasan ti nasapa nga iglesia kalpasan ti pannakaibuyat ti Espiritu Santo iti aldaw ti Pentecostes. Aramid 2:16, 17; 4:33. "[Iti tiempo dagidi immuna nga apostoles], ginasot ti nangipacdaar iti mensahe: 'Ti pagarian Saanda mapawilan wenno mabutbuteng. Ni Jehova ti agsao kadacuada; ket sadinoman a papananda, maagasan ti masakit ket iti napanglaw maikasaba ti evangelio kadacuada. "Nakabilbileg unay nga agtrabaho ti Dios no dagiti tattao ipaayda dagiti bagbagida iti kontrol ti EspirituNa" - 8 T, p. 20. ti Dios asidegen.' b. Ania a padto ti addaan iti nakomkompleto a pannakaipatungpal kadagitoy maudi nga alaldaw? Isaias 60:3-5. "No ti ili ti Dios isinada a naan-anay dagiti bagbagida manipud dakes palubosanNa ti lawag ti langit nga agtaeng kadacuada iti nabacnang a rukod, ket agraniagda iti lubong, iti kasta, matungpalton nga ad-adda a naan-anay ti padto ni Isaias, ngem iti daydi naipatungpal idi [naadaw iti Isaias 60:3-5]." - HP, p. 313. "Iwaksi coma dagiti Cristiano ti amin a pagsusuppiatan ket itedda dagiti bagbagida iti Dios para iti pannakaisalacan ti napukaw. Bay-an ida nga agkiddaw a sipapammati iti naikari a bendisyon, ket umayto. Ti pannakaibuyat ti Espiritu kadagidi alaldaw dagiti apostoles isu ti 'umuna a tudo,' ket nadaeg ti bungana. Ngem ti maudi a tudo nab-abunawto." - 8 T 21. 62
Lunes Deciembre 12 2. TI PANAWEN TI BANG-AR a. Ania ti makapalag-an a kari ti makapabiag ken makabang-ar ti inted ni Oseas iti babaen ti ladawan ti nasapa ken maudi a tudo? Oseas 6:1-3. b. Ania dagiti kondisyon iti panangawat iti naikari a - "panawen ti bang- ar" - ti naan-anay a pannakaibuyat ti Espiritu a bileg ti maudi a tudo? Aramid 3:19-21. "Ti naindaclan a trabaho ti evangelio ket saan a maserraan iti nakapkapoy a pannakaiparangarang ti bileg ti Dios ngem daydi pannakailukatna. Dagiti padto a natungpal iti pannakaibuyat ti immuna a tudo iti pannakailucat ti evangelio ket maipatungpalto manen iti maudi a tudo iti panagserrana. Adtoy dagiti 'panawen ti bang-ar" a padpadaanan ni apostol Pedro. . . . [Naadaw iti Aramid 3:19, 20]." - GC, pp. 611, 612. "Dagiti umawat iti selyo ti sibibiag a Dios ken nasalacniban iti panawen ti ririboc, iyanninawda a naan-anay ti ladawan ni Jesus. "Nakitac nga adu dagiti mangbaybay-a iti panagsagana a kasapulan unay ken kumitkita iti panawen ti 'bang-ar' ken ti 'maudi a tudo' a mamagbael kadacuada nga agtacder iti aldaw ni Jehova ken tapno agbiagda iti imatangNa. O, mano ti nakitac iti panawen ti ririboc nga awanan salinong! Naliwayanda ti kasapulan a panagsagana; gapuna a saanda nga umawat iti bang-ar a kasapulan ti amin isu a mamagbael kadacuada nga agbiag iti imatang ti santo a Dios." - EW, p. 71 k. Tapno maawat ti bileg ti Espiritu Santo nga awanan rukod, ania a trabaho ti kasapulan a maaramid para kadatayo ken babaen kadatayo? Isaias 43:25; 44:22. "Mabalintayo a tontonen ti bendito a talged, 'Siac pinucawco a casla ulep a napuscol dagiti kinasukirmo' (Isaias 44:22). 'Dagiti basbasolmo nga adu, mapacawanda' (Lucas 7:47). O, anian a nagpateg, anian a makapabang-ar ti lawag ti init nga ayat ti Dios! Mabalin ti managbasol ti kumita iti biagna a namantsaan iti basol ket kunaenna, 'Siasino ti mangipatay iti dusa? Ni Cristo a natay.' 'Ngem no immadu ti basol, ti parabur immad-adu pay iti casta unay' (Roma 8:34; 5:20) Ni Cristo a Paraisubli nangimula iti baro a prinsipio ti biag iti kararua ket dayta a mula dumackel ken agbunga. Ti parabur ni Cristo mangdalus kabayatan a mamakawan, ken itutopna ti tao para iti santo a langit. Dumackeltayo iti parabur ken iti pannakaaammo iti Apotayo a Jesu-Cristo agingga a maragpattayo ti naan-anay a casasaad ti tao a nataengan, iti rukod ti kinatayag dagiti lallaki ken babbai nga adda ken Cristo." - RH, July 14:1891. 63
Martes Deciembre 13 3. DAGITI PAGAN-ANAY TI PANNAKAISALACAN a. Bayat a mariknatayo ti saantayo a pannakaikari, ania a talged ti adda kadatayo nga awatennatayo ni Jehova no mapantayo Kencuana a sibababawi? Isaias 61:10. "Saan a denggen ti singasing ti kabusor nga umadayo ken Cristo agingga a naaramidmo ta bagim a nasaysayaat; agingga a maiparbengkan nga umasideg iti Dios. No urayem ti kasta, puloston a saanka a makaasideg. No itudo kenca ni Satanas dagiti narugit a pagan-anay, ulitem ti kari ni Jesus, "isuna nga umasideg Kaniac, saanko a pagtalawen' (Juan 6:37). . . . "Iti napintas a pangarig a padto ni Zacarias, ni Josue a nangato a padi, agtactacder a nakakawwes iti narugit a pagan-anay iti sango ti angel ni Jehova, irepresentarna ti managbasol. Ti sao nga insao ni Jehova, 'Ikkatenyo dagiti narugit a pagan-anay kencuana, ket kinunana kencuana, Adtoy, siac pinaiyadayoc kenca ti kinadakesmo, ket cawesancanto iti nabacnang a pagan-anay. . . Iti kasta insaadda ti nadalus a mitra iti ulona, ket isu kinawwesanda cadagiti pagan-anay' (Zacarias 3:4, 5). Kasta met a ti pannakaisalacan,' ken 'pagan-anay kawesannaca abbonganna iti 'lambon ti kinalinteg'." - COL, pp. 205, 206. ti Dios iti b. Anianto ti mapasamac iti babaen iti "maudi a tudo" a panna- kabalin ti Espiritu Santo? Isaias 61:11; Joel 2:23; 28-31. "Saantayo nga urayen ti maudi a tudo. Sumangbay daytoy kadagiti amin a mangbigbig ken mangipakat iti linnaaw ken arbis ti parabur a matnag kadacuada. No urnongentayo dagiti pedaso ti lawag, no apresiarentayo ti sigurado nga asi ti Dios, a maayatan no agtalectayo Kencuana, iti kasta amin a kari matungpalda. [naadaw iti Isaias 61:11]. . . "Ti tiempo ti suot ket addan kadatayo, ta nangrugin ti natbag a pukkaw ti maikatlo nga angel iti pannakaipalgac ti kinalinteg ni Cristo, ti Mannubbot a mamakawan iti basol. Daytoy ti rugi ti lawag ti angel a ti dayagna punoenna ti sibubukel a daga." - 7 BC, p. 984. "Maysa a trabaho ti kasapulan a maaramid para iti ili, wenno adu ti saan a makapagsagana nga umawat iti lawag ti angel a naibaon manipud langit a manglawag iti sibubukel a daga babaen iti dayagna. Saanmo nga ipagarup a masaracankanto a vaso a maipaay iti dayaw iti panawen ti maudi a tudo, tapno awaten ti dayag ti Dios, no itagtag-aymo ta kararuam iti kinaubbaw, agsasao kadagiti natiri a banbanag, nalimed a mangipateg kadagiti ramut ti pait." - 1 MR, p. 175. 64
Mierkules Deciembre 14 4. PANAGSAGANA PARA ITI TUDO a. Kasano nga isaganatayo dagiti pusotayo tapno makipaset iti maudi a tudo? Joel 2:12-14; Oseas 10:12. "Idauloan ti Dios ti ilina, iti kada addang. IsangbayNa ida iti nagduduma a punto a napattapatta a mangiparangarang no ania iti adda iti puso. Sumagmano ti makaandor iti maysa a punto ngem matnag iti sumaruno. . . . Sumagmamano ti naannugot nga umawat iti maysa a punto; ngem no isangbay ti Dios ida iti sabali a pangsuot a punto, lumnedda ken agsanudda, agsipud ta direkta a bungtolenna ti naipateg a didiosen. Ditoy maaddaanda iti gundaway a mangkita no ania ti adda iti pusoda a mangserra ken Jesus. Ipategda ti banag a nangatngato ngem iti kinapudno ket ti pusoda saan a nakasagana nga umawat ken Jesus. Mausot ti tunggal tao ken mapanecnekan iti atiddog a panawen tapno makita no maisacrificioda dagiti didiosenda ket ipangag ti balakad ti Pudno a Sacsi. No adda man saan a madalusan babaen iti panagtulnog iti kinapudno, ken mapagballigian ti kinatangsitda ken dakes a kaririknada, dagiti angel ti Dios adda darumda: 'Naitiponda kadagiti didiosenda, baybay-an ida,' ket mapandan iti trabahoda, panawanda ida kadagiti naimbasolan a kababalinda, a kontrolen idan dagiti dakes nga angeles. Dagiti makalasat iti tunggal punto, ken madaeran ti tunggal suot ken agballigi, anianto man ti gun- guna, impangagda ti balakad ti Pudno a Sacsi, awatendanto ti maudi a tudo ket maitutopdanto iti pannakaiyalis." - 8 T, p. 187. ti kinamanagimbubukodda, b. Malacsid iti nauneg a panangsukisok iti puso ken napudno a panagbabawi, ania pay ti sabali a pagrebbengantayo mainaig iti maudi a tudo? Mateo 5:6; Zacarias 10:1. "Apay a saantayo a mabisin ken mawaw iti sagut ti Espiritu, idinto ta daytoy ti wagas tapno umawattayo iti pannakabalin? Apay a saantayo a saoen daytoy, ikararag daytoy ken ikasaba maipapan iti daytoy." - Ibid., vol. 8, p. 22. "Dagiti laeng tattao a pagbibiaganda iti lawag nga adda kadacuada ti umawat iti nain-indaclan a lawag. Malacsid no inaldawtayo nga ipakpakita iti aktibo Nacristianoan a galad, saantayo a mabigbig ti pannakaiparangarang ti Espiritu Santo iti maudi a tudo." - FILB, p. 333. "No addaantayo iti naan-anay, naimpusoan a pannakaiconsagrar iti servicio ni Cristo, bigbigen ti Dios dayta babaen iti panangibuyatNa iti EspirituNa nga awan rukodna; ngem saan a mapasamac daytoy bayat a ti dacdackel a paset ti iglesia ket saan a makipagtrabaho iti Dios." - RH, July 21, 1896. 65
Hueves Deciembre 15 5. AGGAGET PARA ITI SELYO TI YAANAMONG TI DIOS a. Anianto ti nasacnap a panggep ti tunggal pasurot ni Cristo -ken apay a nasisita daytoy? Apocalipsis 3:5; 7:1-4, 13, 14; 2 Corinto 7:1. "Ti selio ti sibibiag a Dios ket maisaadto laeng kadagiti addaan iti kababalin a maiparis ken Cristo." - RH, May 21, 1895. "No agbalintayo nga annac ti Dios, dagiti nagantayo maisuratda iti libro ti biag ti Cordero ket agtalinaedda sadiay agingga iti tiempo ti mangus-usisa nga ocom. Ket maayabanto ti nagan ti tunggal tao, ket ti rekordna maamiristo babaen Kencuana a mangipacdaar, 'Ammoc dagiti aramidmo.' No iti dayta nga aldaw agparangto a dagiti nadangkes nga ar-aramid ket saan a naan-anay a napagbabawian, dagiti nagantayo mapunas libro ti biag, ket dagiti basbasoltayo ti agtacder a bumusor kadatayo. No ti agkuna a mamati agbalin a natalec iti bagina, no iti sao ken espsiritu masalungasingna ti kabassitan nga annuroten ti nasantoan a linteg ti Dios, palso ti panangiparangna ken Jesus ket iti ocom, nakaam-amac a balikas ti maisao, 'punasen ti naganna manipud iti libro ti biag; agar-aramid isuna iti kinatiri,' Ngem ti Ama kaasianNa isuna a saan nga agtalec iti bagina, kararua nga agbuteng iti Dios, nupay rinaut isuna da duadua ken sulisog, Agpakaasi ni Jesus para kencuana, ket iconfesarNa ti naganna iti sango ti Ama ken dagiti nasantoan nga angelesNa." - ST, Aug. 6, 1885. "Ngem kadacuada nga agur-uray a makaimatang iti nakakaskasdaaw a panagbaliw iti kababalinda nupay awan ti napinget a peksada a mangparmec iti basol, mauppapaydanto. iti rason nga agbuteng bayat a kumitkitatayo ken Jesus, awan ti rason nga agduadua ta kabaelanNa ti mangisalacan kadagiti amin nga umasideg Kencuana; ngem agtultuloytayo nga agbuteng di la ketdi ta ti daan a galadtayo ti mangituray kadatayo, ket ti kabusor mangpartuat iti silo a mamagbalin kadatayo a nakayawan. . . . Kas ti panagala ti allid ti maldit ti selyo, kasta met ti kararua alaenna ti maldit ti Espiritu ti Dios ket pagtalinaeden ti ladawan ni Cristo." - 1 SM, pp. 336, 337. iti Awanantayo Viernes Deciembre 16 PERSONAL A PANGREPASO A SALSALUDSOD 1. Ania dagiti resulta ti namnamaentayo a makita iti babaen ti panna- cabalin ti maudi a tudo? 2. Sino laeng ti makaawat iti selio ti Dios? 3. Ania ti manglapped kadatayo nga umawat iti maudi a tudo? 4. Ania ti kasapulan a pagballigiantayo tapno maawat ti maudi a tudo? 5. Ania ti kabutengtayo mainaig it panangparmec iti basol? 66
Leksion 13 Sabado, Deciembre 24, 2016 Dagiti Kaudian nga Al-aldaw ti Daga "Ocomennanto dagiti napanglaw a buyogan ti kinalinteg, ken mangipato a sililinteg a maipaay cadagiti napacumbaba ditoy daga; ket cabilennato ti daga iti pang-or ti ngiwatna; ken gapu iti puyot dagiti bibigna patayennanto dagiti managdacdakes" (Isaias 11:4). "Agbibiagtayo iti pakasaritaan ti lubong tapno agbalin a nadarasodus ken naliway." - SDG, p. 118 . iti sapasap nasolemne unay a panawen Maisingasing a Basbasaen: The Great Controversy, pp. 603-614, 622- 626, 635-644. Domingo Deciembre 18 1. MAYSA A MAKAPASIDDAAW A PANAGRIING a. Apay a ti maudi a tudo ket nkaragragsacto a pasamac iti pakasaritaan? Oseas 6:1-3. "Dagiti adipen ti Dios, a dagiti ruprupada nalawagan ken agranranyag iti nasantoan a pannakaiconsagrar, agdarasda a mapan iti nagduduma a disso tapno iwaragawag ti mensahe manipud langit. Mapaaddanto dagiti milagro, maagasan dagiti masakit, pagilasinan ken datdatlag ti sumurot kadagiti mamati. Agaramid met ni Satanas kadagiti ulbod a datdatlag, nga uray pay pababaenna sadi langit ti apuy nga umay ditoy daga, iti imatang dagiti tattao' (Apocalipsis 13:13). Iti kasta dagiti agnaed iti daga maisangbayda a mangala iti tacderda. "Ti mensahe saan a mairacurac babaen kadagiti argumento no di iti nauneg a panangconvictar ti Espiritu ti Dios. Naiparang dagiti argumento. Naimulan ti bukel ket ita nagtubon ken nagbunga. Dagiti publikasyon nga inwaras dagiti misyoneros nangipaayda iti inpluensia, ngem adu dagiti tattao a namalditan ti panpanunotda ti nalapdan a mangawat a naan-anay iti kinapudno wenno saan a nakapagtulnog. Ita dagiti raya ti lawag sumarsarut sadinuman, ti kinapudno makita iti kinalawagna, ket dagiti napudno nga annac ti Dios okasenda dagiti tali a nanggalut kadacuada. Pannakisilpo iti pamilia, relasyon iti iglesia ket awanan bileg a manglapped kadacuada. Napatpateg ti kinapudno ngem iti aniaman. Kalacsidan dagiti ahensia a nagtitipon a mangbusor iti kinapudno, dackel a bilang ti agtacder iti sibay ni Jehova." - GC, p. 612. 67
Lunes Deciembre 19 1. TI NAINDACLAN A SUSIC NAIBUTACTAC a. Anianto ti sabali pay a resulta ti naballigi a panangiparang iti evangelio iti babaen ti pannakabalin ti maudi a tudo? Ecclesiastes 11:1, 2; 2 Corinto 2:14-17. "Dagiti tattao ni pammati ken kararag mapilitto a mapan a buyogan ti nasantoan a regta, irakuracda dagiti sasao nga inted ti Dios kadacuada. Dagiti ti basbasol panangipatungpal kadagiti panangngilin ti iglesia babaen iti turay sibil, dagiti iseserrec ti espiritualismo, ti nalimed ngem napaspas a panagprogreso ti bileg ti papa - aminda malucaisanda. Babaen kadagitoy solemne a ballaag, makibor dagiti tattao. Rinibu a ribu ti dumngeg a pulos a saan pay a nakangeg kadagiti sasao a kas kadagitoy. Agsiddaawda a makangngeg iti testimonia a ti Babilonia ket isu ti iglesia, narba gapu kadagiti biddut ken basbasolna, gapu iti panangumsina iti kinapudno nga impatulod ti langit kencuana. Bayat ti papan dagiti tattao kadagiti dati a manursuroda sigagagarda a mangsaludsod, Pudno kadi dagitoy a banbanag? Agiparang dagiti ministro kadagiti sarsarita, agipadtoda kadagiti nalamuyot a banbanag, tapno mabang-aran dagiti butengda ken mapaulimec ti nariing a konsiensiada. Ngem gapu ta adu ti saan a mapnec iti turay laeng iti tattao, sapulenda ti nalawag a "kastoy ti sinao ni Jehova,' Ti nalatac a ministro kas kadagidi Fariseo, napnoda iti unget no kasta a pagduaduaan ti turayda, babalawenda ti mensahe a nagtaud ken ni Satanas ket kiburenda dagiti umariwecwec nga agay-ayat iti basol tapno pagsaosaoan ken idadanesda dagiti mangipacdaar iti daytoy. "Bayat ti idadanon ti susic iti baro a tay-ac ken ti panpanunot dagiti tattao naiturong iti naibaddebaddec a linteg ti Dios, nakibor ni Satanas. Ti bileg a nangatendar iti mensahe pinaungetna dagiti mangsupsuppiat iti daytoy. Ipakat dagiti papadi dagiti saan a kadawyan a bileg tapno madepdep ti lawag di la ketdi ta agraniag kadagiti arbanda. Aniaman a wagas nga adda kadacuada ikagumaanda a pagsardengen ti diskusyon kadagitoy napapateg a salsaludsod. Agkiddaw ti simbaan iti napigsa a takkiag ti turay sibil, ket iti daytoy a trabaho agkaysa ti papa ken protestante. Bayat a ti tignay ti pannakaipatungpal iti Domingo ket tumibtibker ken lumatlatac, ti linteg maipilitto a maibusor kadagiti mangsalsalimetmet kadagiti bilbilin. Mabutbutengdanto a mabaludda wenno agbayadda, ken sumagmamano ti madiayaan iti nainpluensia a saad, ket ti dadduma, gun-guna ken gundaway, kas pangay-ayo ti pammatida. Ngem ti natibker a sungbatda: 'Ipakitayo cadacami manipud iti sao ti Dios no ania ti biddutmi' - isu met la ti kiniddaw ni Luther iti maipada a pasamac. Dagiti naisangbay iti pangocoman mangipaayda iti napigsa a panangpasingked iti kinapudno, ket sumagmamano a nakangngeg kadacuada ti maiturong nga agtacder a mangsalimetmet kadagiti bilbilin ti Dios. Kasta a maisangbay ti lawag iti sango dagiti rinibu a saan coma a nakaammo kadagitoy a kinapudno." - GC, pp. 606, 607. ti Babilonia mailukatda. Dagiti nakabutbuteng a resulta tapno ilacsidda 68
Martes Deciembre 20 3. SALACNIB MANIPUD LAENG ITI DIOS a. Iti panagtipon ti simbaan ken estado iti nakarit a panagsukir iti linteg moral ti Dios ti Sangapulo a Bilbilin, ania ti mapasamacto kadagiti sumagmamano a namatalec a mangikagumaan a mangtungpal kadagiti nasantoan a prinsipiona? 2 Timoteo 3:12; Apocalipsis 13:11-17. "Yantangay ta ti Aldaw a Panaginana ti nagbalin a naisangsangayan a punto ti susic iti intero a Cristianismo, dagiti narelihionan ken sekular nga agtuturay nagkaykaysada a mangipatungpal iti pannakangilin iti Domingo, ti napetteng a panagkedked ti bassit a bunggoy a sumuko iti nalatac a bilin ti mamagbalin kadacuada a panggep ti sapasap a lunod. Maipaganetget a dagiti sumagmamano a sumuppiat iti impasdec ti simbaan ken linteg ti estado ket saan a mabaybay-an; a naimimbag laengen nga agsagaba ngem iti sibubukel a nacion ti agsagaba iti riro ken kinagulo. . . Daytoy nga argumento agparang a nalawag; ket maysa a bilin ti mairakurak maibusor kadagiti mangsalimetmet iti Aldaw a Panaginana iti maikapat a bilin, maocomda a maikarida iti kadagsenan a dusa ken maipaayan dagiti tattao iti wayawaya, kalpasan iti naituding a tiempo, a mangpapatay kadacuada. Romanismo iti Daan a Lubong ken ti nagapostasia a Protestante iti Baro ti mangituloy iti pumaris nga aramid maibusor kadagiti mangdayaw kadagiti amin a nadiosan a linteg. Ti ili ti Dios mairarebda ngarud kadagiti parang ti panagsagaba ken tuoc nga inladawan ti propeta kas tiempo ti ririboc ni Jacob." - GC, pp. 615, 616. b. No ti kadawyan a dalan ti komersio ket maputed ken ti salacnib ti gobierno sibil maikkat, kasano a makalasat dagiti namatalec a sumagmamano? Isaias 43:18-21; 41:17-20; 33:16. "Impakita ni Jehova kaniac a paulit-ulit a maisuppiat iti Biblia ti agaramid iti aniaman a sagana para iti temporario a tarigagay iti tiempo ti ririboc. Nakitac a no dagiti sasantos addaanda iti naidulin a taraon wenno iti talon iti tiempo ti ririboc, inton a ti gubat, bisin ken angol addan iti daga, maagawto kadacuada babaen iti naranggas nga ima ket gan-gannaet ti agapit kadagiti taltalonda. Daytanton ti tiempo nga agtalec a naan-anay iti Dios, ket taraonanNatayo. Nakitac a sigurado ti tinapay ken danum iti dayta a tiempo, ket saantayto a makurangan wenno agsagaba iti bisin; ta kabaelan ti Dios ti mangiyunnat iti lamisaan para kadatayo idiay let-ang. No kasapulan ibaonNa dagiti uwak a mangtaraon kadatayo kas di panangtaraonNa ken Elias, wenno pagtudoenNa ti mana manipud langit, kas di inaramidNa kadagiti Israelita." - EW, p. 56. 69
Mierkules Deciembre 21 4. NATIBAKER A TALGED a. Ania ti naibilin nga aramiden ti ili ti Dios iti panangpadpadaan iti tiempo ti ririboc - ken kasanoda a masalacniban? Isaias 26:20, 21; 49:15, 16. "Dagiti babbalay ken dagdaga awanton ti usarna kadagiti sasantos iti tiempo ti ririboc, ta kasapulanton a libasanda dagiti naunget a bunggoy dagiti tattao, ket iti dayta a tiempo dagiti sanikuada saanton a mailako tapno maidur-as ti agdama a kinapudno. Naipakita kaniac a pagayatan ti Dios a maisina dagiti sasantos kadagiti pakadagsenan sacbay ti tiempo ti ririboc, ket makitulag iti Dios babaen iti sacrificio. No adda dagiti sanikuada iti rabaw ti altar, ket sipapasnecda nga intuoden iti Dios para iti pagrebbengan. IsuroNa ida no kaanoda nga ilako dagitoy a banbanag. Iti kasta nawayadanton iti tiempo ti ririboc ket awan ti bara a mangpadagsen kadacuada. "Nakitac a no addanto mangpetpet iti sanikuada ket saan a nagsaludsod iti Dios maipapan iti pagrebbenganda, saanNa nga iyammo ti pagrebbengan, ket mapalubosandanto a mangidulin iti sanikuada; ket iti tiempo ti ririboc maigabsuonto iti sangoda kas maysa a bantay a manggabor kadacuada, padasendanto nga ilako, ngem awan maayna." - EW, pp. 56, 57. "Iti aldaw ti nadawel a suot kuna ni Cristo, 'Umayca ilic, sumrecca cadagiti siledmo, ket ripcam dagiti ruangan a maipaay kenca; aglemmengca iti bassit a canito agingga iti masibet ti pungtot' (Isaias 26:20). Ania dagiti siled a paglemmenganda? Isuda dagiti salacnib ni Cristo ken nasantoan nga angeles. . . "Nakitac dagiti sasantos a pumanaw kadagiti ciudad ken purpuroc ket agtitipon kadagiti bunggoy, ken agnaedda kadagiti kasulinecan a disso. Dagiti angeles ti mangipaay kadagiti taraon ken danumda, kabayatan nga agsagsagaba dagiti nadangkes iti bisin ken waw. "Kabayatan ti rabii maysa a nakangayngayaed a parang ti limmabas iti sangoc. Kasla adda naindaclan a riro ken susic dagiti soldado. Maysa a mensahero ni Jehova ti nagtacder iti sangoc, ket kunana, 'Ayabam ti sangacabbalayam. Idauloancayo; surotendac.' Impababanac iti nasipnget a dalan, agturong iti bakir, sa kadagiti rukib ti banbantay, ket kinunana, 'Ditoy natalgedca.' Adda pay sabsabali a naipan ditoy a pagpaingan. Kinuna ti nainlangitan a mensahero. 'Ti tiempo ti ririboc ket umay kas maysa nga agtatakaw iti rabii; kas imballaag ti Dios kadacayo, umay.' "Iti tiempo ti ririboc sacbay ti yaay ni Cristo, dagiti nalinteg masalacnibanda babaen kadagiti nainlangitan nga angeles; ngem awanto ti talged dagiti agsalsalungasing iti linteg ti Dios. Saan a masalacniban dagiti angeles dagiti saan a mangikankano iti maysa kadagiti nadiosan nga allagaden." - Maranatha, p. 270. 70
Hueves Deciembre 22 5. PANNAKAISPAL! a. Sinonto ti natalged iti oras ti pungtot ti Dios? Isaias 33:13-16; 52:9, 10. b. Ania ti makapabuteng a pasamac a mangbalinsuek iti lubong -nalabit tapno tunggal mata makitana dayta iti agarup isu met la a tiempo? Isaias 11:4; 24:1-6, 19-22; Apocalipsis 1:7. Anianto ti ipacdaar dagiti sasantos? Isaias 25:9. "Tengnga iti rabii ti pinili ti Dios a panangispal iti iliNa. . . Nasipnget, napuskol nga ulep ti nagpangato ken agtutupada. Ngem adda maysa a nalawag a disso ti agtaeng a dayag, a pagtaudan ti timec ti Dios kas adu a dandanum, manggun-gon kadagiti langlangit ken daga. Adda napigsa a gin-gined. Naluktan dagiti tanem ket dagidiay a natay iti pammati iti mensahe ti maikatlo nga angel, nangsalimetmet iti Aldaw a Panaginana, bimmangonda iti natapoc a kamada, a nadaeg, tapno dumngeg iti tulag ti cappia nga aramiden ti Dios kadacuada a nangsalimetmet iti lintegNa." - EW, p. 285. "Dagus a nagparang idiay daya ti bassit a nangisit nga ulep, agarup kagudua ti rukod ti ima ti tao. Ulep dayta a nanglikmut iti Mannubbot a kasla iti adayo nabalkot iti sipnget. Ti ili ti Dios ammoda daytoy a tanda ti Anac ti tao. Iti nadaeg nga ulimec, mingmingminganda bayat iti daga, lumawlawag ken ad-adda a nadaeg, agingga a maysan a naindaclan a puraw nga ulep, ti batayna dayag a kasla mangtalipopos nga apuy, iti ngatona bullalayaw ti tulag. Naglugan ni Jesus kas maysa a maingel a nagballigi." - GC, p. 640, 641. "Iti yaay ni Cristo dagiti nadangkes mapunasdanto iti rabaw ti sibubukel a daga - natalipuposda iti espiritu ti ngiwatNa ken nadadaelda babaen iti ranyag ti dayagNa. Alaen ni Cristo ti iliNa nga ipan iti Ciudad ti Dios, ket ti daga maungaong kadagiti agnaed kencuana." - Ibid. p. 657. ti yaasidegna Viernes Deciembre 23 PERSONAL A PANGREPASO A BASBASAEN 1. Apay nga amin nga agmula iti bukel ti kinapudno ita aramidenda a buyogan ti rag-o ken talec? 2. Anianto ti resulta ti sumagmamano a naayaban nga agsacsi para iti pammatida? 3. Kasano ti panagsaganatayo ita para iti actual a krisis iti tiempo ti ririboc? 4. Anianto ti mapasamac kadagiti sanicuatayo inton pudno a rumaut ti krisis? 5. Apay a kasta unay ti panagyamantayo ta inted ti Dios ti adu a detalye iti masacbayan? 71
Leksion 14 Sabado, Deciembre 31, 2016 Maysa a Taldiap iti Kinaagnanayon "Ta adtoy, mamarsuaac cadagiti baro a langlangit, ken baro a daga; ket dagiti immun-una a banbanag didanto malagipen, didanto mapanunoten" (Isaias 65:17). "Agnanayon a pannakapukaw no magun-odtayo ti sibubukel a lubong, kadagiti amin a ragsac ken dayagna, ngem ketdi mapukaw ti kararua. Ti langit pudno a nalaka iti aniaman a gatad." - RH, March 18, 1875 . Maisingasing a Basbasaen: The Great Controversy, pp. 644-652, 658-678. Domingo Deciembre 25 1. AGPALANGIT a. Anianto ti nagloriaan a gun-guna dagiti sumagmamano a namatalec iti Dios? Isaias 26:1, 2. "Naguni ti pirac a trumpeta ni Jesus, bayat ti ibababaNa iti ulep a nabalcot iti rangrang ti apoy. KinitaNa dagiti tanem dagiti matmaturog a sasantos, ket inngatoNa dagiti mata ken imaNa sadi langit, sa nagpukkaw: 'Agriing! Agriing! Agriing! Dacayo a matmaturog iti tapoc, ket bumangoncayo." Ket addanton ti napigsa a gin-gined. Naglucat dagiti tanem, ket rimmuar dagiti natay a nakakawwes iti immortalitad. . . Ket iti isu met la a kanito nabaliwantayo ken nagkukuyog a nagpangato tapno sabten ti Apo iti law-ang. "Simrectayo amin iti ulep, ket pito nga aldaw a nagpangato ingga iti baybay a sarming, idin innala ni Jesus dagiti balangat ket iti bukodNa makanawan nga ima isaadNa ida kadagiti ulotayo. InikkanNatayo iti harpa a balitoc ken palma ti balligi. Ditoy iti rabaw ti baybay a sarming agtacder iti perpecto kuwadrado. Sumagmamano ti nakaranranyag ti koronana, ket dagiti dadduna saan unay. Sumagmamano a korona kasla napadagsen kadagiti bituen, idinto a ti daduma manmano laeng. Aminda naan-anay ti pannakapnecda kadagiti koronada. Ket nakawwesanda amin iti nagloriaan a puraw a pagan-anay, manipud abaga agingga iti saka. Adda dagiti angeles iti aglawlawtayo bayat ti panagmartsatayo iti rabaw ti baybay a sarming nga agturong iti ruangan ti ciudad. Inngato ni Jesus ti nabileg, nagloriaan a tackiagNa iniggamanna ti naperlas a ruangan, iyindayonNa kadagiti sumilsileng a bisagrana, ket kunaNa kadatayo: 'Inugasanyo dagiti pagan-anayyo iti darac, nagtacdercayo a sititibker para iti Kinapudnoc, sumreccayo. Simrectayo ket nariknatayo nga addaantayo iti naan- anay a kalintegan sadiay." - 1 T, pp. 60, 61. 72
Lunes Deciembre 26 2. TI UMADANIN A MASACBAYAN a. Paggidiaten ti masacbayan dagiti nadangkes kadagiti bendisyon dagiti nalinteg. Isaias 33:24; 34:1, 2. Ania ti maysa a banag ti mangipalagip kadatayo iti daytoy lubong ni basol? Zacarias 13:6. "Tunggal tugot ni lunod ket mapunasda. . . . Maysa laeng ti agtalinaed a mangipalagip: Kankanayon nga awit ti Mannubbottayo dagiti marka ti pannakailansaNa. Iti nasugat a mugingNa, iti sikiganNa, kadagiti im-ima ken sakaNa, isuda dagiti lagip iti dawel nga insangbay ni basol. . . . Ti naduyoc a sikigan a nagayusan ti dara a nangikaysa iti tao iti Dios - idiay ti gloria ti Mannubbot, idiay ti abbong ti pannakabalinNa.'. . . Ken ti pakakitaan ti pannakaibabainNa isuda ti kangatoan a dayawNa, iti unos ti agnanayon a panawen. Dagiti sugat ti Calvario ti mangipakita iti dayawNa ken mangipacdaar iti pannakabalinNa." - GC, p. 674. b. Babaen iti ania a napintas a panangiladawan nga imparang ni Isaias ti nagloriaan a namnama ti panpanawen - kasano a maaddaantayo iti pauna a raman iti dayta uray ita? Isaias 35:1- 10. "Iti tunggal maysa a mangidiaya iti bagina para iti servicio ti Dios, awan pulos ipaidamna, maikkan iti pannakabalin a manggun-od kadagiti awan rukodna a resulta. Para kadagitoy agaramid ti Dios kadagiti naindaclan a banbanag. Agtrabaho kadagiti panpanunot dagiti tattao tapno uray iti daytoy a lubong, makita iti biagda ti pakatungpalan ti kari iti masacbayan a kasasaad.[naadaw iti Isaias 35:1-10.]" - MH, pp.160. "Iti biagtayo ditoy, naindagaan, nupay pawilan ni basol, ti kaindaclan a rag-o ken kangatoan nga adal ket adda iti servicio. Ket iti masacbayan a kasasaad, saan a mapawilan babaen kadagiti limitasyon ti managbasol a sangkataoan, adda iti servicio a masarakan ti kaindaclan a rag-otayo ken kangataoan nga adaltayo - agsacsaci, ta iti panagsacsi makaadaltayo iti baro 'iti kinabacnang ti dayag iti daytoy a palimed; 'a ti caadda ni Cristo cadacayo isu ti inanama ti gloria' (Colosas 1:27." - Educ., p. 309. k. Sadino ngarud ti pangituronga iti kangrunaan nga imatantayo no iplano ti masacbayantayo? Isias 65:17-19; Apocalipsis 21:1; Hebreo 11:8, 10, 13-16. 73
Martes Deciembre 27 3. CAPPIA KEN ULIMEC ITI UDINA! a. Kasano nga inladawan ni Isaias ti baro a langit ken baro a daga? Isaias 32:18; 60:18-22. "Ti buteng nga agaramid iti masacbayan a tawid kasla nangiturong iti adu nga umadayo kadagiti kinapudno nga isu met iti mangiturong kadatayo a kumita itoy kas pagtaengantayo. Impasigurado ni Cristo kadagiti disipulosNa a napan nangisagana kadagiti mansion para kadacuada iti pagtaengan ti Ama. Dagiti umawat kadagiti panursuro ti sao ti Dios ket saan a naan-anay nga ignorante maipapan iti nainlangitan a pagtaengan. . . [naadaw iti 1 Corinto 2:9.] Ti nataoan a pagsasao ket saan a makaanay a mangiladawan iti gun-guna ti nalinteg. Maammoanto laeng dagiti mangimutectec iti daytoy. Awan ti nataoan a panunot ti makabigbig iti dayag ti Paraiso ti Dios." - GC, pp. 674, 675. b. Kasano nga inladawan ni Isaias ti natalna a law-ang sadiay? Isaias 11:6, 7, 9; 65:25. Apay nga ikagumaantayo nga isaad dagiti bagbagitayo ken dagiti pamiliatayo iti maipada nga aglawlaw no mabalin, uray ditoy ken ita? Isaias 32:17 "Paulit pulit nga imbilin ti Dios nga iyadayo ti ili dagiti pamiliada iti ciudad, ket ipan ida iti away, a mabalinda ti mangpataud iti bukodda a taraon; ta iti masacbayan ti problema iti panaggatang ken panaglako ket serioso a banag. Rugiantayo itan nga ipangag ti bilin a paulit-ulit a maipapaay cadatayo: Rumuar kadagiti ciudad ket mapan kadagiti away, a dagiti babbalay saan nga aglilinnetlet, a nawayakayo kadagiti pangsinga dagiti kabusor." - AH, p. 141. "Iyadayoyo dagiti pamiliayo manipud kadagiti ciudad daytoy ti mensahec. "Simmangbayen ti tiempo a, bayat ti pananglukat ti Dios iti dalan, dagiti pamilia rumbeng a rumuarda kadagiti ciudad. Dagiti annac maipanda kadagiti away. Mangala dagiti nagannac iti mainugot a lugar a kaya ti bulsada. . . . "Sacbay ti idadateng ti agluplupias a saplit kadagiti agnanaed iti daga, awagan ni Jehova dagiti amin a napudno nga Israelita nga agsagana para iti daytoy a pasamac. Kadagiti nagannac nga impatulodNa ti ballaag: 'Ummongen dagiti annacyo kadagiti babbalayyo; iyadayo ida kadagiti tattao a saan a mangikankano kadagiti bilbilin ti Dios, a mangisursuro ken agar-aramid iti dakes. Pumanawkayo kadagiti ciudad iti kabiitan a panawen." "Mabalin dagiti nagannac ti agibangon kadagiti babassit a balay idiay away, addaan daga a trabahoen nga aramiden a minuyongan, mulaan kadagiti natnateng ken prutas. . . Tulongan ti Dios ti iliNa a bumiroc iti kasta a pagtaengan iti ruar ti ciudad." - Ibid., pp. 139, 140. 74
Mierkules Deciembre 28 4. AYAN TI SANIKUA NGA ADDAAN ITI MAKAGUN-GUNA NGA AR-ARAMID a. Inaganan ti sumagmamano a nagduduma a pagsapulan a masarakan iti baro a daga. Isaias 65:21, 22. Ilawlawag no kasano a masagraptayon ti pakauna a ramanda ita. "Naim-imbag para kenca nga idissom dagiti pakakumikumam ket agsapul iti paginanaam idiay away, nga awan ti napigsa nga inpluensia a mangdadael iti moralidad dagiti agtutubo. . "Pudno, saanca a naan-anay a nawaya kadagiti makasinga ken makakumikum a pakaseknan iti away; ngem maliklikam sadiay ti adu a kinadakes, ken maserraan layus ni sulisog a mangbutbuteng a mangparmec iti panpanunot dagiti annacyo. . . . Ti agnaed iti away ket makapasayaat kadacuada; ti aktibo a biag iti ruar ti mangsukog iti salun-at ti panunot ken bagi. Maaddaan iti hardin a trabahoen a mabalinda a pakasarakan iti liwliwa ken naserbi a pagsapulan. Ti panangtubay kadagiti mulmula ken sabsabong makapasayaat iti raman ken pangusig, ket ti pannakilangen dagiti naserbi ken nausar a parsua ti Dios mangipaay iti makapasayaat ken makapatan-oc nga inpluensia iti panunot, itudtudoda ti Namarsua ken Maestro ti amin." - 4 T, p. 136. "Dagiti banbantay ken turturod ket agbalbaliw; ti daga ket agdaanen kas ti kawwes; ngem ti bendisyon ti Dios, a naiwara para iti iliNa iti lamisaan ti let- ang, dinto pulos agpatingga." - MH, p. 200. "Adu dagiti saan a naannugot a mangpaadda iti tinapayda babaen iti ling-et ti mugingda ket agkedkedda ti agkali iti daga. Ngem ti daga adda nakalemmeng a gameng iti kaungganna para kadagiti addaan iti tured ken pagayatan ken pinget a mangummong kadagita a gameng. Amma ken inna nga addaa iti sangkapaset a daga ken komportable a pagtaengan isuda ti ari ken reya." - FCE, pp. 326, 327. ti ruangan maibusor iti b. Ania pay ti maibaga maipapan iti baro a daga? Isaias 64:4. "Sadiay, inton maikkat ti abungot a nangpasipnget iti panagkitac, makitanto dagiti matatayo ti napintas a lubong nga isu ti gammataantayo a taldiapan babaen iti maykruskop; no kumitatayo kadagiti dayag ti langit, ita mabalintayon nga amirisen babaen iti telescopio; inton maikkat ti rugit ti basol, agparangton ti sibubukel a daga iti 'imnas ni Jehova a Dios,' anian a tay-ac ti mailukat iti adaltayo! - Educ., p. 303. "Addanto musika sadiay, ken kanta, musica ken kanta kas nailanad kadagiti sirmata ti Dios, awan ti mortal a lapayag ti nakangngeg wenno isip a makapanunot." - Ibid., p. 307. 75
Hueves Deciembre 29 5. TI KAUDIAN A PANGITURONGAN ITI IMATANG a. Kasano a ti pannakabalin ken ayat ti Dios maiyanninaw iti baro a daga? Efeso 3:17, 20. "[Iti baro a daga] ti ayat ken simpatia nga immula ti Dios a Mismo iti kararua makasaracto sadiay ti kapudnoan ken kasam-itan a kaipapanan. . . . "Tunggal isip ket masukog, tunggal kapasidad ket umado. Ti pannakagun-od iti pannakaaammo, saanna a bannogen ti panunot wenno bannogen ti kadackelan nga aktibidades ket maisayangkat, madanon dagiti kangatoan a panggep, maamiris ti kangatoan nga ambisyon; ngem addanto pay tumanor a baro a tayag a pagballigian, baro nga imnas a pagsiddaawan, baro a kinapudno nga awaten, fresko a panggep a mangawis kadagiti pannakabalin ti isip ken kararua ken bagi." - GC, p. 677. ti pigsa. Sadiay b. Ania ti naindaclan a bendisyon ti mapadasan dagiti nasubbot? Isaias 66:22, 23. Kasano ti panagsaganatayo para iti dayta ita? "Dagiti ti panagtulidda, mangisangbay iti nabacbacnang ken nadaydayag a mangilatac iti Dios ken ni Cristo. Bayat ti panagdur-as ti pannakaammo, kasta met nga umadu ti ayat, panagraem ken ragsac. No ad-adda ti panangammo iti Dios, nain-indaclan met ti panagraemda iti kababalinNa." - Ibid. p. 678. "Tiemponan nga isangrat ti sumagmamano a napapateg nga oras ti probasyontayo a dalusan dagiti pagan-anay ti kababalin ken aramiden ida a napudaw iti dara ti Cordero, tapno maibilangtayo iti bunggoy a nakakawes iti puraw nga agtacderto iti naindaclan a puraw a trono." - MKH, p. 65. tawtawen ti kinaagnanayon, bayat Viernes Deciembre 30 PERSONAL A PANGREPASO A BASBASAEN 1. Kasano ti pannakaammotayo nga amin a nasubbot ket kontentoda iti gun-gunada? 2. Kasano a mapadasantayo ti rag-o ti langit ita? 3. No agsanggirtayo laeng iti Dios iti naindaclan a krisis, apay a mapan iti away? 4. Kasano ken apay a ti baro a daga ket naim-imbag ngem iti daan? 5. Iti panagado ti pannakaammotayo iti Dios, anianto ti resultana? 76
Espiritual nga Israel - Naayaban nga Agraniag Inton nganngani agparang ti naikari a Mesias, ti mensahe ti mangyun-una ken Cristo ket: 'Agbabawi, dacayo nga agsingsingir iti buis; agbabawicayo Fariseo ken Saduceo; Ta ti pagarian ti langit asidegen" (Mateo 3:2). Ita, iti espiritu ken pannakabalin ni Elias ken ni Juan Bautista, dagiti intuding ti Dios a mensahero awaganna ti imatang ti maoc-ocomen a lubong ket iturong ida kadagiti solemne a paspasamac a mapasamacton iti mabiit mainaig kadagiti pangserra nga oras ti probasyon ken ti panagparang ni Cristo Jesus kas Ari dagiti ar-ari ken Apo dagiti ap-apo. Mabiiten a tunggal tao ket maocom kadagiti ar- armid nga inaramidda iti bagida. Ti oras ti ocom simmangbayen, ket kadagiti kameng ti iglesiaNa iti rabaw ti daga a naipabaclay ti pagrebbengan a mangipaay iti ballaag kadagiti agtactacder a kasla adda iti ngarab ti agnanayon a pakadadaelan. Iti tunggal tao iti nalawa a lubong a mangipangag aramidenda a nalawag dagiti prinsipio a nakapusta iti naindaclan a susic, dagiti prinsipio a nakaibitinan iti destinasyon ti amin a sangkataoan. Kadagitoy maudi nga or-oras ti probasyon para kadagiti annac a lallaki, inton a ti gasat ti tunggal kararua ket maikeddengton iti agnanayon, ni Jehova ti langit ken daga namnamaenNa ti iglesiaNa nga agriing tapno agtignay. Dagiti naaramid a nawaya ken Cristo babaen iti pannakaammo iti napateg a kinapudno, ket ibilang ni Apo Jesus ida kas piniliNa, napaboran a nakarkaro ngem kadagiti sabali a tattao iti rabaw ti daga; ket ibilbilangNa ida a mangipakita iti dayawNa a nangayab kadacuada manipud sipnget a maipan iti nakakaskasdaaw a lawag. Dagiti bendisyon a siaabunaw a naisagot ket maibingay iti sabali. Dagiti naimbag a damag ti pannakaisalacan ket maipan iti tunggal nacion, tribu, pagsasao ken tattao. Kadagiti sirmata dagiti propeta idi ugma, ni Jehova ti dayag ket naiparang kas mangisagsagot iti naisangsangayan a lawag iti iglesiaNa kadagiti al-aldaw ti sipnget ken di panamati a saronoen ti maikadua a yaayNa. Kas ti Init ti Kinalinteg, lumgacto iti iglesiaNa, "agraman mangpasalun-at a payacna" (Malakias 4:2). Ket manipud tunggal pudno a disipulo a maiwaras ti inpluensia para iti biag, tured, tulong ken pudno a pannakaagas. Ti yaay ni Cristo mapasamacto iti kasipngetan a panawen iti pakasaritaan ti daga. Dagidi alaldaw da Noe ken Lot iladawanda ti kasasaad ti lubong sacbay ti yaay ti Anac ti tao. Itudtudo ti Nasantoan a Surat daytoy a tiempo, nga agaramid ni Satanas a buyogan ti amin a pannakabalin, ken dagiti ulbod a kinadatdatlag" (2 Tesalonica 2:9, 10). Ti panagtrabahona ket silalawag nga ipalgac dagiti napaspas a panagsacnap ti sipnget, dagiti umariwecwec a biddut ken panangkillo iti pammati ken allilaw kadagitoy maudi nga alaldaw. Saan la nga iturturong ni Satanas ti lubong iti pannakakayaw, ngem dagiti allilawna ti manglevlevadura kadagiti agibunbunnag nga iglesia ni Apo Jesu-Cristo. Ti naindaclan nga apostasia agbalinto a kas kasipnget ti tengnga ti rabii. Iti ili ti Dios agbalinto a rabii ti suot, rabii ti saibbec, rabii ti pannakaidadanes maigapu iti kinapudno. Ngem manipud iti rabii ni sipnget agranyag ti lawag ti Dios. GubuayenNa a "tumpuar ti silaw iti casipngetan" (1 Corinto 4:6). Idi a ti "daga adda idi a gosogoso ken awan nagyan; ket dagiti sipnget addada idi iti rabaw ti yuyeng; ket ti espiritu ti Dios nagtignay iti rabaw dagiti dandanum. Ket 77
ti Dios kinunana, adda coma lawag: ket nagadda ti lawag" (Genesis 1:2, 3). Ngarud iti rabii ti naespirituan a sipnget, isaonto ti Dios, "Adda coma lawag." Iti iliNa kinunana, 'tumacderca, agraniagca; ta ti lawagmo umay, ket ti dayag ni Jehova lumgac kenca" (Isaias 60:1). "Adtoy," kuna ti Nasantaon a Surat, "ti kinasipnget abungotanna ti daga, ket ti napuscol a kinasipnget cadagiti il-ili; ngem ni Jehova lumtuadto kenca, ket ti dayagna makitanto ta ileleggacmo" (Versiculo 3). Ni Cristo, ti kinaranyag ti dayag ti Ama, immay iti lubong kas lawagna. Immay a nangibaga iti Dios kadagiti tatao, ket Kencuana adda a naisurat no kasano ti "panangconsagrar ti Dios kencuana nga iniccanna iti Espiritu Santo ken ti pannacabalin," ken "isu namagpagna a nagararamid ti naimbag" (Aramid 10:38). Iti sinagoga ti Nazaret kinunana, "Ti Espiritu ti Apo adda caniac ta pinulotannac a mangted cadagiti naimbag a damag cadagiti napanglaw; imbaonna a mangipacaammo ti pannacaluc-at cadagiti nacayawan ken ti pannacakita dagiti bulsec; tapno luc- atac dagiti maparparigat; tapno maiwarnac ti tawen a pakaay-ayoan ti Apo" (Lucas 4:18, 19). Daytoy ti trabaho nga imbilinNa nga aramiden dagiti disipu- losNa. "Dacayo ti silaw ti lubong" kinunana, "Casta coma ti panaglawag ti silawyo iti sangoanan dagiti tao; tapno makitada dagiti naimbag nga aramidyo, ket dayawenda coma ni Amayo nga adda sadi langit" (Mateo 5:14, 16). Daytoy ti trabaho nga inladawan ni propeta Isaias idi imbagana: "Saan aya a tapno iwarasmo ti tinapaymo iti mabisin, ken ti panangalam iti balaymo iti napanglaw a napagtalaw? No makitam ti silalamolamo, tapno isu cawesam: ket dica coma baybay-an ti lasagmo met laeng? Iti casta agbannawagto ti lawagmo a cas iti agsapa, ket ta isasalun-atmo sumantacto a sisisiglat unay; ket ta kinalintegmo mapanto iti sangoanam; ti dayag ni Jehova isunto ti agaywan iti malicudam" (Isaias 58:87, 8.) Kasta nga iti rabii ti naespirituan a sipnget a ti dayag ti Dios agranyagto babaen iti iglesiaNa iti pannakaitag-ay kadagiti naipababa ken pannakaliwliwa kadagiti agladladingit. Amin iti aglawlawtayo mangngegan ti asug ti agladladingit a lubong. Iti amin a sikigan adda dagiti agkasapulan ken malmaldaang. Adda kadatayo ti tumulong a mangpabang-ar ken mangpalag-an iti dadagsen ken kinaay-ay iti biagda. Ti kalikagum ti kararua ket ti laeng ayat ni Cristo ti makapennec. No ni Cristo agtataeng kadatayo, ti pusotayo ket mapno iti nadiosan nga asi. Dagiti naselioan nga ubbog ti napasnec ,kas ken Cristo nga ayat ket maukarkaran. Adu dagiti tattao a sininaan ni namnama. Isubli kadacuada ti ranyag ti init. Adu ti nakapukaw iti tured. Isao kadacuada dagiti makaparagsac a balikas. Ikararagan ida. Adda dagiti agkasapulan iti tinapay ti biag. Ibasa kadacuada manipud iti sao ti Dios. Kadagiti kaadduan ket sakit ti kararua nga awan ti naindagaan nga agas ti makadanon wenno macaagas. Ikararagan dagitoy a kararua. Isangbay ida ken Jesus. Ibaga kadacuada nga adda balsamo idiay Galaad, ken adda Mangngagas idiay. Ti lawag ket bendisyon, sapasap a bendisyon, maibuybuyat iti lubong a dina ammo ti agyamnan, saan a santo ken nadakes unay. Kasta met ti lawag ti Init ti Kinalinteg. Ti sibubukel a daga, nabalcot iti sipnget ti basol ken ladingit ken ut- 78
ot, malawaganto iti pannakaammo iti ayat ti Dios. Awanto ti secta, rangko wenno klase ti tao ti ilacsid ti lawag nga agranyag manipud trono ti langit. Ti mensahe ti namnama ken asi ti maisangbay kadagiti ungto ti daga. Siasinoman a mayat, magaw-atna ken mapetpetanna ti pigsa ti Dios ket makicappia kencuana, ket makikappia kencuana. Saanton a mabalcot dagiti pagano iti sipnget ti tengnga ti rabii. Maukaston ti lidem iti sango ti naranyag a raya ti Init ti Kinalinteg. Inaramid ni Cristo ti tunggal sagana tapno ti iglesiaNa mabaliwan a bagi, inanninawan iti Lawag ti lubong, addaan iti dayag ni Imanuel. PanggepNa a tunggal Cristiano ket mapalawlawan iti naespirituan a law-ang ti lawag ken cappia. TarigagayNa nga ipalgacNa ti bukodNa a rag-o iti biagtayo. "Tumacderca, agraniagca; ta ti lawagmo umay, ket ti dayag ni Jehova lumgac kenca" (Isaias 60:1). Umayto ni Cristo a buyogan ti pannakabalin ken naindaclan a dayag. Umay iti bukodNa a dayag ken iti dayag ti Ama. Ket dagiti sasanto nga angeles ti mangbayabay Kencuana iti dalanNa. Idinto a ti sibubukel a lubong nairareb iti kasipngetan, addanto lawag iti tunggal pagtaengan dagiti sasantos. Magammatanda ti umuna a lawag ti maikadua a panagparangNa. Ti nalawag a silawNa ti agraniag manipud iti kinangayedNa, ket ni Cristo a Mannubbot dayawento ti amin a nagserbi Kencuana. Bayat nga aglibas dagiti nadangkes, dagiti pasurot ni Cristo agrag-oda iti presenciaNa. Ket dagiti nasubbot kadagiti tattao awatenda dagiti naikari a tawidda. Ti panggep ti Dios iti Israel maipaay ti literal a pannakatungpal. Ta dayta panggep ti Dios, awan bileg ti tao a mangdadael. Uray iti baet ti panagtrabaho ti diablo, dagiti paggep ti Dios ket agtultuloy ti pannnakaipatungpalda. Kasta idi iti balay ti Israel iti pakasaritaan ti nabingay a pagarian; kasta met iti naespirituan nga Israel ita. Ti propeta ti Patmos, kumitkita iti unos dagiti panawen agingga iti tiempo daytoy pannakaisubli ti Israel iti daga a napabaro, kinunana: "Kimmitaac ket adtoy, ti umariwecwec, nga awan ti nacabalin a bumilang, a naggapuda cadagiti isu-amin a pagarian ken tribu ken il-ili ken pagsasao, nga agtacderda iti sangoanan di trono ken isi sangoanan daydi Cordero, a nagcawesda cadagiti pagan-anay a puraw, ket adda palpalma cadagiti im-imada. Ket agpuccawda iti dackel a timec, a cuncunada: Ti pannacaisalacan nagtaud iti Diostayo, nga agtugtugaw iti trono ken iti Cordero. "Ket isu-amin dagiti angel addada a sitatacder iti aglicmut daydi trono ken dagidi lallacay ken dagidi uppat a parsua a sibibiag; ket inrucnoyda dagiti rupada agingga iti baba, iti sangoanan daydi trono, ket nagdaydayawda iti Dios, a cuncunada: Amen: Bendicion ken dayag, ken sirib, ken panagyaman, ken dayaw ken bileg, ken pannacabalin, ti maadda coma iti Diostayo iti agnanayon: Amen. "Ket nangngegco ti ariwawa ti cas la umariwecwec, kan cas la ungor dagiti adu a dandanum ken ti cas la uni ti napigsa a gurgurrood, a cuncunada: aleluya; ta agari ni Apo Dios, a Mannacabalin-amin. Agrag-otayo ket agvivatayo ket agdaydayawtayo Kencuana." "Ta Isu ti Apo dagiti ap-apo ken Ari dagiti ar-ari ket dagiti maicuyog Kencuana, isuda dagiti maayaban ken mapili ken mapagtalcan." (Apocalipsis 7:9-12; 19:6, 7; 17:14). - PK, pp. 715-721. 79
80